
“Molite i za onaj tako 
zvani 'narod'. Mi ne 
bismo bili dostojni 
učenici našega Učitelja 
kad Ga ne bismo 
nasljedovali i u ljubavi 
prema neprijateljima." 

(BI. A. STEPINAC, Pismo v li. 
Josipu Gjuranu. župniku u Svetoj 
Jani Krasta 12. rujna 1953. ) 

PAPINA RIJEČ 

Kateheza na općoj audijenciji, u srijedu 3. siječnja 2007. 

OTVORIMO SE ISUSU I POSTANIMO 
SVJETIONICIMA NADE U SVIJETU 

Prva Papina opća audijencija u Rimu. u novoj 2007, godini odvi¬ 
jala se još uvijek u božičnom ozračju, koje nas poziva na radost zbog 
Otkupiteljeva rođenja. Došavši na svijet, Isus je među ljudima obilno 
proširio darove dobra, milosrđa i ljubavi. Gotovo kao da tumači 
osjećaje ljudi svih vremena, apostol Ivan primjećuje: "Gle koliku nam 
je ljubav darovao Otac: djeca se Božja zovemo i jesmo" (I Iv 3, I), 
Tko zastane, kako bi meditirao pred Sinom Božjim koji slabašan 
leži u jaslama, ne može ne biti iznenađen ovim za ljudsku logiku ne¬ 
vjerojatnim događajem: ne može ne osjetiti čuđenje i ponizno preda- 
nje Djevice Marije, koju je Bog odabrao za Otkupiteljevu Majku 
upravo zbog njezine poniznosti. U betlehemskom Djetešcu svaki 
čovjek otkriva da ga Bog ljubi bez naknade: u svjetlu Božića objavlju¬ 
je se svakome od nas beskrajna Božja dobrota. 

U Isusu, nebeski je Otac započeo novi odnos prema nama; učinio 
nas je “sinovima u samom Sinu". 1 upravo nas na temelju te istine 
tijekom božičnih dana sveti Ivan poziva da meditiramo njegovu riječ. 
Ljubljeni apostol Gospodinov, ističe da doista “i jesmo” sinovi Božji 
(1 Iv 3, 1). Pripadamo obitelji koja za Oca ima Boga, jer je Isus, 
Jedinorođeni Sin, došao da se ušatori među nama i okupi sve narode 
u jedinstvenu obitelj, u jedinstveni narod. Došao nam je objaviti istin¬ 
ski lik Oca i približiti nama i Zemlji nebeske stvarnosti. Sveti Ivan 
kaže: “U ovom je ljubav: ne da smo mi ljubili Boga, nego - on je ljubio nas” (I Iv 4, 10). 

O Božiću, u cijelom svijetu odjekuje jednostavan i dojmljiv navještaj: “Bog nas ljubi”. Mi ljubimo - 
kaže sveti Ivan - jer on nas prije “uzljubi” (1 Iv 4, 19). Ovo otajstvo već nam je povjereno kako bismo, 
kušajući božansku ljubav, živjeli u odnosu prema nebeskim stvarnostima tražeći ponajprije Kraljevstvo i 
Njegovu pravednost, sigurni da će nam sve ostalo biti dano u izobilju (usp, Mt 6, 33), Da bismo rasli u toj 
svijesti, pomaže nam duhovno ozračje božičnoga vremena. Radost Božića ne dozvoljava nam, međutim, 
da zaboravimo na otajstvo zla (mysterium iniquitatis), na moć tmine, koja želi zatamniti sjaj božanskoga 
svjetla. U proslovu svoga Evanđelja, koje se višekratno naviješta tijekom božičnoga vremena, evanđelist 
Ivan piše: “Svjetlo u tami svijetli i tama ga ne obuze” (Iv 1, 5). Drama je to odbijanja Krista, koja se. kao 
i u prošlosti, i danas zbiva na toliko različitih načina. Možda su ovi današnji suvremeni oblici odbacivan¬ 
ja Boga čak mnogo podmukliji i opasniji: od jasnoga odbijanja, ravnodušnosti, znanstvenoga ateizma, do 
prikazivanja modernoga ili čak postmodernoga Isusa. Postaje on tako Isus-čovjek, sveden na običnoga 
“učitelja mudrosti”, lišen svojega božanstva ili idealizirani Isus poput lika iz bajke. 

No Isus, pravi Bog i pravi Čovjek, ne prestaje nuditi svoje Evanđelje svima, znajući da je On “znak 
osporavan... da se razotkriju namisli mnogih srdaca”, kao što je to prorokovao starac Šimun (usp. Lk 2, 
32-33). Doista, samo Dijete koje leži u jaslama posjeduje pravu tajnu života. Stoga traži da ga se primi, da 
u sebi za njega stvorimo prostora, u svojim kućama i u svojim gradovima. U umu i u srcu odjekuju riječi 
Ivanova proslova: "Onima koji ga primiše podade moć da postanu djeca Božja” (Iv I. 12), Pred Njim ne 
možemo ostati ravnodušni. I mi, dragi prijatelji, moramo neprestano birati stranu. Kakav će, dakle, biti naš 
odgovor? S kakvim ćemo ga stavom prihvatiti? U tome nam pomaže jednostavnost pastira i traženje tro¬ 
jice mudraca, koji su uz pomoć zvijezde tražili Božje znakove; primjer nam je i poučljivost Marijina i 
mudra razboritost Josipova. 

Više od dvije tisuće godina kršćanske povijesti pune su muškaraca i žena, mladih i odraslih, djece i sta¬ 
rijih, koji su povjerovali otajstvu Božića, koji su otvorili svoje ruke Emanuelu i tako svojim životima 
postali svjetionicima nade. Ljubav koju je Isus rođenjem u Betlehemu donio svijetu, veže uza se sve one 
koji ga primaju u trajan odnos prijateljstva i bratstva. Sveti Ivan od Križa kaže: “Bog, davši nam sve, to 
jest svoga Sina, u njemu je već sve izrekao. Samo u njega upravi svoje oči... ondje ćeš naći i više od onoga 
što tražiš i čemu se nadaš” (Salita del monle Carmelo, Libro I, Ep, 22, 4-3), 

Draga braćo i sestre, na početku ove 2007. godine, obnovimo vlastitu odluku da Kristu otvorimo um i 
srce, pokazujući iskrenu volju da živimo kao njegovi istinski prijatelji. Postat ćemo tako Njegovim sura¬ 
dnicima na naumu spasenja i svjedocima radosti koju nam On daruje kako bismo je obilato širili oko sebe. 
Neka nam pomogne Marija da otvorimo srce Emanuelu, koji je primio naše krhko tijelo kako bi zajedno 
s nama podijelio napor zemaljskoga života. 



Zahvaljujemo svim do braći n i felj i ma i suradnicima, čijom molitvom i darom napreduje postupak za 
proglašenje svetim bi Alojzija Stepi ne a. 

Molimo Vas. pošaljite nam kopiju uplata izvršenih preko bankovnoga računa, jer nam banka ne 
isporučuje imena uplatiteIja, 

UREDNIKOVA RIJEČ 


Obilježavanje 47. obljetnice smrti bi. Alojzija Stepinca nije pogled 
unazad, nego prema budućnosti. Isusov učenik, naime, u svijesti trajno 
nosi ohrabrenje apostolovih riječi: “Isus Krist jučer i danas isti je - i uvi- 
jeke!” (Heb 13, 8). Jasno mu je daje On gospodar života i povijesti, pob¬ 
jednik smrti i jamac vječnoga života. Zagledan u nj, naš je Blaženik 
vapio: “Imati i držati se dragoga Isusa, onda sve biva lako!” Na takvom 
osvjedočenju sagrađena Stepinčeva osobnost, postala je “grad na gori”: 
vidljiv, prepoznatljiv i privlačan. 

U progonima koje su protiv Isusa Krista provodili Hitler, Staljin, Mao Ce- 
tung, Pol Pot, Erich Honecker, Nicolae Ceaugescu, Enver Hoxha, Anastasio 
Somosa, Josip Broz Tito i drugi diktatori, stradale su stotine tisuća nevinih 
žrtava. Među njima je i Hrvat, zagrebački nadbiskup i kardinal Alojzije 
Stepinac. 

On je zajedno s ostalim katoličkim biskupima Jugoslavije, s općih biskup¬ 
skih konferencija u Zagrebu 20. rujna 1945., uputio vjernicima pismo u koje¬ 
mu ih je upozorio na činjenicu da nova vlast gazi prava Katoličke crkve i 
ustavna načela slobode vjeroispovijesti. Potužio se kako “je za vrijeme rata 
velik broj svećenika poginuo, ne toliko u samim ratnim borbama, koliko više 
uslijed osuda sadašnjih vojnih i građanskih vlasti. Kad su se svršile ratne 
operacije, nisu prestale smrtne osude katoličkih svećenika”. 

Komunistički je režim izricao smrtne osude samo zato “što je netko drugoga političkog mišljenja, a nije inače 
počinio nijednog drugog zlodjela”. 

Zbog toga je u ime kršćanskih načela upozorio da su “zakoni pravde iznad pojedinih političkih nazora i vrijede za 
sva vremena i sve ljude podjednako. U ime te vječne pravde mi dižemo svoj glas pred svima vama, predragi vjernici, 
na obranu nepravično osuđenih svećenika. Ali ne samo njih, nego i drugih tisuća i tisuća, vaših sinova i vaše braće, 
koji su kao i oni osuđeni na smrt, a da nisu mogli dati svoje obrane, kako je dozvoljava svaka kulturna država”. 

Ta mogućnost nije ni njemu dana. Umro je od posljedica nepravedne osude, “pravnog ubojstva” kako je on na¬ 
zvao presudu koja mu je izrečena na montiranom sudskom postupku 1946. Nasilno je bio uklonjen od svoga 
vjerničkog naroda, ali je postao snaga njegova jedinstva u Kristu. Nije dopustio da Crkva u kojoj je bio pastir postane 
sluškinja bezbožne ideologije i protuljudskog sustava. Znakovito je kako oni koji su ga progonili uspostavljanjem 
staleških svećeničkih udruženja koja su imala biti začetak nacionalne crkve i danas nastavljaju svoju rabotu poniža- 
vanjem svojih žrtava. Onda su ih ponižavali prisilom na suradnju, danas stavljanjem na stup srama. A progonitelji 
tih istih svećenika uživaju slobodu koja je stvarana na ranama i žrtvama progonjenih svećenika i njihovih vjernika 
okupljenih oko kardinala Stepinca. 

U četvrtak 26. listopada 2006. zagrebačku su katedralu pohodili predsjednik Malte Edward Fenech-Adam i 
supruga mu Mary Fenech-Adam s pratnjom. Za razgledanja katedrale upitao me malteški predsjednik: “A gdje je 
grob blaženoga Stepinca?” Kad smo stigli do groba, nastavi: “Znate, ja sam kao student sudjelovao u prosvjedima 
protiv njegova uhićenja i sudovanja. Dobio sam batina i završio u zatvoru. Bio je to uistinu veliki čovjek! Svi smo 
sudjelovali u njegovoj žrtvi!” 

Već 9. studenog 2006. katedralu je pohodio ciparski predsjednik Tassos Papadopoulos. Promatrajući relikvijar 
u kojem su zemni ostaci bi. Alojzija i slušajući o njegovu životu i djelovanju, gosp. Papadopulos se prisjetio sv. 
Pavla, apostola koji je Cipru donio Isusov nauk, i dometnuo: “Zahvaljujući junaštvima apostola, Europa ima 
kršćanske korijene!” 

Stepinčev štovatelj (M. Ć.) 



BI. Alojzije Stepinac kao sužanj u Krašku 
(1951.-1960.) 


Vjerni narod slavi Boga, 
Svojim žarkim molitvama, 
Zagovorom Sina svoga, 
Da pomogne svima nama. 


Klanjamo se mučeniku, Savjest mu je bila čista, 
Kardinalu hrvatskome, Za svoj narod ugroženi, 
Tamničarskom, svetom liku, Žrtvovao se zaista, 
Za odanost Bogu svome. Alojzije rodu vjerni. 


Stolječa če prolaziti, 
Sve do slavnog uskrsnuća, 
Zagreb če mu mjesto biti, 
Katedrala, Božja kuća. 


Moli za nas, sveti sine, 
Mučeničke uspomene, 
Domovine i tuđine, 
Za sve ljude progonjene. 

Predvodnik naroda 

Nadbiskup Stepinac prvotno je bio duhovni 
pastir prostrane Zagrebačke nadbiskupije i metro¬ 
polit gotovo polovini hrvatskih katolika u domovini. 
Služba mu je omogućavala susrete s ljudima i otkri¬ 
vala mu njihov gospodarski, kulturni i politički 
položaj u političkim sustavima, koji nisu bili jam¬ 
stvom narodnoga napretka. On je o problemima 
slušao i razmišljao. Suživio se sa sudbinom vlastita 
naroda do uzajamnoga poštovanja i uvažavanja, koje 
do danas nije pokolebano. 

Postao je tako etno-arh , predvodnik i spasitelj 
naroda u najtjeskobnijem trenutku njegove povijesti. 
Nije se zalagao ni za koji određeni oblik hrvatske 
države, pa tako ni za Nezavisnu Državu Hrvatsku. 
Načelno, bio je za samostalnu Hrvatsku i prije uspo¬ 
stave NDH, i za postojanja NDH, i poslije 1945. za 
komunističke diktature. 

Zabilježio je 3. srpnja 1934. u Nadbiskupskom 
dnevniku u povodu razgovora s kraljem Aleksand¬ 
rom: “Nisam političar niti ću dopustiti svome sve¬ 
ćenstvu baviti se strančarskom politikom, ali s druge 
strane, tražit ću potpuno poštivanje katoličkih prava. 
Upozorio sam Kralja da se ne izaziva Hrvate na 
kojekakve nedolične načine pače i zabranom samo¬ 
ga imena hrvatskoga, što sam ja sam osobno doži¬ 
vio. Kralj je bio očito zbunjen i čini se da bi bio spre¬ 
man odstraniti odmah sreskog načelnika u Pregradi 
Jagodica, kojeg ban Perović usprkos svem nasilju 
podržava tamo, da nisam upao u riječ - rekavši: 
‘Veličanstvo, molim da mu se ništa ne čini i da ga ne 
kaznite jer taj čovjek nije znao što radi.’ Iznio sam 
Vašem Veličanstvu te slučajeve da vidite kako se 
postupa i tko stvara mržnju i neslogu u državi. Ja ne 
mogu zatajiti ono što me je majka rodila, t.j. da sam 
Hrvat!” 

Zbog poštivanja volje naroda i suživljavanja s 
njegovim stanjem upozoravao je Pavelića na pogub¬ 
ne posljedice protunarodne politike, koja ne poštuje 
volju naroda i njegovu kršćansku baštinu. 

O tome je na montiranom sudskom procesu 
1946. u Zagrebu rekao: “Nisam bio persona grata ni 
Nijemcima ni ustašama. Nisam bio ustaša, niti sam 
položio njihovu zakletvu, kako su činili vaši činov¬ 
nici koji su ovdje. Hrvatski se narod plebiscitarno 
izjasnio za hrvatsku državu i ja bih bio ništarija, kad 
ne bih osjetio bilo hrvatskoga naroda, koji je bio rob 
u bivšoj Jugoslaviji. Rekao sam: Hrvatima se nije 
dozvoljavalo da napreduju u vojsci ili da uđu u diplo¬ 
maciju osim da promijene vjeru ili ožene inovjerku. 
Tu je faktična baza i pozadina mojih poslanica i 
propovijedi. 


Što sam govorio o pravu hrvatskoga naroda na 
slobodu i nezavisnost, sve je u skladu s osnovnim 
principima saveznika istaknutim u Jalti i u Atlant¬ 
skoj povelji. Ako prema ovim zaključcima svaki 
narod ima pravo na svoju nezavisnost, zašto bi se to 
onda branilo samo hrvatskom narodu? Sveta Stolica 
je toliko naglašavala da i mali narodi i narodne ma¬ 
njine imaju pravo na slobodu. Zar katolički biskup i 
metropolit ne bi o tom smio ni pisnuti? Ako treba, 
past ćemo, jer smo vršili svoju dužnost. Ako mislite 
da je hrvatski narod zadovoljan ovom sudbinom ili 
mu eventualno još pružite priliku da se izjasni, s 
moje strane nema poteškoća. Poštivao sam volju 
svoga naroda i poštivat ću je ” 

Zajedno se s narodom potom u “oslobođenoj” 
zemlji zatekao u logoru. Očevidac je to zbilježio 
ovim riječima: “Čitav je hrvatski narod nakon 
oslobođenja iz Hitlerove tamnice zapao u novu tam¬ 
nicu, gdje vlada neprispodobivo pooštreni fašistički 
kurs. Jedan je okupator protjeran, a drugi je došao. 
Jedan je oblik fašizma zamijenjen novim. Jedna 
razbojnička manjina, podržavana izvana, zarobila je 
i opljačkala narod i na pohodu je da ga u mahnitanju 
i bijesu do kraja uništi. Žrtva je tako zahvaćena 
pandžama zvijeri da se ne može maknuti. Čitava sela 
bježe u šumu. Započelo nas je hvatati očajanje, jer 
smo bez izgleda za pomoć oslobođenja izvana.” 
(Crna knjiga o grozovitostima komunističke vla¬ 
davine u Hrvatskoj , (priredio: dr. J. BATELJA), 
Zagreb, 2000., str. 45.) 

U toj se novoj državi išlo “sistemski za tim da se 
svako vjersko djelovanje potpuno onemogući i 
konačno vjera sasma uništi. O tom smo posve 
načistu. Vodi taj posao mržnja na sve vjersko, sekre- 
tarska zagriženost i bezbožnički fanatizam”. (Nav. 
dj., str. 35.) 


DAROVI ZA POKRIĆE TROŠKOVA U 
POSTUPKU PROGLAŠENJA SVETIM 
BL. ALOJZU A STEPINCA 
Nakon objavljivanja zadnjega broja Glas nik a svoj 
dar za pokriće troškova u postupku za proglašenje 
svetim kard. Alojzija Stepinca uručili su ovi daro¬ 
vatelji: Josip BELAVIĆ - Pregrada; Ozana CRNO¬ 
GORAC - Biograd; dvije sestre Služavke maloga 
Isusa “Krašićanke” - Zagreb; N. N. - katedrala; 
Zlata MARAS - Zagreb; Ivka N. (zahvala za 
uslišanje); Stjepan SKRBIN; Marija MALEŠEVIĆ; 
Jelena MARJANOVIĆ; Francek BREBRIĆ; 
Marica ŠIŠUAVIĆ - Šišljavić; Bibiana TURKAU- 
Zagreb; Ana N.; Rudolf Banek, Krašić; Marica 
Brezović; Jadranka Kvasnička. 

Naše doba nalik njegovom 

Često smo i u naše vrijeme suočeni s činjenicama 
bezbožne promidžbe u hrvatskom narodu i Katolič¬ 
koj crkvi u Hrvata. Nisu rijetke povrjede krščanskih 
istina, ismijavanje pravovjerja i moralnih vrjednota, 
pokušaji ishitrenih ocrnjivanja klera i vjernika. Baš 
nas ti izazovi upozoravaju da uvijek imamo na 
pameti iskustvo Kristovih svjedoka i mučenika, mi 
Hrvati osobito žrtvu i svjedočanstvo blaženoga 
Alojzija Stepinca. 

On je, do kraja života postojan u vjeri, u oporuci 
zapisao: “Ostanite, dakle, dragi moji dijecezani, pod 
svaku cijenu, pa ako treba i uz cijenu života, vjerni 
Crkvi Kristovoj, koja ima na čelu Petra, Papu za 
poglavara. Vi znadete da su očevi i djedovi naši pro¬ 
lili kroz stoljeća potoke i rijeke krvi da si sačuvaju 
blago svete vjere katoličke i da ostanu vjerni Crkvi 
Kristovoj. Vi ne biste bili dostojni imena svojih 
otaca kad bi se dali otrgnuti od pećine, na kojoj je 
Krist sagradio Crkvu (...). Kad bi se, dakle, ikada 
našao u vašoj sredini netko, bio on laik ili svećenik, 
koji bi ma samo i na čas kolebao u toj stvari, neka 
mu je daleko kuća od vas! Možda ćete reći da pre¬ 
strogo sudim? Ja bih bio vaš najveći neprijatelj kad 
bih vam sakrivao istinu. Kad ovako govorim, go¬ 
vorim radi vašega najvećeg dobra. Zar nije sam Isus 
upozorio: ‘Gledajte da vas tko ne prevari’ (Mt 24,4). 
Biti, naime, odrezan od Crkve, znači biti odrezan od 
Krista, koji je glava Crkve. Biti odrezan od Krista, 
znači biti odsječen od čokota kao loza. Što je onda 
sudbina takvom čovjeku, nego ono, što veli Isus na 
Posljednjoj večeri: Tko u Meni ne ostane, izbacit će 
se napolje kao loza, i osušit će se, i skupit će je, i u 
oganj baciti, i gorjet će’ (Iv 15, 6). Vjernost, dakle, 
do groba Crkvi katoličkoj!” 



"Znate, ja sam kao student sudjelovao u prosvjedima protiv 
njegova uhićenja i suđenja. Dobio sam batina i završio u 
zatvoru. Bio je to uistinu velik čovjek! Svi smo sudjelovali 
u njegovoj žrtvi!" - rekao je gosp. Edward Fenech-Adam, 
predsjednik Republike Malte prigodom posjeta zagrebačkoj 
katedrali i grobu bi. Alojzija Stepinca, 26. listopada 2006. 


Njegov nas duh obuzima 

Kardinalova sestra Štefanija pohodila je 17. 
siječnja 1961. Krašić i župnu kuću u kojoj je umro bi. 
Alojzije. Jedanaest mjeseci po bratovoj smrti zabi¬ 
lježila je u pismu prijateljici Tereziji Škringer: “Ne 
mogu Vam opisati teškog osjećaja kada sam išla 
ispod njegova prozora, tako živa njegova slika, kao 
da me gleda iza zastora, kako je običavao za života, 
a da ga ne gleda nitko od njegovih mučitelja. 

Mila moja prijateljice! Osjećaj, kad me je župnik 
uveo u njegove sobe, pogled na njegovih par pred¬ 
meta i sliku nad krevetom, pod kojom se rodio i is¬ 
pustio dušu, toliko me je dirnulo, da sam ga osjećala 
kao da ga se fizički dotičem. 

Upravo taj dan, kada sam odlazila, došla je bron¬ 
čana bista, što je izradila kiparica Mila Wood, te će 
biti nad grobom iskopanim u Krašiću u crkvi s plo¬ 
čom na koju su uklesana slova: To će biti za vječni 
spomen njegovom dragom narodu. Taj grob je po¬ 
kriven crnom pločom, pred velikim oltarom, na mje¬ 
stu na kojem on kleči na ovoj slici koju prilažem... 

Za Božić njegov grob je prešlo tisuće vjernika. U 
moru cvijeća i borovih grana, čime je skriven njegov 
grob, leži najpošteniji čovjek 20. vijeka. 

Osvijetljeni čisti njegov lik, što pokazuju vjerni 
katolici i rodoljubi, ljubeći kamen pod kojim on leži, 
dokazuje tko je tko... 

Oni... nisu mogli spriječiti njegovu veličinu, iako 
su jedva dočekali da umre. 

Nekoja dobra hrvatska duša donijela mu je trnov 
vijenac s hrvatskom trobojnicom spleten, i na njemu 
7 licitarskih srdaca. To je simbolički znak, kao u 
Majke Božje, probodeno sa 7 mačeva za Hrvatsku.” 

Štefanijini dojmovi aktualni su i danas. Neka i 
ovaj broj Glasnika pripremljen uz 47. obljetnicu Kar¬ 
dinalove smrti pridonese rasvjetljavanju aktualnih 
problema u Crkvi i narodu na dobrobit naše buduć¬ 
nosti. Živimo u vremenima koja za kršćane nisu ma¬ 
nje izazovna, ni manje suprotivna nauku Isusa Krista 
od vremena u kojem je živio i djelovao blaženi Aloj¬ 
zije. Potrebno nam je stoga isto toliko ili više snage 
da bismo ostali Isusu i njegovoj Crkvi vjerni do 
groba. Dobro je Kardinal znao prelazeći u vječnost 
gdje nas ostavlja i zato nam je oporučno doviknuo: 
“Vjernost, dakle, do groba Crkvi katoličkoj!” 

Članci, fotografije i svjedočanstva, koja donosi¬ 
mo u Glasniku , neka pridonesu povijesnoj istini o 
nadbiskupu Stepincu, potpomognu učvršćivanje 
vjere i uvećaju ljubav u čitatelja za stvaranjem bolje¬ 
ga svijeta. 

Zagreb, 6. siječnja 2007. 
dr. sc. Juraj Batelja, postulator 

NAROD BOŽJI U HRVATSKOM NARODU - ZNAK BOŽJEG SPASA 


BI. Alojzije Stepinac 
cijelim je svojim životom 
naviještao i svjedočio da 
se hrvatskom narodu naj¬ 
učinkovitije može služiti 
vjernim nasljedovanjem 
Isusa Krista. Neprestano 
je naglašavao da plodovi 
spasa po smrti i uskrsnu- 
ču Krista Gospodina, nisu 
upravljeni samo pojedi¬ 
nom vjerniku nego cijeloj 
vjerničkoj i političkoj za¬ 
jednici. U smislu koncil- 
ske teologije rekli bismo: 
narod Božji - Crkva - 
nosilac je Božjega spasa, 
ona je mjesto gdje se do¬ 
gađa Božji spas u našem narodu. 

Stepinac je na neki način bio prethodnik svijesti 
poslanja, koja je zahvatila Katoličku crkvu u vrijeme 
Vatikanskoga koncila. Crkva je, naime, jasnije nego 
prije spoznala da treba svoje poslanje po današnjim 
kultumo-društvenim uvjetima najučinkovitije ispu¬ 
niti na taj način “da dijeli radost i nadu, žalost i strah 
ljudi danas, osobito siromašnih i u stisci svake vrste” 
(GS 1). Što znači dijeliti radost i žalost? Zašto smo 
mi krščani pozvani na suodgovornost za naše suvre¬ 
menike? 

Jedan je razlog taj da mi vjernici na taj način isku¬ 
stveno dolazimo do spoznaje što znači nasljedovati 
Krista. To je od velike važnosti i vrijednosti jer je 
spoznaja preko iskustva najdublja, najuvjerljivija i 
najživlja. Mi znademo da nije dovoljno samo po¬ 
navljati tradicionalne krščanske običaje. Duh ljubavi 
i ostvarivanje ljubavi prema Bogu i bližnjemu tre¬ 
bamo posadašnjiti, aktualizirati, usmjeriti na stvarne 
probleme koji muče današnjega čovjeka. Duh Kri¬ 
stov uvijek je isti, novi su samo načini koje mi svo¬ 
jim životom unosimo u konkretna zbivanja našega 
vremena. 

U tom smislu trebamo živjeti u skladu s aktualnim 
prilikama kao znakovima našega vremena. Slikovito 
rečeno: jednim uhom prisluškujmo što nam govore 
znaci vremena, a drugim što nam govori Duh Sveti, 
prisutan u Crkvi i po Crkvi u svakom od nas. 


Na taj način ispunjavamo 
poslanje naroda Božjega 
u svijetu, koje traži od nas 
da budemo u ovom vre¬ 
menu, specijalno u našem 
narodu sakrament - znak 
- spasa, pomirenja, nada- 
nja, utjehe. 

U tome imamo svijetli 
uzor blaženoga Alojzija. 
To je osnovni cilj kršćan¬ 
skoga života, sve drugo je 
samo sredstvo ka tom 
cilju. Očitavati znakove 
vremena u našem druš¬ 
tvu, saznati znanstvenim 
istraživanjem koji proble¬ 
mi opterećuju našega čo¬ 
vjeka - sve su to sredstva ka cilju koji glasi: iskazivati 
bližnjemu djelotvornu ljubav u svjetlu Božje ljubavi. 

“Znakovi vremena” zaista govore o tome da 
današnji čovjek treba iznad svega bratsku i sestrinsku 
ljubav jer osjeća teške posljedice zbog pomanjkanja 
te ljubavi. Mnogi trpe zbog osjećaja zavisti, mržnje; 
mnogi se nalaze u ropstvu ovisnosti o drogi, alko¬ 
holu; za mnoge je život pun dosade, straha i nesi¬ 
gurnosti. Temeljne ustanove, npr. brak, uzdrmane su 
i upitne; obitelj je izgubila karakter oaze smirenoga i 
harmoničnoga života; urbanizacija donosi sa sobom 
velike socijalne probleme, primjerice osamljenost i 
osjećaj izgubljenosti. Uporaba tehnike sve češće po¬ 
kazuje negativne strane pa već govorimo o ekološkoj 
krizi ili čak o predstojećoj ekološkoj katastrofi, ako 
čovječanstvo ne promijeni način života. 

Odnosi među narodima i kulturama zaoštravaju 
se iz dana u dan, prelazeći u mržnju u obliku među¬ 
narodnoga terorizma. Ovo su samo poneki znaci, koji 
nam govore o tome da u današnjoj civilizaciji ne 
vlada stanje Božjega spasa. Postoje gotovo bezbrojni 
čimbenici, koji sprječavaju dolazak Božjega kra¬ 
ljevstva, za koje molimo svakoga dana u molitvi 
Gospodnjoj. Još uvijek u svijetu učinkovito djeluju 
one snage, koje nisu sklone ostvarivanju Božjega 
kraljevstva u obliku međunarodnoga mira, soli¬ 
darnosti sa slabima, istinske slobode. 



Nadbiskup Alojzije Stepinac u razgovoru s nepoznatim 
sugovornicima. Možda tko od čitatelja uspije odgonetnuti 
mjesto i imena sugovornika. 

O tim silama otvoreno govori apostol Pavao u 
svojim poslanicama. Za nas je to poziv na molitvu 
Duhu Svetome za dar prosuđivanja duha vremena, za 
sposobnost razlikovanja dobrih od zlih sila u današ¬ 
njem društvu, za spoznavanje i otkrivanje onih snaga, 
koje u našem narodu nastoje spriječiti djelovanje 
Crkve. Tih snaga ima. Uvjereni smo da je većina 
našega naroda - uključivši i one koji nisu članovi 
Katoličke crkve - spremna prihvatiti i živjeti vrjed- 
nosti, bez kojih nema uspješnoga života: mir, socijal¬ 
nu pravdu, moralnu uporabu tehnike i znanosti, slo¬ 
bodu savjesti i vjere. To su ljudske čežnje, to je poli¬ 
tički program za koji se katolici u Hrvatskoj zalažu 
na svoj vjernički način, sa snagom i nadahnućem 
svoje vjere i nauka Crkve. 


Mi vjernici dobro znamo da čovjek pomiren s 
Bogom, da čovjek oslobođen od grijeha, neće biti 
rob mržnje, zavisti, nepravde, svađe, prijevare, laži. 
Po uzoru i zagovoru bi. Alojzija spremni smo kao 
Crkva, kao narod Božji, u hrvatskom narodu raditi 
na tome da Božja milost nadvlada “grijeh struktura” 
našega društva, da Božje svjetlo i Božja istina za¬ 
vladaju područjima društveno-kultumoga života, da 
ljubav bližnjega zadobije prvenstvo pred svakom 
vrstom samoljublja. To će biti na slavu Božju.To će 
ujedno biti oblik najvećega duhovnog i materijalnog 
obogaćenja svih građana Hrvatske i cijeloga hrvat¬ 
skog naroda. 


KRONIKA 


Umro o. Celestin Tomić, 
franjevac konventualac 

U Zagrebu je 23. rujna 2006. - okrijepljen svetim 
sakramentima u bolnici “Sveti Duh” - umro franje¬ 
vac konventualac o. Celestin Tomić, umirovljeni re¬ 
doviti profesor zagrebačkoga Katoličkoga bogo¬ 
slovnog fakulteta - u 89. godini života, 72. godini 
redovništva i 64. godini svećeništva. O. Celestin 
(Dinko-Bruno) Tomić rođenje 6. listopada 1917. u 
Visu. Prvo obrazovanje stekao je u pučkoj školi u 
rodnom mjestu. U sjemenište franjevaca konventual- 
ca ušao je 1929. u Ptuju, a u novicijat u Zagrebu 
1934. godine. Jednostavne redovničke zavjete 
položio je 20. kolovoza 1935., a svečane 13. listo¬ 
pada 1938. godine. Za svećenika je zaređen u Rimu 
19. prosinca 1942. godine. 

Maturirao je na II. klasičnoj gimnaziji u Zagrebu 
1938. godine. Teološki fakultet pohađao je u Zagre¬ 
bu od 1937. do 1941., zatim na Papinskom teološ¬ 
kom fakultetu sv. Bonaventure (Seraphicumu) u 
Rimu. Magisterij iz teologije postigao je na istom 
sveučilištu 14. srpnja 1943., a doktorat s tezom 11 
mistero di Ciisto secondo S. Ignazio Martire obranio 
je 19. listopada 1945. godine. Separat doktorata 
tiskan je pod naslovom L’intima natura della vita 
cristiana secondo S. Ignazio Martire u časopisu 
Miscellanea Francescana , Roma 1954. Za doktora 
teologije promoviranje 3. listopada 1956. (Kako tek 
nakon 11 godina od doktorata?) 


Papinski biblij¬ 
ski institut u Rimu 
pohađao je od 1944. 
do 1947., gdje je 5. 
srpnja 1946. položio 
licencijat, a 1947. 
postao candidatus 
ad lauream. 

Iste 1947. godine 
vratio se u domo¬ 
vinu, u Split, gdje je 
na Visokoj bogoslov¬ 
noj školi od 1947. do 
1953. predavao Sveto 
pismo, Stari i Novi zavjet te biblijske jezike. 

Godine 1953. premješten je u Zagreb za defini- 
tora Provincije, a na Katoličkom bogoslovnom 
fakultetu započeo je predavati biblijske jezike, he¬ 
brejski, grčki i latinski jezik. Opći i posebni uvod u 
Sveto pismo predavao je od 1953. do 1970., najpri¬ 
je kao asistent pri katedri Svetoga pisma Staroga 
zavjeta, zatim od 15. studenog 1976. kao izvanred¬ 
ni i od 6. listopada 1979. kao redovni profesor. 

Vršio je službe prodekana u akademskoj godini 
1977778. i od 1982. do 1986., potom dekana od 
1972. do 1982. i od 1986. do 1988., kada je 
umirovljen. Osim djelovanja na KBF-u, predavao je 
razne biblijske predmete na odjelima Filozofsko- 
-teološkoga instituta Družbe Isusove u Zagrebu - 
Obiteljskom institutu od 1970. i Odjelu za kršćanski 



O. Celestin Tomić, 
franjevac konventualac, 
neumorni pronositelj slave 
bi. Alojzija Stepinca 

nazor od 1971. - te na samom Filozofsko-teološkom 
institutu od 1976. do 1994. godine. 

Misu zadušnicu za pokojnoga o. Celestina slavio 
je mons. Josip Mrzljak, zagrebački pomoćni biskup, 
26. rujna 2006. u crkvi sv. Antuna Padovanskoga na 
Svetom Duhu u Zagrebu Nakon mise i sprovodnih 
obreda, uz sudjelovanje brojnih svećenika, redovnika 
i redovnica te pokojnikove rodbine i vjernika, pokoj¬ 
nikovo je tijelo položeno u kriptu obližnje crkvice 
Svetoga Duhu. 

O. Celestin Tomić bio je članom uredničkoga vijeća 
časopisa “Veritas” i stalnim suradnikom od samih po¬ 
četaka pa do smrti. Jedan je od najplodnijih hrvatskih 
teoloških i biblijskih pisaca. Objavio je oko 50 knjiga i 
gotovo 2.500 znanstvenih i stručnih radova, članaka i 
recenzija u vremenu od 1939. do 2006. godine. 

Kao biblijski lektor o. Celestin surađivao je na 
većini knjiga Staroga zavjeta i pripremio Uvod i 
napomene uz Mudrosne knjige Staroga zavjeta za 
hrvatski prijevod Biblije, izdavačke kuće Stvarnost iz 
Zagreba. Načinio je i biblijsku reviziju novoga izda¬ 
nja Novog zavjeta u redakciji o. B. Dude i o. J. Fu- 
ćaka (Zagreb, 1973.), te biblijsku reviziju svih hrvat¬ 
skih lekcionara. 

Od 27. rujna 1979. bio je članom Vijeća Biskup¬ 
ske konferencije Jugoslavije za nauk vjere, a u Hrvat¬ 
skoj provinciji sv. Jeronima franjevaca konventualca 
vršio je službe u upravi i odgoju. 

Po odredbi kard. Franje Kuharica, zagrebačkoga 
nadbiskupa, povjereno mu je bilo prosuditi postoji li 
- u pojedinim zbirkama propovijedi nadbiskupa 
Stepinca i u arhivskoj građi - koja tvrdnja protiv 
kršćanske vjere i ćudoređa. Sudjelovao je u radu po¬ 
vijesne komisije u kauzi proglašenja blaženim sluge 
Božjega Alojzija Stepinca. Zajedno s drugim struč¬ 
njacima dvije je godine u Rimu pomagao na izradbi 
Pozicije , znanstvenoga, stručnoga i kritičkoga prika¬ 
za osobe, lika i djelovanja nadbiskupa Stepinca. 

Postulatura bi. Alojzija Stepinca zahvaljuje o. Ce- 
lestinu na nesebičnom radu i svećeničkoj predanosti 
kojima se ugradio u sretno dovršenje beatifikacije 
kard. Stepinca. Njegovu plemenitu dušu preporuča- 
mo u molitve čitatelja Glasnika. 


U Spomen-zbirci bi. Alojzija na Kaptolu 31 
možete nabaviti medalju bi. Alojzija - odlivenu u 
srebrn ili bronci, uokvirenu staklenim okvirom - 
koja može biti dragi dar ili uspomena. Cijena je 
180 kn. Litanije u čast bi. Alojzija Stepinca možete 
naručiti na adresi Postulature. 


Sedamdeset godina 
župe sv. Terezi je od Djeteta 
Isusa u zagrebačkom Trnju 

Župa sv. Terezije od Djeteta Isusa u zagrebač¬ 
kom Trnju proslavila je u nedjelju 1. rujna 2006. 
sedamdesetu obljetnicu utemeljenja župe. Tom je 
prigodom nadbiskup i kardinal Josip Bozanić bla¬ 
goslovio novi pastoralni centar bi. Alojzija Ste¬ 
pinca. 

“Upravo prije 70 godina bi. Alojzije Stepinac 
uočio je važnost osnutka župne zajednice i njena 
uloga tijekom svih ovih godina bila je nemjerljiva. 
Nadamo se da će nam uskoro biti omogućena i 
gradnja nove crkve, jer potreba je to budućih poko¬ 
ljenja na ovim prostorima u zagrebačkom Trnju”, 
rekao je kardinal. 



Mons. Francesco Tasciotti i dr. Giuseppe Gobbi za zasjedanja 
crkvenoga suda koji ispituje svjedoka u kauzi za proglašenje 
blaženim sluge Božjega Alekse Benigara, pohodili su i Krašić gdje 
su se u župnom uredu upisali u "Spomen-knjigu muzejske zbirke 
kardinala Stepinca". Mons. Tasciotti čestitao je 22. listopada 
2006., za vrijeme listopadske pobožnosti, vjernicima župe Krašić 
iz koje je potekao bi. Alojzije, čovjek "snažne vjere i junačke 
vjernosti Isusu Kristu i njegovoj Crkvi". 

Spomen na bi. Alojzija 
u Lepoglavskoj kaznionici 

O 60. obljetnicu uhićenja, nadbiskupa i muče¬ 
nika kardinala Stepinca, dijecezanski je upravitelj 
Varaždinske biskupije mons. Ivan Godina predvo¬ 
dio misno slavlje u Kaznionici Lepoglava. Misu je 
u zatvorskoj kapeli BI. Alojzija Stepinca suslavio 
zatvorski dušobrižnik Marko Šmuc, a u slavlju je 
sudjelovalo više desetaka osoba lišenih slobode te 
djelatnici kaznionice na čelu s pomoćnikom 
upravitelja Nevenom Putarorti. 

BI. Alojzije je u KPD Lepoglava proveo 1874 
dana, a potom je nastavio izdržavati kaznu u žup¬ 
noj kući u Krašiću. 

LI Ogulinu proslavljena 
8. obljetnica proglašenja 
kardinala Stepinca blaženim 

U naselju Procama u župi sv. Križa u Ogulinu u 
utorak 3. listopada 2006. slavljena je misa na 8. 
obljetnicu proglašenja kardinala Alojzija Stepinca 
blaženim. Misu je kod kapelice bi. Stepinca pred¬ 
vodio fra Slavko Antunović, župnik Plaškoga i 
Saborskoga, a suslavili su župnik mr. Tomislav 
Rogic i župni vikar Petar Sporčic. 

Propovjednik je podsjetio na život i djelovanje 
velikoga pravednika kardinala Stepinca, koji je u 
najtežim trenutcima hrvatske povijesti kršćanskim 
životom pokazao kako se i u teškim vremenima 
može ostati na visini. Podsjetio je i na događaj od 
prije osam godina kad ga je papa Ivan Pavao II. u 
Mariji Bistrici proglasio blaženim. 



Nadbiskup Stepinac i župnik Josip Vraneković na prvoj šetnji 
u župnom dvorištu 6. prosinca 1951. 


Vjernici koji na zagovor Blaženika budu uslišani - 
zadobiju tjelesno ili duhovno ozdravljenje, ili koju 
osobitu milost - neka opis uslišanja i cjelovitu 
liječničku dokumentaciju dostave na adresu: 

dr. Juraj Batelja, postulator 
Kaptol 31 
10001 ZAGREB 


IJ Županji se gradi 
novi pastoralni centar 

U župi Mučeništva sv. Ivana Krstitelja u 
Županji gradi se novi pastoralni centar i crkva na 
otvorenom. Bit će posvećen blaženom Alojziju 
Stepincu, a namijenjen starijim osobama i osobama 
s invaliditetom. Objekt se u sklopu župnoga 
dvorišta prostire na više stotina kvadrata. Temeljni 
kamen za novi pastoralni centar blagoslovljen je 
11. listopada 2006., “istoga nadnevka kojega je 
1946. Stepinac osuđen na 16 godina zatvora” 
pojasnio je župnik Ivan Varoščić. 



Postulator Juraj Batelja pozdravlja gosp. Alojza Vranekovića, 
brata pokojnoga župnika Vranekovića na predstavljanju knjige 
u kojoj je njegov brat Josip zabilježio sudbonosne događaje iz 
života zasužnjenoga nadbiskupa i 
kardinala Stepinca u Krašiću. 

Položen temeljni kamen 
za crkvu bi. Stepinca u Novskoj 

U novoosnovanoj župi bi. Alojzija Stepinca u 
Novskoj požeški je biskup dr. Antun Škvorčević 3. 
listopada 2006. blagoslovio gradilište i temeljni 
kamen za župnu crkvu i župni stan. Uz župnika i 
dekana Ivana Nikolića te svećenike okolnih župa i 
župljane, u slavlju je sudjelovao gradonačelnik 
Antun Vidaković, a od predstavnika državnih vlasti 
Franjo Dubrović, tajnik Komisije za odnose s vjer¬ 
skim zajednicama. Nazočili su i predstavnici poje¬ 
dinih poduzeća koja će izvoditi radove te dobro¬ 
činitelji gradnje. Pojektant budućega pastoralnog 
centra Milko Puncer osobno je predstavio projekt. 

Biskup Škvorčević istaknuo je kako se raduje što 
je sudionikom slavlja blagoslova gradilišta i temelj¬ 
noga kamena za novu župnu crkvu u Novskoj. 
Poručio je kako je gradnja ove crkve u čast bi. 
Alojzija Stepinca znakovit događaj jer govori o jed¬ 
nom našem čovjeku koji je u teškim vremenima 
znao čvrsto stajati na načelima poštenja, Boga i 
čovjeka. “Želio bih iskreno”, rekao je mons. Škvor¬ 
čević, “da ovo što se izgrađuje kao pastoralni centar 
pridonese dobrobiti ljudi ovoga grada i da ovaj grad 
ima svoju dušu koja se odgaja u Božjoj blizini”. 

BLAŽENI ALOJZIJE STEPINAC 1. (god. XIV.) 2007. 


Stepinčevo u Velikoj Gorici 

Nadbiskup zagrebački kardinal Josip Bozanić 
blagoslovio je 10. listopada 2006. novoizgrađeni 
prostor najmlađe velikogoričke župe na čast 
blaženoga Alojzija Stepinca. 

Inicijativom župnika vlč. Josipa Ružmana župa se 
več treču godinu devetnicom priprema na deveto- 
dnevnu duhovnu pripremu za proslavu svoga zaštit¬ 
nika. Ove su godine trojica svečenika bili pred¬ 
voditelji misnih slavlja i propovjednici. Bili su to 
Ivan Filipčić, župnik sv. Jeronima, Franjo Tkalčec, 
župnik sv. Kvirina na Pantovčaku, te samoborski 
župnik Vlado Bogdan. Svoj doprinos devetnici dali 
su i zborovi okolnih župa koji su svojim pjevanjem 
svaku večer uljepšavali euharistijska slavlja. 

Poslije večernje mise, na dan župnoga proštenja, 
cijela je župa sa sviječama i Marijinim kipom išla u 
procesiji po naselju Cibljanica. Na taj se način pri¬ 
sjećala postavljanja kipa Gospe Lurdske ispred glav¬ 
noga ulaza župne crkve, koji je, godinu dana nakon 
posvete crkve, blagoslovio prvi varaždinski biskup 
Marko Culej. 

Središnje misno slavlje u utorak, 3. listopada 
2006. predvodio je pomoćni zagrebački biskup Josip 
Mrzljak, koji je sve vjernike potaknuo na pobožnost 
i molitvu blaženiku Alojziju Stepincu. 

I zajednica mladih iz ove župe dala je doprinos 
proslavi župnoga blagdana izvodeći predstavu o ne¬ 
razumijevanju okoline te pobjedi Krista i vjere nad 
svim poteškoćama. Predstavi je nazočio velik broj 
župljana i gostiju. 

Mjesec dana po proslavi župnoga titulara, župu je 
12. studenoga 2006. pohodio zagrebački nadbiskup 
kardinal Josip Bozanić. Povod je bio blagoslov kipa, 
koji je postavljen na trgu ispred crkve, te zahvala za 
sve što je u crkvi učinjeno od posvete do danas (pet 
kipova, tri velike slike i vitraji na svim staklenim 
površinama). Detaljan opis kipa blaženoga Alojzija 
dao nam je doktor Ivan Šaško, koji nam je pokušao 
približiti ono što je kipar Ivan Kujundžić djelom htio 
poručiti svima koji se budu molili se pred 
Stepinčevim likom. (Opis kipa iz pera dr. Šaška 
objavit ćemo u sljedećem broju.) 


Svaki dopis na Postulaturu blaženoga Alojzija 
Stepinca, kojim se priopćuje primljeno uslišanje 
ili uspomena, neka bude potpisan te obilježen 
nadnevkom i mjestom pisanja. Anonimna se 
pisma ne arhiviraju. Vjernici koji žele ostati 
anonimni, neka to napomenu u dopisu. 



Kardinal Josip Bozanić blagoslovio je 
10. listopada 2006. novi Blaženikov kip 
ispred župne crkve i pastoralnoga 
središta bi. A. Stepinca u Velikoj Gorici 

LI Đakovu blagoslovljena 
dva nova katedralna zvona 

U godini 200. obljetnice Bogoslovnoga sjeme¬ 
ništa i Katoličkoga bogoslovnog fakulteta u Đakovu, 
a u zajedništvu s biskupima Hrvatske biskupske kon¬ 
ferencije, đakovačko r srijemski biskup dr. Marin 
Srakić blagoslovio je u 15. listopada 2006. dva nova 
katedralna zvona. Posvećena su papi Ivanu Pavlu II. 
i blaženom Alojziju Stepincu. 

“Malo zvono nosi ime bi. Alojzija Stepincajer je na 
blagdan Velike Gospe 1924. mladi abiturijent Alojzije 
Stepinac za zborovanja katoličke mladeži pred đako¬ 
vačkom katedralom, dan uoči Euharistijskoga kongre¬ 
sa u Osijeku, prvi put javno prijateljima obznanio: 
“Idem u Bogoslovno sjemenište. Želim postati sveće¬ 
nik.” I tako je glas ovoga velikoga čovjeka, našega 
metropolita, odjeknuo ne samo u hrvatskom narodu, 
nego i u cijelom svijetu - i u zgodno i u nezgodno vri¬ 
jeme. Bio je to glas pravde i slobode za sve ljude. Bio 
je to glas koji je svima, napose tadašnjim vlasto- 
dršcima, poručio da hrvatski narod ostaje vjeran Crkvi 
Kristovoj čija je glava u Rimu. Ponosni smo na njega i 
u znak zahvalnosti posvećujemo mu ovo zvono”, 
kazao je biskup Srakić i nastavio: 

“U ovom se trenutku pitamo što je bilo našim sa¬ 
borskim očima, koji su u Zakonu o zaštiti od buke 
prije tri godine crkvena zvona izjednačili s bukom 
noćnih barova. Gdje su za vrijeme izglasavanja toga 
zakona bili saborski zastupnici koji se u prigodnim 
trenutcima izjašnjavaju katolicima? Nanijeli su 
sramotu i sebi i katoličkom narodu”, rekao je biskup 
Srakić. 

Proglas za otvaranje kauze 
beatifikacije si. Božje 
Marice Stanković 

Zagrebački nadbiskup i metropolit kardinal Josip 
Bozanić potpisao je 25. listopada 2006. “Proglas za 
otvaranje kauze beatifikacije službenice Božje 
Marice (Marije) Stanković, utemeljiteljice svjetovne 
ustanove Suradnice Krista Kralja”. 

Marica Stanković preminula je 8. listopada 1957. 
godine u kući svoje Ustanove u Zagrebu. Prigodom 
njezine smrti kardinal Alojzije Stepinac napisao je: 
“Ova je draga i plemenita duša posvetila sve sile 
svoga uma i srca za proširenje kraljevstva Božjega na 
zemlji i može zbilja biti uspoređena s onim velikim 
ženama iz prvih vremena kršćanstva, kojima je Krist 
Gospodin bio sve, i koje su mogle s pravom govoriti 
s apostolom: ‘Ne živim više ja, nego Krist živi u 
meni’.” (Iz Pisma sućuti zatočenoga nadbiskupa 
zagrebačkog kardinala Alojzija Stepinca, Krašić, 17. 
listopada 1957. godine). 

Njezin grob na 57. polju zagrebačkoga Mirogoja 
postao je mjestom molitve i potajnih hodočašća una¬ 
toč komunističkim nastojanjima da se njezino ime 
zaboravi, a djelo zatre. Imamo vrijednih svjedočan¬ 
stava o njezinu svetom životu i plodnom apostol¬ 
skom djelovanju, o glasu svetosti, za života i poslije 
smrti, ističe se u Proglasu. 

Glas o svetosti Marice Stanković prisutan je i 
raširen u naše vrijeme te je kardinal Bozanić zatražio 
od rimske Kongregacije za proglašavanje svetaca da 
se otvori i provede postupak za beatifikaciju te 
službenice Božje, što je Kongregacija odobrila 10. 
lipnja 2006. godine. 

“Dok o tome obavješćujemo cijelu zajednicu 
Crkve, pozivamo sve i svakoga pojedinog vjernika 
da nam izravno priopće svoja saznanja ili da Sudištu 
naše Nadbiskupije (Nadbiskupski duhovni stol - 
Kaptol 31, Zagreb) pošalju podatke koji bi na bilo 
koji način mogli pružiti pogodne ili manje pogodne 
podatke o glasu svetosti naše Službenice Božje”, 
ističe se u Proglasu. Određuje se da dokument bude 
pročitan u svim župnim i redovničkim zajednicama 
nadbiskupije te objavljen u vjerskim sredstvima 
javnoga priopćivanja. 

Postulatorom kauze beatifikacije si. Božje Marice 
Stanković imenovan je 1. siječnja 2005 mr. Milan 
Pušec. 


Zahvaljujemo svim dobročiniteljima i suradnici¬ 
ma, čijom molitvom i darom napreduje postupak 
za proglašenje svetim bi. Alojzija Stepinca. 


Predstavljena prva knjiga 
Vranekovićevih dnevnika 


U nedjelju 29. listopada 2006. predstavljena je u 
župnoj crkvi u Krašiću knjiga: Josip Vraneković, 
Dnevnik (1. dio), Bilješke o životu i djelovanju u 
Krašiću zatočenog nadbiskupa zagrebačkoga i 
kardinala Alojzija Stepinca. Pozdravno slovo za 
knjigu napisao je zagrebački nadbiskup i kardinal 
Josip Bozanić, a uvodne misli i bilješke dr. Juraj 
Batelja. Pogovor je sastavio fra Bonaventura Duda, 
a ilustracije su iz arhiva Postulature. 


Nakon listopadske pobožnosti knjigu su pred¬ 
stavili dr. Bonaventura Duda, vlč. Josip Gjuran i 
postulator dr. Juraj Batelja. 

Sažimajući svoje misli uknjižene u pogovoru, 
fra Bonaventura je ustvrdio: “Bez Vranekoviće¬ 
vih dnevnika, koji u rukopisu obuhvaćaju oko tisu¬ 
ću stranica, nedostajalo bi nam nešto najljepše i naj¬ 
vrednije u Stepinčevoj biografiji, ne bismo imali 
najdragocjenijih podataka o Stepinčevu duhovnom 
usponu i vrhuncima njegove svetosti”. 

Vlč. Josip Gjuran, koji je za vrijeme Kardina¬ 
lova zatočenja u Krašiću i Vranekovićeva pisanja 
dnevnika bio župnikom u župi Sveta Jana u Jaskan- 
skom dekanatu, usredotočio je svoj prikaz na 
pohode zasužnjenom Nadbiskupu, nakon kojih su 
se svećenici smjelije i vjernije vraćali povjerenome 
im stadu. Iz njegova opsežnoga izlaganja donosimo 
sjećanje na sudski progon zbog vjernosti zasuž¬ 
njenom kardinalu Stepincu. 



"Bez Vranekovićevih dnevnika, koji u rukopisu obuhvaćaju oko 
tisuću stranica, nedostajalo bi nam nešto najljepše i najvrjednije u 
Stepinčevoj biografiji, ne bismo imali najdragocjenijih podataka o 
Stepinčevu duhovnom usponu i vrhuncima njegove svetosti" - 
posvjedočio je fra Bonaventura Duda na predstavljanju knjige 
"Vranekovićev dnevnik" u Krašiću 29. listopada 2006. 

»Nemate vi što učiti našega patra Srećka! - U 

onim zlim i teškim godinama jugokomunističke 
titovske diktature, imao sam Božji dar da sam svoje 
svećeničko služenje vršio u jaskanskom i karlovač¬ 
kom dekanatu. Župna zajednica kojoj sam u to doba 
služio bila je Sveta Jana, u neposrednom susjedstvu 
župe Krašić, gdje je - po presudi “u ime naroda”, 
robijao zagrebački nadbiskup, kardinal Alojzije 
Stepinac. 

To što smo ga imali u našoj sredini bio nam je 
Božji dar. Makar i teško, ali uspijevali smo često 
probijati se do njega i biti s njim, slušati ga, gledati, 
s njim jesti, biti u njegovoj neposrednoj blizini. 
Gotovo poput onih davnih sretnika, Isusovih 
apostola. 

To nam je doista bilo od Boga darovano. Nad¬ 
biskup nam je bio savjetnik, tješitelj i - u onim zlim 
vremenima - razveselitelj! Zbog toga smo mi u tom 
kraju bili sretniji od drugih, makar smo, baš zbog 
toga, bili pod težim terorom režima. 

Spomenut ču samo poneki doživljaj. 

Mi svećenici Jaskanskoga i Karlovačkoga deka¬ 
nata održavali smo svoje redovite pastoralne sa¬ 
stanke. Neko vrijeme održavali smo ih tjedno ili 
mjesečno u franjevačkom samostanu u Jastrebar- 
skom ili u franjevačkom samostanu u Karlovcu. Kad 
su nam udbaši pravili neprilike na jednom mjestu, 
mi smo se sastajali na drugom. Po Isusovu savjetu: 
“Kad vas počnu progoniti u jednom gradu, prijeđite 
u drugi!” (Mt. 10, 23). 



"To što smo ga imali u našoj sredini, bio nam je Božji dar. Makar 
i teško, ali uspijevali smo često probiti se do njega i biti s njim, 
slušati ga, gledati, s njim jesti, biti u njegovoj neposrednoj blizini. 
Gotovo poput onih davnih sretnika, Isusovih apostola. 

To nam je doista bilo od Boga darovano. Nadbiskup nam je bio 
savjetnik, tješitelj i - u onim zlim vremenima - razveselitelj! Zbog 
toga smo mi u tom kraju bili sretniji od drugih, mada smo, baš 
zbog toga, bili pod težim terorom režima." - rekao je Josip 
Gjuran, nekadašnji župnik u Sv. Jani i Torontu, na predstavljanju 
knjige "Vranekovićev dnevnik" u Krašiću 29. listopada 2006. 


Na jednom takvom sastanku u franjevačkom 
samostanu u Karlovcu, u župi Presv. Trojstva, naš 
dekan Jaskanskoga dekanata i župnik krašički, vlč. 
Josip Vranekovič donio nam je pismo nadbiskupa 
Stepinca, krašičkoga robijaša. Nadbiskup ga je 
uputio baš nama svečenicima na tom sastanku. S 
velikom smo radošću saslušali pismo i nakon čitanja 
opširno diskutirali o njegovu sadržaju. 

Več drugi dan nakon sastanka karlovačka je Udba 
opkolila samostan, ušli su i zatražili od gvardijana, 
patra Srećka" Majstoroviča (čini mi se da se tako 
zvao), neka °im preda “Stepinčevo pismo” koje se 
jučer tu na sastanku čitalo. 

Pater Srećko im je mimo rekao kako je on to 
pismo spalio u peči i daje spaljeni papir još i zdrobio 
da se ne bi moglo baš ništa pročitati. 

“Kako ste se usudili to učiniti?” - bijesno su ga 
pitali, a on im je posve mimo odgovorio: 

“Vidio sam da ste opkolili samostan i naslutio 
sam što tražite. Zato sam ga spalio, malo prije nego 
ste ušli. Pepeo pisma još je tu u peči. Pogledajte.” 

Gvardijana i župnika uhapsili su i odveli u 
“hotel”, u zatvor, a sve nas svečenike sa sastanka, 
pojedinačno pozivali na saslušanje. Tako sam i ja 
došao na red več sljedećih dana. Udbaš-isljednik i 
mene je ispitivao o sastanku i o Nadbiskupovu 
pismu. Ispitivao me i srdito mi prijetio kojekakvim 
prijetnjama. Onda je otresito rekao: “Naučit ćemo mi 
toga vašeg patra Srećka pameti!” 

Na to sam mu rekao: “Nemate vi patra Srećka što 
učiti! On ima jedan ili dva doktorata i sam ima više 
škole nego svi vi na karlovačkoj Udbi zajedno! Što 
ćete vi njega učiti! Patra Srećka vi čak nećete ni na 
sud dovesti!” 

“Kako se usuđujete to tvrditi?” - srdito me upitao. 

Odgovorio sam mu: “Na sastanku nas je bilo 29 
svećenika. Netko je od nas vaš agent, vaš doušnik. 
Mi za sada još ne znamo tko je to. Ako dovedete 
patra Srećka na sud, morate dovesti i vašega svjedo¬ 
ka, a tada je on za vas gotov, beskc-ristan!” 

Tako je i bilo. Pater Srećko bio je ubrzo pušten iz 
zatvora i nikakav sud o tom našem sastanku i Nad¬ 
biskupovu pismu nije bio pokrenut. Taj su se put udbaši 
zadovoljili samo svojim oštrim prijetnjama i zastrašiva¬ 
njima, a mi smo na njihove taktike već bili navikli. 

Ubrzo smo doznali koji je svećenik iz naše zajed¬ 
nice bio udbin obavještajac. Vjerojatno je i on ubrzo 
raskrstio s udbašima, ali na naše sastanke više nije 
dolazio. Takvim smo svećenicima mi i dalje dolazili 
u “susjedstvo” i pastoralno im pomagali, ali se nakon 
službe u crkvi nismo navraćali u njihov župni. stan. 

Ljudi su to opažali i nisu se čudili nego su govorili: 
“Znamo, naš je župnik upisan u partiju!” To, dakako, 
nije bilo baš posve točno, ali naš je narod dobro znao 
“s kih stran vetri pušu”!« 

Krašićki župnik Josip Vraneković gotovo je svakodnevno bilježio 
riječi zasužnjenoga Nadbiskupa. Ponekad je to činio naknadno. 


Obavijest čitateljima Glasnika 

Donosimo popis knjiga, koje je o blaženom 
Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj 
Glasnika može naručiti na adresi Postulature: Kaptol 
31, 10000 Zagreb: 

• BATELJA, J., Najljepše Mariji. Misli blago¬ 
pokojnog kardinala-nadbiskupa Alojzija Stepinca 
o štovanju Majke Božje, Zagreb, 1990. (30 kn + 
poštarina) 

• Sluga Božji Alojzije Stepinac (kratki ilustrirani 
životopis), Zagreb, 1995. (30 kn + poštarina) 

• ALOJZIJE KARDINAL STEPINAC, nadbiskup 
zagrebački, Propovijedi, govori, poruke (1941.- 
1946.). Uvod napisali dr. J. BATELJA i dr. C. 
TOM1Ć, Zagreb, 1996. (80 kn + poštarina) 


Dr. Batelja je govorio o duhovnom liku župni¬ 
ka Vranekoviča, koji je svojim zapisima sastavio 
svojevrsnu hrvatsku “knjigu mučeništva” zbog 
progona Katoličke crkve. Živa vjera u Isusa Krista 
i njegovu Crkvu, ljubav prema bližnjemu i sveće¬ 
ničkom pozivu koje su ižarivale iz Kardinalove 
osobnosti, postale su prepoznatljive sastavnice i 
Vranekovićeve duhovnosti. 

O tome su posvjedočili i mons. Josip Mrzi jak, 
pomoćni biskup zagrebački i inž. Alojz Vraneko¬ 
vić, brat pokojnoga župnika Josipa Vranekoviča. 

Program predstavljanja ove jedinstvene hrvat¬ 
ske povjesnice vodio je domaći župnik vlč. Dragu¬ 
tin Kučan, a glazebnom ugođaju pridonijeli su 
krašićki župni zbor i vjerni narod, koji je i pje¬ 
smom sačuvao uspomenu na blaženoga Alojzija i 
njegova domaćina župnika Josipa Vranekoviča. 

Otvoren pastoralni centar 
u Driveniku 

Župni stan u Driveniku, župi u crikveničkom 
zaleđu, ove je godine obnovljen, a 12. studenoga 
2006. i službeno otvoren kao pastoralni centar 
“Alojzije Stepinac”. Završetak radova proslavljen je 
misom zahvalnicom, koju je u Voloskom - župnom 
sjedištu Pastoralnog kruga “Alojzije Stepinac” - 
predvodio riječki nadbiskup Ivan Devčić u koncele- 
braciji mons. Josipa Šimca, vikara za pastoral 
Riječke nadbiskupije, kojemu je povjerena briga za 
obnovu i adaptaciju novoga pastoralnog centra, te 
mons. Jurja Batelje, postulatora kauze za beatifikaci- 
ju Alojzija Stepinca i rektora zagrebačke katedrale. 


• ALOJZIJE-VIKTOR STEPINAC, Pisma iz 
sužanjstva (1951.-1960.), (predgovor: mons. J. 
BOZANIĆ, nadbiskup zagrebački; uvod, bilješke i 
predmetno kazalo napisao i sastavio dr. J. BATELJA), 
Zagreb, 1998. (100 kn + poštarina) 

• Alojzije STEPINAC, nadbiskup zagrebački, 
Propovijedi, govori, poruke (1934.-1940.) Priredio 

i predgovor napisao: dr. Juraj BATELJA; proslov: dr. 
Ante MATELJAN, Zagreb, 2000. (100 kn +poštarina) 

• Nevenka NEKIC, Susret u Emausu, romansirana 
biografija bi. Alojzija Stepinca u najtješnjoj svezi sa 
žrtvom obitelji Brizić iz Gornjega Humca na otoku 
Braču, koju su komunisti progonili gotovo do istrjeb- 
ljenja (pogovor: prof. dr. sc. J. BATELJA), Zagreb, 
2004. (50 kn + poštarina) 

• BATELJA, J., Euharistijska evangelizacija 
nadbiskupa Alojzija Stepinca, izd. Postulatura za 
proglašenje svetim blaženoga Alojzija Stepinca i Glas 
Koncila, Zagreb, 2006. (180 kn + poštarina) 

• Križni put s Alojzijem Stepincem - Tekst križno¬ 
ga puta sastavio prof. Anton Šuljic, apostulator dr. 
Juraj Batelja probrao misli nadbiskupa i kardinala 
Stepinca o križnome putu te Isusovoj muci, smrti i 
uskrsnuću. Knjižica se može nabaviti u Spomen-zbirci 
u zagrebačkoj katedrali te na adresu Postulature, 
Kaptol 31, 10000 Zagreb. (15 kn + poštarina) 


Od srca zahvaljujemo svim čitateljima Glasnika 
koji su nam proslijedili osobne sastavke ili članke 
već objavljene o bi. Alojziju Stepincu ili pak doku¬ 
mente pronađene u pismohranama raznih ustanova, 
a sve sa željom da s njihovim sadržajem upoznamo 
širi krug Blaženikovih štovatelja. 

EUHARISTIJSKI KONGRESI 


U razgranatoj pastoralnoj djelatnosti nadbiskupa Alojzija Stepinca uočljiva su nastojanja da slavljenje euharistije 
bude prigoda za evangelizaciju i posvećivanje Božjega naroda. Taj njegov rad nije bio improvizacija, već osmišljen i dobro 
pripremljen pastoralni program. U provedbu toga programa uključio je profesore teologije i stručnjake s područja drugih 
društvenih i prirodnih znanosti, koji su, svaki sa svoga područja mogli pridonijeti prosvjećivanju i kulturnom uzdignuću 
naroda. Tako su euharistijski kongresi bili navještaj i slavljenje vjerskih istina te socijalno i kulturno uzdignuće naroda. 

Nadbiskup se u svojim nastojanjima oko euharistijske evangelizacije oslonio na velikodušnost i vjerničku gorljivost 
više od 60.000 vjernika organiziranih u društvima Katoličke akcije. Oni su svojom brojnošću, velikodušnošću, 
pobožnošću, odorama i znakovljem davali posebno obilježje vanjskim manifestacijama kongresa. Njihovu udjelu 
Nadbiskup je znalački pridodao ulogu kulturnih, športskih i prosvjetno-kulturnih društava, udruga i organizacija, koje su 
se spremno uključivale u pripremu i slavlje euharistijskih kongresa i upravo se njihovim sudjelovanjem odjek Božje riječi 
proširio u sve pore javnoga, obiteljskoga i osobnoga života u hrvatskom narodu. 

Čitateljima ovoga broja Glasnika u glavnim obrisima predočujemo Euharistijski kongres, koji se 3. listopada 1937. 
odvijao u Zlataru. Napominjemo da cijeli prikaz pripreme i proslave ovoga kongresa, potom bibliografiju i slikovne zapise, 
čitatelji mogu pronaći u knjizi: “Euharistijska evangelizacija nadbiskupa Alojzija Stepinca”, koju su objavili Postulatura 
za proglašenje svetim blaženoga Alojzija Stepinca i Glas Koncila. 


EUHARISTIJSKI KONGRES U ZLATARU 1937. 


Zlatar je 3. listopada 1937. osvanuo u hrvatskim 
zastavama i slavolucima. Prozori kuća bili su okićeni 
sagovima, cvijećem i svijećama. Ceste koje vode u 
Zlatar bile su pune vjernika koji su iz susjednih župa 
u procesijama dolazili na Euharistijski kongres u 
Zlataru. Mjesecima se cijeli zlatarski dekanat 
pripremao za te euharistijske svečanosti. 

U samom Zlataru održane su misije kao 
neposredan uvod i priprema za Kongres. Vodili su ih 
isusovci o. Nikola Buljan i o. Tomo Jagrić. U pred- 
večeije svečanosti zvona su po zagorskim selima 
pozivala vjernike na kongresne svečanosti. Na ulazu u 
Zlatar bio je podignut slavoluk, okićen trobojnicama i 
natpisom: Sveza vjeru i za domovinu. 

Doček gostiju 

Kod ulaznoga slavoluka pripremili su vjernici 
doček pomodnom biskupu zagrebačkome Salisu 
Seevvisu koji je toga jutra 3. listopada stigao u 
Zlatar. Skupilo se mnogo naroda. Visokoga gosta 
pozdravio je na ulazu u Zlatar župnik i dekan mons. 
Ivan Mihelčič, zatim načelnik opčine gosp. Mirko 
Sviben te djevojčica Slavka Tomašić. Ona je 
biskupu predala stručak cviječa. 

Preuzvišeni je otpraćen u povorci pred crkvu, 
gdje je na glavnom trgu bio podignut improvizirani 
oltar okićen cvijećem, a nad njim velika slika Srca 
Isusova. Tu se odvijala i glavna euharistijska 
svečanost. Sav je prostor bio ispunjen pobožnim 



"Blagoslovljen koji dolazi u ime Gospodnje!" - ispisano je bilo na 
stotinama slavoluka diljem Zagrebačke nadbiskupije u čast 
nadbiskupu Stepincu! Doista je bio blagoslov svome narodu kao 
što je i danas, kad ga proslavljen u nebu kod Boga zagovara. 

vjernicima koji su toga dana u procesijama, pod 
vodstvom svojih župnika, došli u Zlatar. 

Bili su tu vjernici iz sljedećih župa: Belec, 
Mače, Lobor, Orehovica, Zajezda, Bedekovčina, 
Konjščina i Mihovljan. Kongresu su prisustvovali 
hrvatski narodni zastupnici dr. Ivan Pernar i dr. 
Torbar. Nisu izostali ni susjedni župnici: preč. Fran 
Škrinjar iz Bedekovčine, Vjekoslav Noršić iz 
Brdovca, Vladimir Boroša iz Lobora, Mijo Nejak 
iz Hraščine, dr. Juraj Cenkić iz Konjščine, Ivan 
Vlainić iz Zajezde, Janko Dumbović iz Beleca, 
Antun Rugani iz Orehovice, Josip Prežigalo iz 
Mihovljana i dr. Bili su zastupani predstavnici 
mjesnih vlasti, brojna društva i mnoštvo naroda. 

Pontifikalna misa 

Oko 10 sati započela je na improviziranom 
oltaru na trgu pred crkvom pontifikalna Sveta Misa 
koju je slavio biskup dr. Salis Seewis. Asistirali su 
preč. Mihelčić, dr. Cenkić, Vlainić, Dumbović i 
vlč. Pavao Belko, kapelan iz Lobora. 

Misnom slavlju je prisustvovao i nadbiskup koad- 
jutor dr. Alojzije Stepinac, koji je u Zlatar došao u 
pratnji svoga ceremonijara dr. Dragutina Nežića. 

Pod misom je svirala mjesna limena glazba, pje¬ 
vao je djevojački zbor, koji je na harmoniju pratila 
časna sestra. Propovijedao je isusovac o. Nikola 
Buljan na temu Prisutnost Krista u Euharistiji. 

Teoforička procesija 

Odmah poslije mise priređena je u Zlataru teo¬ 
forička procesija koju je vodio sam nadbiskup 
koadjutor. U procesiji je kao i na pontifikalnoj misi 
bilo više od 5000 ljudi s tridesetak zastava. 

Procesija se formirala ovim redom: na početku 
procesije nošen je križ, zatim su išli župljani župe 
Belec sa zastavama, pa Mače, Lobor, Orehovica, 
Zajezda, Bedekovčina. Iz Bedekovčine su sudjelo¬ 
vali križari s glazbom i jednom križarskom zasta¬ 
vom. Iza njih su bili svrstani župljani iz župe Konj- 
ščina te Mihovljana također s limenom glazbom. 


Naposlijetku se u povratku formirala župa Zlatar. 
Najprije su išla školska djeca muška pa ženska sa za¬ 
stavama, zatim je slijedila građanska glazba iz 
Zlatara, vatrogasci sa zastavama, društvo željezničara 
također sa zastavama, križarsko društvo, Djevojačko 
društvo Srca Isusova, djevojčice u bjelini, svećenstvo, 
nadbiskup koadjutor koji je nosio Presveto Otajstvo, 
zatim predstavnici vlasti i ostali narod. 

Procesija se odvijala u potpunom redu. Narod je 
zanosno pjevao liturgijske pjesme koje su pratili 
puhački orkestri prispjeli na kongres. Prozori na 
kućama, kuda je prolazila procesija, bili su okićeni 
cvijećem i osvijetljeni svijećama, tako daje cijeli 
Zlatar već vanjštinom stvarao lijepu sliku i odavao 
svečani ugođaj. 


JOSIP VRANEKOVIĆ, Dnevnik (1. dio). 
Bilješke o životu i djelovanju u Krašiću zatočenog 
nadbiskupa zagrebačkoga i kardinala Alojzija 
Stepinca; pozdravno slovo kard. Josip Bozanić; 
uvodne misli i bilješke dr. Juraj Batelja; pogovor 
fra Bonaventura Duda; ilustracije iz Arhiva 
Postulature; Ovu najnoviju knjigu o blaženom 
Alojziju Stepincu možete naručiti na adresu 
Postulature (Kaptol 31, p.p. 949, 10001 Zagreb; 
cijena 100 kn + poštarina) 



Nadbiskup Stepinac sa svećenicima i vjernicima te članovima pripravnoga odbora za Euharistijski kongres u Čazmi, 


21. srpnja 1940. 

Riječ nadbiskupa koadjutora 
dr. Stepinca 

Procesija se kretala gotovo cio sat. Kad se 
ponovno vratila na trg, prisutnim se vjernicima 
obratio nadbiskup koadjutor. Govor je započeo 
osvrtom na misije koje su se održale u gradu kao 
priprava za Euharistijski kongres. Na kraju je iznio 
svoju nadu da su vjernici na završetku kongresa 
sigurno stvorili odluku da će odsada biti bolji ljudi 
koji ne uzimaju tuđe, koji se ne povode za idejama 
internacionalnog bezbožnog boljševizma i komu¬ 
nizma koji naučava ubojstva, nego ljudi koji 
poštuju svetost Božjih zapovijedi. 

Potom je zaključnu propovijed održao o. 
Buljan. Nakon njegove propovijedi obavljena je 
obnova krsnoga zavjeta, na što je cijelo ono gole¬ 
mo mnoštvo diglo ruke i zavjetovalo se na vjernost 
Bogu i Katoličkoj crkvi. Na završetku je Građan¬ 
ska glazba iz Zlatara intonirala pjesme: Tebe Boga 
hvalimo , Lijepa naša domovino i Zdravo , Djevo , 
koje je sav prisutni narod oduševljeno prihvatio i 
zanosno pjevao. 

Svečana akademija 

Nakon euharistijske pobožnosti u 16.30 sati 
priređena je u dvorani bivšeg Hrvatskog sokola 
svečana akademija u čast nadbiskupa koadjutora. 
Sve su točke bile dobro izvedene pa se može reći 
daje trud koji su priređivači bili uložili u priredbu 
bio potpuno nagrađen odobravanjem prisutnih. 
Izvođači su bili jako dobri i u njihovim izvedbama 
osjetio se žar i žel ja za što boljom izvedbom. 

Sam nadbiskup koadjutor nije mogao sudjelo¬ 
vati na pripremljenoj akademiji. Zbog pogoršanog 
zdravlja nadbiskupa Bauera odmah nakon procesi¬ 
je vratio se u Zagreb. 

Snažan i poticajan dojam 

Euharistijski kongres u Zlataru stvorio je 
izvanredno vjerničko i liturgijsko ozračje. Stoga su 
svi sudionici kongresa i priređivači, na čelu sa žup¬ 
nikom mons. Ivanom Mihelčićem mogli biti pot¬ 
puno zadovoljni i oduševljeno su krenuli ostvariti 
donesene odluke za ozbiljniji vjernički život. I na 
ovom Euharistijskom kongresu u Zlataru došla je 
do izražaja pobožnost i odanost hrvatskoga naroda 
u Zagorju Katoličkoj crkvi. 



Nadbiskup Stepinat pričeSćuje djecu tijekom 
Euharislijskoga kongresa u Virovitici, 

16. kolovoza 1935. 


Alojzije Stepinac 


držao se 
muški 
časno 
ko nijedan 
njega 
prije 


nitko nije 
stao tako 


kao i>to je 
Alojzije 


za života 
on je sjao 


u tomu se 
tajna krije 


mrtav svijetli 
Hrvat svijetli 
naš blaženi 
Alojzije 


na grobu mu 
zraka sunca 


gore male 
svijeće dvije 


pomoli se 
i zaželi 


uslisit ce 
Alojzije 


Mario Bilić 

SVJEDOČANSTVA 


“Moderna socijalna 
knjižnica” - “MOSk” 


Dr. Boran Ivasović, kao student na Institutu za 
teološku kulturu laika Katoličkoga bogoslovnog 
fakulteta Sveučilišta u Zagrebu, napisao je 2006. 
godine diplomski rad na temu: “Za obnovu soci¬ 
jalnog poretka”. Posvetio ga je “Najvećem sinu 
hrvatskog naroda XX. st. - blaženom Alojziju 
STEPINCU”. U radu je prikazao djelovanje i 
sadržaj Mosk-a, “Moderne socijalne knjižnice”. 
Mentor rada bio je dr. sc. Mirko Juraj Mataušič. 

S autorovim dopuštenjem čitatelje Glasnika 
upoznavat ćemo s najznačajnijim idejama koje su 
nadruštevni, socijalni, gospodarski i kulturni život 
u Hrvata za Kraljevine Jugoslavije izvršile pub¬ 
likacije prožete kršćanskim svjetonazorom i 
katoličkim socijalnim naukom. 

1. Uvod 

Kad danas, krajem 2005. godine, pišem ovaj rad, 
puna 71 godina dijeli me od izlaska prvoga broja 
edicije MODERNA SOCIJALNA KNJIŽNICA - 
KRONIKA. Čitajući je danas po treći put u svom 
životu, vidim koliko je ona i danas aktualna, i to baš 
sada kad imamo svoju državu. U njoj se ponavljaju 
isti problemi koji su i onda, 30-ih godina prošloga 
stoljeća tištili hrvatski narod. Iščitavajući stranice 
svake brošure ne mogu se oteti dojmu da su ih pisale 
osobe koje su predstavljale duhovnu aristokraciju. 
Kako se oduprijeti svim mogućim negativnim sce¬ 
narijima s negativnom sinergijom, koji su na mikro- 
i makro-području društvenih odnosa pleli mrežu za 
samouništenje hrvatskoga bića. 

Svi mi koji smo rođeni 1935. godine i ostali ži¬ 
vjeti na ovim prostorima, slušali smo i čitali falsifi¬ 
ciranu povijest, a u pismohranama državnih institu¬ 
cija čuvane su objektivne istine, koje su bile dostup¬ 
ne samo “odabranim drugovima”, pa i sam MOSK 
je spadao u nedostupnu literaturu. Kad sam ga za¬ 
tražio na čitanje 80-ih godina u NSB-u, bio sam po¬ 
zvan na informativni razgovor. 

Ta lobotomija na hrvatskom biću rezultirala je 
brodolomom vjere, a iz toga brodoloma slijede i svi 
ostali brodolomi, što je i danas vidljivo u našem na¬ 
rodu. Sasjeći korijene našem narodu bio je cilj svake 
ideologije koja se željela nametnuti na ovim pro¬ 


storima. Desetak godina prije toga Ivan Merz je 
pisao: “U teškim i sudbonosnim prilikama u kojima 
se i danas nalazi hrvatski narod, nacionalni romanti¬ 
zam nije kadar učvrstiti i podići taj narod. Graditi 
treba na čvrstim vjerskoćudorednim te znanstvenim 
temeljima, a nadograđivati valja na katoličkoj tradi¬ 
ciji hrvatskog naroda. 

I hrvatski sokoli neka budu uvjereni da je jedino 
Katolička crkva luka istine i tvrđava spasa narodu 
hrvatskom; ako od nje ne zatraži pomoć, uzalud će 
je tražiti. To im u ovo teško doba i sudbonosno vri¬ 
jeme dovikuju braća po krvi”. 1 

Devet godina kasnije nadbiskup Alojzije Stepi- 
nac piše: “U Jugoslaviji vlada masonerija. Na žalost 
u srcu hrvatskog naroda u Zagrebu ugnjezdila se ta 
paklena družba, leglo nemorala, korupcije i visokog 
nepoštenja, zakleti neprijatelj Crkve katoličke i 
hrvatskog naroda. Bez znanja i odobrenja masoneri¬ 
je ne može nitko doći na uplivni položaj. Nije šala 
uhvatiti se u koštac, a ipak se mora u interesu crkve, 
naroda hrvatskog i same države Jugoslavije, ako 
misli i dalje egzistirati. Jer ovo nasilje koje danas 
vlada, podržava masonerija.” 2 

Posljedice ovog nasilje nad narodom hrvatskim 
je “aberatio mentis humanae”. To je posljedica lobo- 
tomije hrvatskog naroda, odnosno pokolj nad hrvat¬ 
skom inteligencijom. Jer hrvatska kršćanska inteli¬ 
gencija je znala da “antagonizam između vjere u Bo¬ 
ga (teizam) i vjere u čovjeka (humanizam) supros- 
tavlja bogočovještvo (teandrizam) u Isusa Krista”. 3 
I ta se spoznaja provlači kroz sve brošure MOSK-a. 

MOSK je pokrenulo H.K.A.D. “Domagoj” u 
Zagrebu, s ciljem “da se hrvatskoj javnosti kaže 
prava riječ o opasnosti koja našem narodu prijeti od 
pogubnih ideja kapitalizma i marksizma, te da se 
upozori i na druge negativne pojave u našem narod¬ 
nom životu. Ne ćemo se zadržati samo na iznošenju 
negativnosti nego ćemo iznositi i pozitivno. Osobito 
ćemo upozoravati na zdrave snage našega naroda”. 4 
MOSK (Moderna socijalna knjižnica) je izlazio 
1934. godine od sveska br. 1-12 te kao MOSK 
(Moderna socijalna kronika) od 1935. do 1938. sve¬ 
zak br. 13-34. Objavljene su ukupno 34 brošure. 


1 Ivan Merz, Katolički list, br. 2, 1925. 

2 Alojzije Stepinac: Dnevnik , 30. svibnja 1934., 
Zagreb, 1995. 

3 Solovjev, Vladimir Sergejevič (1853.-1900.) 

4 MOSK, svezak 1-2, str. 2. 

Predmet i cilj rada 

Predmet rada je prikazivanje edicije MOSK-a u 
kojoj su u vremenskom razdoblju od pet godina 
objavljene 34 brošure. Na 1088 stranica teksta edici¬ 
ja je željela senzibilizirati javnost za sve relevantne 
probleme koji su u tom vremenu bili aktualni kako u 
svijetu tako i u kraljevini Jugoslaviji. 

Svojom autentičnošću u služenju izvorima, 
MOSK-ove su edicije bile opasne za sve organizaci¬ 
je i pojedince, koji su radili i djelovali u tajnosti. 
Članovi tajnih organizacija bili su ujedno i visoko 
pozicionirani službenici vlada, što je predstavljalo 
sukob interesa i grijeh struktura. Oni nisu branili 
interese svojega naroda, već su provodili interese 
svojih tajnih organizacija. Tako su svoje narode 
dovodili u zablude i razne pogibelji. 


Vođeni primarno mržnjom prema Katoličkoj crkvi 
i narodima koji su bili vezani uz nju, željeli su te na¬ 
rode kroz revolucije i ratove odvojiti od Crkve. S 
jedne strane stvarali su novi svjetski poredak, a s 
druge su željeli riješiti “židovsko pitanje”. Glavna nit 
vodilja pisaca svezaka jest da istinom ukazuju na 
pogibelji raznih ideologija i tako pokušaju spriječiti 
još teže nadolazeće pogibelji po hrvatski narod. Kako 
je samo HSS kao politička stranka bila legitimni 
prestavnik hrvatskoga naroda, željeli su da se narod 
još više veže oko HSS-a kako bi mogao homogenije 
djelovati i tako marginalizirati i komunističku 
stranku i ustaški pokret. Taj cilj je bilo teško ostvari¬ 
ti jer su članovi tajnih organizacija bili toliko inflitri- 
rani unutar HSS-a, u vladi kraljevine Jugoslavije i u 
njezinim državnim institucijama da se pogibelji koje 
slijede nisu mogle izbjeći. 


Zato ću s vremenskoga odstojanja pokušati os¬ 
vijetliti kvalitetu edicije koja je pri izlaženju bila 
zabranjivana od aktualne vlasti, a nakon 1945. godi¬ 
ne nedostupna javnosti. Uspostavom RH imamo 
obvezu da se za istinu i dalje borimo jer se jedino 
tako mogu anulirati “crne legende” koje se i danas 
šire o nama. Državni i privatni informacijski mediji 
danas su u rukama onih koji žele da se država RH 
samouništi. Zato i danas treba raditi na prosvjećiva¬ 
nju te podizanju i njegovanju živoga rodoljublja. 

Metoda 

Kako sam pročitao mnogo literature vezane uz 
revizionističko gledanje povijesti, želim kroz eku¬ 
menski 4e (etiku, ekonomiju, ekologiju i estetiku) 
osvijetliti čitavu ediciju i tako 
pokazati njezinu aktualnost i 
danas. Budući da su tada zastu¬ 
pali želju za obnovom socijalno¬ 
ga poretka, pisci pokazuju koliko 
su bili vizionari. U poremećaju 
ljudske pameti na ovim prostori¬ 
ma predvode sinovi i kćeri sred¬ 
nje i visoke stručne spreme. 
Uvijek su se zavodili ideologija¬ 
ma stranaca, jer državotvornost 
im je bila slaba strana. Hodajući i 
živeći u Hrvatskoj smatrali su to 
dovoljnim statusom, ne shvaća¬ 
jući da se jedino kroz pravni sub¬ 
jekt, koji se zove država, narod 
može u punini razvijati. Tako su 
nametali narodu volju stranaca po načelu interna¬ 
cionalizma, opravdavajući tako svoje veleizdajni- 
čke i izdajničke poduhvate u svim tajnim organi¬ 
zacijama. 

Posljedice tih čina stravične su, jer nam je u 
XX. st. ubijeno više od milijun ljudi. Ako bi se ta 
brojka izrazila u postotcima i primijenila na SAD, 
iznosila bi oko pedest milijuna ljudi. Uspoređujući 
ediciju MOSK-a s novim izvorima povijesti, dobi¬ 
va se slika i metoda djelovanja tajnih organizacija, 
koje i danas provode isti scenarij, samo to čine 
drugi akteri. U pismohranama velesila čuvaju se 
materijali koji će sutra prikazivati posve drugu 
sliku događanja u prošlosti. Mnogi akteri tih zbi¬ 
vanja bit će mrtvi, a novi će naraštaji i dalje živjeti 
u zabludama jer će se “crne legende” i nadalje 
podržavati. Samo se istinom moramo boriti za 
opstojnost RH. (Nastavak slijedi) 



Radost je obostrana - podijeljena prigodom Blaženikova pohoda 
Nadbiskupskom konviktu u Zagrebu, 9. svibnja 1942. 

Progon Stepinca i svećenika 
Rimokatoličke crkve u 
Hrvatskoj (i BiH) - u fokusu 
britanske dokumentacije 



“Ubrzo nakon okupacije svakoga grada i sela , 
partizani su uveli strašnu diktaturu komunističke 
partije . Počeli su s likvidacijom svih “sumnjivih ele¬ 
menata ili onih koji su im se činili dovoljno sum¬ 
njivima . Ali , kakvo je to “čišćenje” bilo!!” (Izvješće 
britanskoga veleposlanika pri Svetoj Stoliciji mi¬ 
nistru vanjskih poslova Velike Britanije Anthonyju 
Edenu od 11. svibnja 1945. godine.) 

Točno je naveo postulator dr. Juraj Batelja u 
“Urednikovoj riječi” u Glasniku od 30. travnja 
2006. godine: “Zagrebački nadbiskup Stepinac nije 
bio trska koju vjetar ljulja”. Daje Alojzije Stepinac 
zaista bio dosljedan u zastupanju vjere u Boga, mi¬ 
ra i u zaštiti ljudskih prava, bez obzira na čovjeko¬ 
vu vjeru i etničko i nacionalno podrijetlo, dokazali 
su mnogobrojni povijesni dokumenti i svjedočan¬ 
stva osoba, tako da ni medijski napadi na Stepinca, 
pola stolječa nakon što gaje k sebi pozvao Bog, ne 
mogu, nadamo se, uroditi krajnjim ciljem - zatira¬ 
njem vjere u Boga i “preobračenjem” vjernika u 
nevjernike. 

Kao što se hrvatska javnost sjeća, pretposljednji 
veći napad na Stepinca dogodio se u vrijeme ukopa 
pape Ivana Pavla II. 2004. godine. Novinarka glo¬ 
balne TV-mreže CNN, spomenula je da je Ivan 
Pavao II. Stepinca proglasio blaženim i pri tom ga, 
insinuirajući, proglasila kontroverznim. 

Povijesna je istina da Stepinac nije bio kontro- 
verzan ili proturječan ili prijeporan, nego upravo 
suprotno: “nije bio trska koju vjetar ljulja”. Bio je 
dosljedan u kritici nehumanoga odnosa ustaškoga 
režima prema nacionalnim i vjerskim manjinama u 
NDH. Kritizirao je poglavnika Antu Pavelića 
neprekidno i sustavno, svjestan da kritiziranje dik¬ 
tatora i despota, može i za njega imati negativnih 
posljedica. 

Opunomoćeni general Trećega Reicha u NDH 
Glaise von Horstenau rekao je kad bi koji nad¬ 
biskup u Njemačkoj kritizirao Hitlerov režim kao 
što to Stepinac čini prema Pavelićevu režimu, 
završio bi istoga trenutka u koncentracijskom 
logoru ili bi bio ubijen na propovjedaonici. 


Stepinac je kasnije kritizirao i Titov komunistički 
režim. 

Posljednji u nizu napada na kardinala Stepinca 
dogodio se ove godine u Republici Sloveniji od 
bivše “Osvobodilne fronte komunističke partije”, a 
u povodu postavljanja spomen-ploče u kapelici na 
Triglavu na obljetnicu Stepinčeva uspona na tu 
velebnu planinu. Stoga je upravo žalosno kad čak i 
neki povjesničari u nas, poput dr. Ive Goldsteina, u 
nedostatku dokaza o Stepinčevoj “krivnji” prona¬ 
laze prozirni izgovor daje Stepinac navodno prije¬ 
poran jer da “nije spasio dovoljan broj ljudi”. To je 
isto kao što se podmeće papi Piju XII. da u okupi¬ 
ranom Rimu 1943./44. nije spasio dovoljno 
Židova, iako je notorna činjenica da je od 
nacističkoga progona uspio spasiti oko 80 posto 
rimskih Židova. Moglo bi se opravdano postaviti 
pitanje, koliko je to ljudi Stepinac trebao spasiti da 
bi Goldstein i slični Stepinčevi kritičari bili zado¬ 
voljni? (...) 



Mladi iz župe Volosko ispunili su svoju župnu crkvu sv. Ane za 
euharistijsko slavlje 12. studenoga 2006. prigodom dovršetka 
obnovljene župne kuće u Driveniku, koja je za potrebe mladih 
Riječke nadbiskupije preuređena u "Dom bi. Alojzija Stepinca" 

Današnji Papa detaljno je upoznat sa Stepin- 
čevim životom i djelovanjem, a svojedobno je kao 
kardinal posjetio i Stepinčev rodni Krašić, Napadi 
nekih novinara i medija iz ateističko-liberalnoga 
kruga na Stepinca, obično su povezani i s napadi¬ 
ma na papu Pija XII., koji je Svetu Stolicu vodio 
tijekom burnih i krvavih vremena Drugoga svjet¬ 
skog rata. Povezani su i s napadima na papu Ivana 
Pavla II. 

Ono što danas mi povjesničari možemo navesti 
kao neoborivu povijesnu činjenicu jest daje maršal 
Tito - šef jugokomunističkoga, jednoumnoga i jed¬ 
nopartijskoga totalitarnoga režima - izdao zapovi¬ 
jed da se zagrebačkoga nadbiskupa 1945. godine, 
nakon tzv. “oslobođenja” uhiti i da ga se pred su¬ 
dom procesuira. Obično se za takva javna suđenja 

u historiografiji upotrebljava naziv “politički pro¬ 
ces u staljinističkom stilu”, s obzirom na to da je 
komunistički tiranin Staljin svoje političke opo- 
nente izvodio tridesetih godina XX. stoljeća pred 
sud, odnosno pred sud komunističke partije, gdje 
su svi redom osuđeni na smrtne kazne i pogubljeni, 
priznali oni “krivnju” ili ne. 

Suđenje Stepincu pred “narodnim sudom” u 
Zagrebu, koje je montirala tzv. “narodna vlada” dr. 
Bakarića odmah po završetku Drugoga svjetskog 
rata, poklapa se s progonima i drugih rimokato¬ 
ličkih biskupa i svećenika u totalitarnim režimima 
Mađarske, Čehoslovačke i Poljske. Politički proces 
Stepincu povezan je i sa Staljinovom zapovijedi 
Titu da se obračuna s onim vjerskim vođama koji 
su tumačili vjeru u Boga, a ne “vjeru” u Staljina, 
Tita i “Partiju”. Motiv za obračun s crkvenim pasti¬ 
rima je, dakle, “konkurencija”, ako se to tako može 
nazvati i strah boljševika da propovijedanje istine 
može ugroziti njihovu monopolističku totalitarnu 
vlast u kojoj sve mora biti pod nadzorom i “budnim 
okom” komunističke partije. Na koga se samo po- 
sumnjalo da ne radi u interesu “Partije”, proglašen 
je “narodnim neprijateljem” i eliminiran s političke 
scene, a često i iz svjetovnoga života. 

Stepinac je, dakle, odbio Rimokatoličku crkvu u 
Hrvatskoj i Bosni i Hercegovini podvrgnuti režimu 
jugokomunističke partije i “maršalu” kaplaru Titu 
u Beogradu. S obzirom daje bio Papin predstavnik 
i čovjek Crkve od ugleda, obrazovan, pametan, 
dobar i hrabar, uvažavan i na Zapadu, balkanskom 
krvniku nije bilo lako Stepinca otvoreno dati ubiti, 
kao što je njegov režim ubijao rimokatoličke 
svećenike i župnike, nego gaje suptilno dao trovati 
u zatvoru, gdje se našao kao potpuno nedužan, i 
poslije u kućnom pritvoru u župnom dvoru u 
Krašiću, gdje je od posljedica unošenja toksičnih 
supstanci u organizam putem hrane preminuo. 

Danas, kada bivši komunisti na važnim položa¬ 
jima u Republici Hrvatskoj javno hvale Tita, poput 
Račana i Mesića, opravdano se postavlja pitanje 
odabira prema kojemu bi se predstavnici hrvatske 
države konačno morali odlučiti između žrtve 
Stepinca i njegova krvnika Tita, između žrtve 
Bruna Bušića i njegova krvnika Tita, između žrtve 
Andrije Hebranga i njegova krvnika Tita itd. Ne bi 
se više smjelo pod plaštom demokracije glumiti 
hrvatske rodoljube i istovremeno rehabilitirati 
titoizam u Republici Hrvatskoj, jer jedno s drugim 
nije spojivo! Najgore je po hrvatsku budućnost to 
što utjecajni i moćni političari poput Račana i 


Mesića ne priznaju povijesnu istinu, odbijaju pri¬ 
hvatiti autentične povijesne dokumente, koji opo¬ 
vrgavaju Titov partizanski navodni “antifašizam” i 
“NOB”. 



Vjernici župe Volosko slušaju homiliju nadbiskupa mons. 

Ivana Devčića, u Voloskom 12. studenoga 2006., prigodom 

dovršetka obnovljene župne kuće u Driveniku, koja je za 
potrebe mladih Riječke nadbiskupije preuređena u 
"Dom bi. Alojzija Stepinca" 

Autentična, čak i većinom “pročešljana” doku¬ 
mentacija iz pismohrane Saveza komunista i 
Hrvatskoga državnog arhiva u Zagrebu, opovrgava 
Titov “antifašizam” i potvrđuje da je partizansko- 
komunistički režim u Hrvatskoj od 1941., a poseb¬ 
no od 1944. do 1946., potom do pada Berlinskoga 
zida 1989. izvršio genocid nad hrvatskim politič¬ 
kim narodom. Provodio je represiju protiv hrvat¬ 
skih građana i vjernika, kršio ljudska prava u bivšoj 
SFRJ i žestoko progonio katoličke svećenike, žup¬ 
nike, biskupe i zagrebačkoga nadbiskupa Alozija 
Stepinca, koji je kao žrtva komunizma postao sim¬ 
bolom svih tih progona. 

Dokumentacija iz pismohrane ministarstva vanj¬ 
skih poslova Ujedinjenoga Kraljevstva Velike Bri¬ 
tanije (Foreign Office) dokazuje žestoki progon 
kojemu su Alojzije Stepinac i Crkva bili izloženi. 
Navedena dokumentacija potječe iz osobne pismo¬ 
hrane dr. Jurja Krnjevića, dugogodišnjega čelnika 
Hrvatske seljačke stranke, posebno u poslijeratnoj 
emigraciji. Britansku dokumentaciju sačuvao je 
Krnjevićev osobni tajnik u emigraciji, nakon 1956. 
godine, pokojni g. Zvonimir Kunek. 

Što nam govori britanska dokumentacija o do¬ 
gađajima od 1944. do 1946. na području današnje 
Republike Hrvatske i BiH? Govori da “Bleiburg” 
nije bio nikakav “incident” ili “osveta”, kako nam 
žele danas sugerirati neki lažni demokrati u našoj 
Republici. Dokumenti svjedoče da je Titova 
Jugoslavija bila “tamnica naroda”, iako to danas 
negiraju neki bivši tamničari. Dokumenti dokazuju 

da su demokratske vlade vodećih zemalja zapadne 
liberalne demokracije savršeno bile upoznate s tero¬ 
rom i genocidom koji je Tito provodio u tadašnjoj 
obnovljenoj Jugoslaviji, ali nisu ništa poduzimale da 
spriječe istrjebljenje nedužnoga stanovništva. 

Britanski su dokumenti stoga desetljećima bili 
povjerljive prirode, što je “razumljivo”, jer je mo¬ 
ralna odgovornost antifašističkih pobjednika u tom 
segmentu ogromna. Primjerice, britanski dokument 
pod oznakom “No. 88 . 60/22/45”, s nadnevkom 
11. svibnja 1945., urudžbiran Foreign Officeu 23. 
svibnja 1945. pod oznakom “R 8976”, dokazuje da 
je vlada Velike Britanije pasivno odobravala teror 
titoističkoga režima nad hrvatskim narodom. U 
dokumentu od 7. lipnja 1945. (urudžbiran 16. lip¬ 
nja 1945. pod oznakom “R 10313/1059/92”) 
izvještava se Foreign Office daje 15. svibnja 1945. 
u Zagrebu uhićen nadbiskup Stepinac zato što je 
predsjednik tzv. “narodne vlade” federalne 
Hrvatske - Vladimir Bakarić - kritizirao 18. travnja 
1945. u Splitu njega kao predsjednika biskupske 
konferencije, koja se 24. ožujka 1945. oglasila 
deklaracijom, koju su partizani interpretirali kao 
izravni napad na Titov režim. Britanski dokument 
od 18. rujna 1946. pod oznakom “No. 1333” 
dokazuje represiju nad nadbiskupom Stepincem. 


U izvješću i dopisu britanskoga veleposlanika 
pri Svetoj Stolici ministru vanjskih poslova Velike 
Britanije Anthonyju Edenu, potom na znanje 
Savezničkom antifašističkom stožeru u Caserti kraj 
Napulja te britanskom rezidentu za Mediteran, od 
11. svibnja 1945., navedeni su brojni primjeri likvi¬ 
dacije katoličkih svećenika i redovnika koje je 
počinila nova partizanska vlast: 

“POVJERLJIVO 

Gospodine, imam čast ovdje priložiti preslike 
oba izvješća na temu “Pokolj katoličkoga svećen¬ 
stva” u Sloveniji, Hrvatskoj i Bosni i Hercegovini, 
zasebno. Pružio mi ih je kardinal Tisserand, koji se 
nalazi na čelu Kongregacije za Orijentalnu (Istoč¬ 
njačku) crkvu. I zato mislim da bi se trebali uzeti u 
obzir kao službena izvješća. Pitao sam Njegovu 
Eminenciju ako bi ih mogao proslijediti Vama i on 
je rado na to pristao. O svom pristanku je napisao: 
“‘Jako je važno za mir na Balkanu i za mir cijele 
Sredozemne zone da se mir prvo uspostavi unutar 
same Jugoslavije, tako da se usredotoči na druga 
sredstva, a ne na eliminaciju najboljih elemenata u 
zemlji. Čak i ako su pojedini uobičajni ili sekularni 
duhovnici igrali političku ulogu, to nije dovoljan 
razlog za pokolj mnoštva ljudi. ” 

(... Nastavit će se ...) 


MOLITVENA ZAJEDNICA BLAŽENOGA ALOJZIJA STEPINCA 

Već sedmu godinu djeluje “Molitvena zajednica blaženoga Alojzija Stepinca”. To je skupina katoličkih vjerni¬ 
ka koja nastoji živjeti Evanđelje nadahnuta primjerom bi. Alojzija Stepinca. Do sada se u zajednicu uključilo oko 
5.000 molitelja. Ta naša braća i sestre nastoje molitvom, praćenom savjesnim kršćanskim životom, pridonijeti 
vlastitoj osobnoj duhovnoj formaciji, a time duhovnoj i moralnoj obnovi Crkve u Hrvata i samog hrvatskog naro¬ 
da, na temeljima 14-stoljetne katoličke baštine. 

• Tko može postati članom i što čini član Molitvene zajednice bi. Alojzija Stepinca? 

Svaki se kršćanin može uključiti u Molitvenu zajednicu blaženoga Alojzija Stepinca, koja promiče molitveni 
život, duhovne vrijednosti i širi Kristovu ljubav u sva područja javnoga života, kako je to činio i bi. Alojzije. 

• Prijavnica se može naručiti na sljedećoj adresi: 

Zajednica štovatelja 
BLAŽENOGA ALOJZIJA STEPINCA 
10000 Zagreb, Kaptol 31 
tel. (01)4894 879 

• Svaki štovatelj blaženoga Alojzija Stepinca uključen u ovu molitvenu zajednicu moli: 

- za čast i proslavu Isusa Krista i Katoličke crkve 

- za čvrstoću osobne vjere i vjernosti Isusu Kristu i Crkvi 

- za svoje osobne nakane i potrebe 

- za domovinu Hrvatsku i svakog čovjeka 

- za očitovanje i potvrdu svetosti bi. Alojzija Stepinca u postupku njegova proglašenja svetim. 

• Uz molitvu, svaki štovatelj bi. Alojzija Stepinca uključen u ovu molitvenu zajednicu svojim radom nastoji: 

- savjesno obavljati svoje svakodnevne obveze 

- svjedočiti kršćanske istine u privatnom i javnom životu 

- surađivati s Postulaturom u promicanju Blaženikova glasa svetosti 

- sudjelovati svakog 10. u mjesecu u slavlju Sv. Mise ili molitvenom sastanku 

- darom i žrtvom pridonositi za uspješan dovršetak postupka za proglašenje svetim bi. Alojzija Stepinca. 

S vjerom u Općinstvo svetih, za potrebe svoje i braće ljudi, osobito za ozdravljenje bolesnih i obraćenje nevjernika, 
moli zagovor bi. Alojzija Stepinca, biskupa i mučenika, s nakanom što skorijeg njegova proglašenja svetim. 

Alojzije Stepi nac u 
mladenačkim razmišljanjima o 
vlastitoj obitelji 

U zagrebačkoj je katedrali 10. ožujka i 10. 
travnja 2006. predavanje mladima, ali i svima za¬ 
interesiranima, održao postulator Stepinčeve kauze 
dr. Juraj Batelja. Tema je bila “Alojzije Stepinac u 
mladenačkim razmišljanjima o vlastitoj obitelji”. 

Na temelju pisama mladoga Stepinca djevojci 
Mariji Horvat, s kojom je kanio sklopiti ženidbu, 
dr. Batelja otvorio je mnoga aktualna pitanja u ži¬ 
votu mladih kršćana: Kako u svjetlu Kristova evan¬ 
đelja živjeti razdoblje mladenačkoga sazrijevanja? 
Kako prije braka živjeti u ogledalu Božje objave? 
Imaju li smisla žrtva i odricanje? Je li moguće 
pomiriti nagnuća naravi sa zahtjevima evanđelja? 
Kako biti optimist u prijetvornom društvu? Gdje je 
mjesto i koja je uloga mladih u Crkvi i društvu? 

Slijedila su još dva predavanja u zagrebačkoj 
katedrali na istu temu: 10. svibnja i 10. lipnja 2006. 



Obitelj čiji je sin Nikola ozdravio po zagovoru bi. Alojzija 
Stepinca, često dolazi na njegov grob 


Molitvena zajednica “Blaženi Alojzije Stepinac” 


Mi članovi Molitvene zajednice blaženoga 
Alojzija Stepinca u župi sv. Luke novozagrebač- 
koga naselja Travno, predvođeni župnikom vlč. 
Josipom Horvatom hodočastili smo drugi put u 
Krašić 10. lipnja 2006. Pošli smo zahvaliti Tro- 
jedinom Bogu za izmoljeni dar - početak izgradnje 
crkve - hrama molitve u našem naselju. Molili smo 
za duhovni i materijalni rast župne zajednice, za 
duhovna zvanja, posebno za svećenike, bogoslove 
i sjemeništarce te za potrebite osobe. Prvi smo put 
hodočastili 2005. godine. 

Tijekom 30 godina života naše župe sve Sv. Mise 
i svi vjerski obredi odvijali su se u prilagođenom 
stanu, a nedjeljom i blagdanom u Osnovnoj školi 
Gustava Krkleca. 

Pripreme za izgradnju crkve bile su dugotrajne i 
mukotrpne. 

Božjom providnošću shvatili smo da moramo 
pojačano i skrušeno moliti uz geslo: “U Tebe se. 
Gospodine, uzdam”, a posebno smo se ohrabrili 
kada je 22. kolovoza 2004., tada naš novi župnik, 
vlč. Josip Horvat pročitao dekret kojim ga uzoriti 
kardinal Josip Bozanić, nadbiskup zagrebački, 
imenuje upraviteljem naše župe s poslanjem: “da 


po zagovoru Blažene Djevice Marije i blaženoga 
Alojzija Stepinca započne izgradnju župne crkve”. 

Spoznali smo da se hram molitve - uz pomoć 
Božju i uporni trud vlč. župnika Josipa Horvata i 
dobrih vjernika - može izgraditi (naša je crkva pod 
krovom), ali nam bez svećenika ne može koristiti u 
vjerničkom životu, stoga smo zdušnije prionuli 
molitvi za svećenička zvanja. Uz suradnju s Nad¬ 
biskupskim bogoslovnim sjemeništem Zagrebačke 
nadbiskupije, molimo za bogoslove poimence. Na 
molitvenim susretima izvlačimo listiće s imenima 
bogoslova za koje molitelji mole cijeli mjesec. 

U dan mjesečnoga molitvenog susreta i svakoga 
10. dana u mjesecu, prije Sv. Mise molimo krunicu 
i Litanije bi. Alojzija Stepinca, kao i posebnu 
molitvu za Zagrebačku nadbiskupiju i njezinu II. 
sinodu. S vjerom u moć molitve u koju je vjerovao 
i naš Blaženik, upućujemo Trojedinom Bogu i mo¬ 
litvu za aureolu svetosti blaženom Alojziju Ste- 
pincu, našem vjernom zagovorniku. 

Bogu hvala, što nam gaje darovao! 

Štovatelji bi. A. Stepinca 
Župa sv. Luke Ev. - Travno, Zagreb 

NAŠI VELIKANI 


Početkom siječnja spomenuli smo se obljetnice ukopa kardinala Franje Šepera u 
zagrebačkoj katedrali, ali. ožujka 2007, peta je obljetnica smrti kardinala Franje 
Kuharica. Evo nekoliko misli uz ove obljetnice. 


FRANJO kardinal KUHARIĆ 

U nedjelju 11. ožujka 2007. navršit će se pet 
godina od smrti blagopokojnoga nadbiskupa 
zagrebačkoga i kardinala Franje Kuharica. Čitate¬ 
lje Glasnika podsjećamo na tu obljetnicu riječima 
što ih je on zapisao u 3. broju korizmeno-uskrsne 
poslanice vjernicima Zagrebačke nadbiskupije, 
godine 1994. kad je proslavljana 900. obljetnica 
njezina utemeljenja. 

“Sagradit ću Crkvu svoju.” (Alt 16, 18) 

“Kao što mene posla Otac, i ja šaljem vas.” 

f/r 20 , 21 ) 

Crkva je ustanova Isusa Krista. Plod je njegova 
otkupljenja, njegove muke, smrti i uskrsnuća. 
Rođena je iz vazmenoga otajstva, živi od vazme- 
noga otajstva i naviješta vazmeno otajstvo. 
Njezino je podrijetlo svrhunaravno: njezina svrha 
svrhunaravna; njezino je zajedništvo svrhuna¬ 
ravno. Crkva je djelo mudrosti Božje i dar je 
ljubavi Božje. Rođena je iz vode i Duha Svetoga 
(usp. Iv 3, 5). Krštenje je njezin izvor kojim se 
sinovi i kćeri Crkve od Boga rađaju (usp. Iv 1, 13) 
za djecu Božju. Zato je Crkva otajstvo koje se 
događa u svijetu, u povijesti, ali nije od ovoga svi¬ 
jeta. “Kad biste bili od svijeta, svijet bi svoje lju¬ 
bio: no budući da niste od svijeta nego sam vas ja 
izabrao iz svijeta, zato vas svijet mrzi" (Iv 15. 19). 

Logikom Božje mudrosti i Božje istine. Isus 
Krist je osnovao jednu Crkvu. Apostol Pavao piše 
Efežanima: “Jedno tijelo i jedan Duh - kao što ste 
i pozvani na jednu nadu svog poziva! Jedan 
Gospodin! Jedna vjera! Jedan Krist! Jedan Bog i 
Otac sviju, nad svima i po svima i u svima!” (Ef 4. 
4-6). Duša njezina zajedništva u istoj vjeri, u istoj 
nadi i ljubavi je Duh Sveti - Duh istine i ljubavi. 

Svi razdori u Crkvi, svi lomovi njezina jedin¬ 
stva tijekom povijesti plod su grijeha, nevjere, 
oholosti. Crkva je tijekom povijesti pod udarom 
izvana i iznutra. Isus je otvoreno to navijestio svo¬ 
jim učenicima: “Ako su mene progonili, i vas će 
progoniti; ako su moju riječ čuvali, i vašu će 
čuvati” (Iv 15, 20). Petru reče: “Šimune, Šimune. 
evo Sotona zaiska da vas prorešeta kao pšenicu. 
Ali ja sam molio za tebe da ne malakše tvoja vjera. 
Pa kad k sebi dođeš, učvrsti svoju braću” (Lk 22, 
31-32). 



Zagrebački nadbiskup kardinal Franjo Kuharić s Hrvatima u 
Canberri ■ Australija 1980. godine 


U naše se vrijeme svijetom šire brojne sekte 
kršćanske i nekršćanske inspiracije i nastoje osva¬ 
jati pripadnike na razne načine upornom nametlji- 
voščli. Veoma su brojne, a svaka se predstavlja 
kao jedini put spasenja. 

Metoda sekti sigurno nije u skladu s poštova¬ 
njem ekumenskih načela kad nasrtljivo djeluju s 
prozeHtskim namjerama da od Crkve odijele što 
više njezinih članova. Zato sinovi i kćeri Crkve 
moraju dobro poznavati svoju vjeru, razumjeti 
zašto vjeruju i kome vjeruju. Sekte uspijevaju u 
osoba koje trpe od unutarnje praznine i vjerskoga 
neznanja jer nisu doživjele srcem svoju pripadnost 
Crkvi, a pogotovo ako nisu u svom traženju su¬ 
srele djelotvornu ljubav. Dosljedan kršćanski život 
u skladu s načelima Crkve i snagom molitve i 
sakramenata najbolji je način da čovjek ne postane 
žrtvom krivih učenja. Isus upozorava učenike: 
"Pazite da vas tko ne zavede! Mnogi će, doista, 
doći u moje ime i govoriti: 'Ja sam Krist! 4 1 mnoge 
će zavesti” (Mt 24, 4). 

Među mladima se osobito širi krilatica: Krist 
da. Crkva ne! Tko odbacuje Crkvu, odbacuje 
Krista ili ga pretvara u "lažnoga krista" po mjeri 
svojih misli iii prohtjeva. Tko ljubi Crkvu, ljubi 
Krista! ‘'Krist je ljubio Crkvu te sebe predao za nju 
daje posveti...” (Ef 5, 25-26), U Crkvi i s Crkvom 
Isus Krist - jedini otkupitelj čovjeka - trajno ostva¬ 
ruje svoje obećanje: “I evo. ja sam s vama u sve 

dane - do svršetka s\ijeta!" fMt 28, 20). Ustanovio 
je Crkvu da bi se evanđelje uvijek naviještalo: da 
bi božanska sredstva spasenja i povećanja - sakra¬ 
menti - bila uvijek dostupna čovjeku: da bi 
čovjekova savjest bila uvijek rasvijetljena isti¬ 
nskim moralnim načelima novoga života. 
Zapovjedio je apostolima svih vremena: “Pođite 
dakle i učinite mojim učenicima sve narode krsteći 
ih u ime Oca i Sina i Duha Svetoga i učeći ih sve 
što sam vam zapovjedio" (Mt 28. 19-20). Da bi 
ljudi njega mogli pronaći. Isus je usadio Crkvu u 
svijet i u povijest da bude živi svjedok njegova 
života, njegove spasiteljske žrtve ljubavi na križu i 
uskrsnuća. Bez Crkve. Isus Krist bio bi davno zab¬ 
oravljen i nepoznat. Zato u Nicejskom vjerovanju 
ispovijedamo svake nedjelje u euharistijskom 
slavlju: “Vjerujem u jednu svetu katoličku i 
apostolsku Crkvu!" 


U svojstvu promicatelja postupka za 
proglašenje blaženim kard. Alojzija Stepinca ure¬ 
dnik Glasnika imao je čast biti dionikom večere, 
koju je u nadbiskupskom dvoru u Zagrebu, na 
Veliki četvrtak, 27. ožujka 1997. godine - 
pripremio za bogoslove nadbiskup i kardinal 
Franjo Kuharić - i uz obred Večere Gospodnje 
oprao im noge. I taj put uzeo je riječ i izgovorio 
rečenice koje su izrazile njegovu vjeru u sveto 
poslanje svečeništva, kojim je želio obdariti 
svakoga “apostola", budućega redenika. 

Neka ove zabilješke, budu memento - ljubavi 
prema svetom poslanju koje nam je Krist 
Gospodin povjerio sakramentom sv. Reda - onima, 
koji tek uzlaze k oltaru, ali i zaređenim službenici¬ 
ma Crkve. Neka budu i poziv na ljubav prema 
Bogu i Crkvi svim vjernicima koji mu se molitvom 
utječu u potrebama, čuvajući tako ne samo svetu 
uspomenu na kardinala Kuharica, nego i glas sve¬ 
tosti o kojem mnogi vjernici svjedoče pohađajući 
njegov grob. Evo njegovih misli: 


Ne zaboravite da je svećenik vjernik u 
svoje poslanje! 

Živjeli smo u vrijeme progona i to nas je 
držalo. Bili smo uvijek spremni na muče- 
ništvo. 

Bili smo ljudi nade, oslonjeni na konačnu 
Božju pobjedu. 

Progonstva izvana rađaju mučenike, pro¬ 
gonstva iznutra rađaju herezama i otpadima od 
Crkve. 

Da su me ubili kao mladoga svećenika, 
kako su kanili, bio bih već 50 godina u nebu. 

Bezbožna diktatura i bezbožna demokra¬ 
cija ubijaju dušu. 

Ovo XX. stoljeće u kojem živimo, najkrva¬ 
vije je stoljeće svjetske povijesti i povijesti 
kršćanstva. 

Oholi ljudi boje se poniznosti; a Bog je 
velik u poniznosti, u Euharistiji i u Mariji; 
znakovito je da se svi heretici i smutljivci 
najjače obaraju na ta dva vrela kršćanskoga 
života. 

Nema modernoga čovjeka: postoji stari, 
grješni čovjek i novi, otkupljeni, Božji, 
oduhovljeni čovjek. 

Jedini sam biskup, koji je sjedio između 
Tita i Jovanke, i taj put Titu rekao daje u osobi 
nadbiskupa Stepinca osuđen nevin čovjek. 
Kad je opazio moju raspravu s Blaževićem, 
Tito upita: “Kakve to teološke diskusije 
vodite?” 

Evanđelja treba čitati kako su zapisana; 
postoje i lažne egzegeze. 

Pred Maricom Stanković - koja je odje¬ 
dnom ushićeno započela hodati u krugu zatvo¬ 
ra obradovana cvijetom koji se tek rastvorio - 
stražar čizmom bijesno pogazi taj jedini cvijet 
da mu se zatočenice ne bi radovale. Zašto 
čovjek može biti tako zao? 

Kako je velik dar - dar svete vjere! A mi 
smo vjerovjesnici! Obnavljamo vjeru u svoje 
poslanje. 


FRANJO kardinal ŠEPER 


Zagrebačka je nadbiskupija svečanim euharistijskim slavljem obilježila u petak 5. siječnja 2006. 25. 
obljetnicu smrti i pokopa zagrebačkoga nadbiskupa i pročelnika Kongregacije za nauk vjere - kardinala 
Franje Šepera. Misno slavlje predvodio je kardinal William Joseph Levada. pročelnik Kongregacije za 
nauk vjere, a uz zagrebačkoga nadbiskupa kard. Josipa Bozanića i apostolskoga nuncija Francisca Javiera 
Lozana, suslavili su brojni hrvatski ordinariji i pomoćni biskupi. 

Franjo Šeper rodio se u Osijeku 2. listopada 1905., a umro u Rimu 30. prosinca 1981. godine. 
Teologiju je studirao u Zagrebu i Rimu, gdje je doktorirao na Gregorijani. U razdoblju prije II. svjetskog 
rata bio je tajnikom nadbiskupa Stepinca, a od 1941. do 1945. rektorom Nadbiskupskoga bogoslovnog 
sjemeništa u Zagrebu. Pio XII. imenovao gaje ujesen 1954. zagrebačkim nadbiskupom koadjutorom, jer 
je nadbiskup Stepinac bio na izdržavanju kazne, na koju ga je montiranim sudskim postupkom osudio 
komunistički režim. Nakon smrti nadbiskupa Stepinca papa Ivan XXIII. imenovao je mons. dr. Šepera 
rezidencijalnim nadbiskupom zagrebačkim. 

Nadbiskup dr. Šeper sudjelovao je u radu 
pripravnih komisija na Drugom vatikanskom 
koncilu. U koncilskoj većini istaknuo se nizom 
govora za obnovu Crkve, za narodni jezik u liturgi¬ 
ji i trajni đakonat. Papa Pavao VI. imenovao gaje 
1965. godine kardinalom, a bio je i predsjednikom 
Međunarodne teološke komisije, pročelnikom 
Rimskoga zbora za nauk vjere (1968.-1981.) te član 
brojnih vatikanskih vijeća i komisija. 

Kardinal Levada u prigodnoj se homiliji prisje¬ 
tio mudroga vodstva i duhovnoga značaja kardinala 
Šepera. pod čijim je vodstvom sedam godina radio 
kao mladi svećenik u Kongregaciji za nauk vjere. 

Papa Benedikt XVI.. prvi nasljednik kardinala 
Šepera, za ovu je prigodu okupljenom Božjem 
narodu podijelio apostolski blagoslov i uputio 
poruku u kojoj je istaknuo da osobnost kardinala 



Franje Šepera “ostaje jasno svjedočanstvo sjajnoga 
lika sveopće Crkve u XX. stoljeću". 

Prepoznatljiva duhovnost i pastirska sigurnost u 
nesigurnim vremenima izgrađeni su u 


Mons. Franjo Šeper u svojstvu apostolskog upravitelja 
Zagrebačke nadbiskupije propovijeda u obredu sprovoda bi 
Alojzija Stepinča 


ozbiljnoj pripremi za duhovni život i 
svećeništvo. U jesen 1924., nekon dolas¬ 
ka na teološku izobrazbu u Rim, zajedno 
je s Alojzijem Stepincem sudjelovao u 
duhovnim vježbama. Mladi je Šeper u 
svoj notes tada zabilježio nekoliko misli 
iz kršćanske aseetike. Iz opsežnih žabi- 
Iješki donosimo one s prve dvije stranice. 

Budući da su te misli tako snažno 
obilježile kršćanski život i značaj dvojice 
istaknutih hrvatskih duhovnih pastira, 
predmnijevamo da će biti od koristi i 
čitateljima Glasnika. Izvornik ovih 
bilješki i cilicij kardinala Franje Šepera, 



Papa Ivan Pavao II pozdravlja kardinala Franju Šepera, 
pročelnika Kongregacije za nauk vjere 


sačuvani su u arhivu Post u I at ure 


/. Savršenstvo - postoji u ljubavi 
“Chariias autem est quae unit nos Dco, qui est 
uitimus finiš humanae mentis/' 1 2 (St. Thom, 2, 2q, 
184, act 1.) 

2. Naš uzor je Isus Krist 
Kakav je bio Isus? 

a) Prema Bogu 

a) molitva 

li) vršenje Božje volje 

b) Prema ljudima 

a) uvijek otvoren, prijazan. Svaki 
može s njim govoriti 
fi) služio je drugima čineći dobro 
Y) žrtvovao se za bližnje 


3. Boj protiv napasti 

a) Ne budi malodušan! 

b) Ne upuštaj se u razgovor s napadačem 

c) “Orate ct vigilate!” (Ml 26, 41) 

(Psalmi, pobožni uzdasi, ime Isusovo, 
znak križa, pogled na raspelo, svela 
voda) 

d) Kod dugotrajnih napasti otvorenost 
prema duhovnom vođi 

e) Ne pokazuj napasti vanjskim znakom 

f) Ne ispituj odmah, dali si pristao ili ne 


1 “Ljubav, naime, ona je koja nas ujedinjuje s Bogom, koji je posljednji cilj čovjekova umovanja.” 

2 “Molite i bdijte!” (Mt 26,41) 

2 . S^dstv^av^enosn 

1. Molitva 

a) neumorna 

b) žarka 

c) ponizna 

d) pažljivo t.j. ne rastreseno, barem koliko 
je moguće 

2. Priprava za molitvu 

a) Unutrašnja 

a) sabranost 
B) uzdignuće Bogu 
y) predanje Bogu 

“Devotio igitur est conversio in Deum pio et 
luunili affectu. Humilis est enim ex conscientia 
sna , piiis est ex consideratione divinae elementi - 
ae. ” * (Hugo a s . Vict.) 

b) Vanjska - Držanje tijela 

a) Najzgodnije klečanje 
B) Držanje mora pokazivati 
poniznost, čednost. 

“Govorit cu Gospodu svome , premda sam prah 
i pepeo.” (Gen. 18 , 27) 

3. Vanjska (usmena) molitva 

a) Očenaš 

b) Anđeo Gospodnji 

c) Litanije 

4. Unutrašnja i 

a) Razmatranje 

b) Tri načina molitve po sv. Ignaciju 

a) Rrvo razmišljanje o: 

10 zapovijedi Božjih 
7 glavnih grijeha 
3 duš. moći 
5 ćutila. 

B) Drugo razmišljanje o kojoj 
molitvi ili mjestu iz Sv. Pisma, 
tako da se svaka riječ razmisli. 
Tu se zaposle sve duš. moći. 
y) Treće razmišljanje - polagano 
recitiranje koje molitve. Iza 
svake riječi pauza - dum dura 
bit tempus ah uno anketi tu (dah) 
ad alterum 4 (S. lgnatius.) 

e) duhovno čitanje 

a) sv. Pismo 
B) djela svetaea 
y) De imit. Christi 5 
8) životopisi svetaea 

3. Ispit savjesti 

Bez njega je nemoguć napredak u kreposti. Ne 


budi malodušan! 

Pomisli: Quidquid latet, apparebit. Nil inultum 
remanebit. 6 

6. Examen particulare 

1) Ispituju se pogreške i to: 

a) peccata (pravi grijesi) 

b) offensiones (neopreznosti) 

c) negligentiae (manjci) 

2) Kreposti 

3) Predmet ispitivanja ne smije se brzo 
mijenjati. 

4) Metoda 

a) ujutro odluka 

b) za dana izvršenje 

c) naveče ispit. 

7. Pobožne vježbe 

a) Pohod i primanje presv. oltarskog 
Sakramenta 

b) Štovanje svetih 

c) Nasljedovanje svetaca 

d) Sazivanje svetaca 

e) Štovanje i nasljedovanje BDM. 

a) pozdrav anđeoski 
B) sv. Krunica 
y) Salve Regina! 

Radosna krunica - vježba u krijepostima 
Žalosna krunica- podnošenje boli 
Slavna krunica- obrati se gore! 
a) Memorare 
B) Kongregacije 

8. Sv. ispovijed 

a) Sveta ispovijed čisti, posvećuje, liječi 

b) Sveci: sv. Ignacije Lojolski, Sv. Karlo 
Boromejski, Sv. Alfonso Liguori - 
ispovijedali su se dnevno. 

c) Ispovijedaj uvijek i prijašnje teže, već 
ispovijedane grijehe. 

d) možeš i teže napasti ispovijedati, 

e) Ispovijedi se iskreno, bez pretjeravanja. 

f) U času odriješen ja pomisli na snagu 
preuzv. krvi Isusove 

g) Ne govori općenito: na pr. “sagriješio 
sam protiv 7 glavnih grijeha.” 

h) Ne mijenjaj ispovjednika 

i) Moli za svog ispovjednika. 

9. Češća sv. Pričest 

a) “Živi tako, da svaki dan možeš primiti 
sv. Pričest” 

b) Tko svaki dan pristupa k sv. Pričesti, za 
xxx se traži 

a) da bude u stanju milosti 
B) da ima pravu i pobožnu nakanu 


“Pobožnosl je obraćanje Bogu pobožnim i poniznim osjećajem. Ponizna je iz svijesti o njemu, a pobožna iz pro¬ 
matranja njegova božanskog milosrđa." 

Koliko prođe vremena od jednog uđaha zraka do drugoga. 

" “Nasljeđuj Krista", spis koji se pripisuje Tomi Kempencu. 

*' Štogod je sakriveno obznanil će se. Ništa neće ostali neotkriveno. 

Riječ je o osobi koja se pričešćuje. 


IV 

Imendan bi. Alojzija 

U srijedu 21. lipnja 2006. proslavljen je u zagre¬ 
bačkoj katedrali imendan bi. Alojzija. Svečano 
euharistijsko slavlje predvodio je mons. Josip Mrz- 
ljak, pomodni biskup. Među brojnim svečenicima 
nazočila su i petnaestorica zaređenih prije 20 godi¬ 
na. U misnom slavlju sudjelovali su i brojni članovi 
Molitvene zajednice bi. Alojzija Stepinca iz 
Zagreba i okolice. 


f = — 

Tribina za mlade u Novoj 
I Gradiški 

Molitvena zajednica bi. Alojzija Stepinca iz 
novogradiške župe Bezgrješnoga začeča BDM 
organizirala je 5. svibnja tribinu za mlade pod 
naslovom: “Ljubav sve pobjeđuje”. Cilj je tribine 
bio učvrstiti mlade na vjerničkom putu. Predavači 
su bili povjerenik za pastoral mladih Požeške 
biskupije Pavao Mokri i novogradiški kapelan 
Dario Šimić. Tribini se odazvalo oko 120 mladih, 
vjeroučitelji te redovnice koje djeluju u novogra- 
diškoj župi. Mlade je pozdravio i župnik novogra¬ 
diške župe i dekan Novogradiškog dekanata preč. 
Stipo Josipović. U glazbenom dijelu programa na¬ 
stupio je i kantautor Luka Balvan. 


Članovi novogradiške zajednice 
u Zagrebu 

Članovi Molitvene zajednice bi. Alojzija Ste¬ 
pinca Nova Gradiška posjetili su 10. svibnja 2006. 
Zagreb: zagrebačku katedralu, Spomen-zbirku bi. 
Stepinca, Baziliku Srca Isusova u Palmotićevoj i 
grob bi. Ivana Merza te Kamenita vrata. 

Najprije su pratili predavanje dr. Jurja Batelje, 
postulatora našega Blaženika, o vrjednovanju ele¬ 
menata kršćanskoga života, koje je blaženi Stepinac 
osjećao u vrijeme svoga mladenaštva, čestitost ži¬ 
vota, osjetljivost prema bližnjemu, osobito prema 
mladima koji se pripravljaju za sakrament ženidbe 
te vrijednost sakramenta braka i odgoja djece. 

Budući da je 10. svibnja bio i spomen-dan bi. 
Ivana Merza, dr. Batelja je povezao život i djelo 
dvojice blaženika. Za Stepinca je rekao kako se za 
život spremao čovjek, koji je dobro želio sebi, svom 
narodu i Crkvi. Aktualizacija Stepinčeve osobe 
danas znači i aktualizaciju evanđelja, a to je činio i 
bi. Ivan Merz. Dopustio je da Krist bude po njemu 
uočljiv i vidljiv u trenutku kad je bio na koljenima, 
kad je pratio misu, kad se pričešćivao i kad je mlade 
ljude poveo u orlovsku organizaciju. 

Dr. Juraj Batelja služio je zatim u zagrebačkoj 
katedrali Svetu Misu, a propovijedao je o mladena- 
štvu blagopokojnoga Stepinca, koji je “cijeloga ži¬ 
vota dopuštao da ga prosvjetljuje svjetlo Isusovo. 

Neka Isus, koji je 
Stepincu bio život, 
prosvijetli i naše 
duše”, završio je 
Batelja. Na misije 
prekrasno pjevao 
Muški oktet iz Ma¬ 
rije Bistrice. Poslije 
mise dr. Batelja 
kratko se zadržao u 
razgovoru s člano¬ 
vima novogradiške 
molitvene zajedni¬ 
ce. Nakon toga su 
Novogradišćani 
molili na grobu 
blaženoga Alojzija 
Stepinca, a potom 
posjetili njegovu 
“Spomen-zbirku”. 

Višnja Mikić 

ZAPISI I PREPORUKE U “SPOMEN-ZBIRCI BL. ALOJZU A STEPINCA” 


Zahvalni našem zagovorniku bi. A. Stepincu za milost pristupanja Isusovu oltaru i primanju Prve svete 
pričesti, radosno smo pohodili Blaženikov grob i ovu Zbirku za sjećanje na onu milosnu godinu. Uvijek, 
već tradicionalno 7 godina, redovito prvopričesnici i njihovi roditelji pohode grob i Zbirku. Hvala 
Svevišnjem na moćnom zagovoru našega zaštitnika i na divnoj časnoj sestri koja nas uvijek toplo i lijepo 
prima i dočekuje. Prvopričesnici i njihovi roditelji od župnika iz župe bi. A. Stepinca u Koprivnici. - 20. 
svibnja 2006.” _ 


* 


u 

Dragi naš Alojzije - blagoslovi nas djecu i naše roditelje. Puno ćemo moliti i biti dobri. Volimo Te puno! 
Djeca iz Vidovica - 17. svibnja 2006.” 



La figura del grande confessore della Fede, Mons. Stepinac, mi fu di impressionante esempio quando 
ero ancora giovanne ragazzo. Ora, non senza commozione, ho venerato i resti del glorioso martire 
Cardinale Stepinac, celebrando nella solenita della Pentecoste, dove lui stesso ricevette. “Virtutem ex 


Alto”. Soffrendo e tormendo ha dimostrato, ben al di la di confini della mia diocesi, la forza vittoriosa della 


Croce: virtus in infirmitati perficitur. II sorriso ineffabile del suo volto, al momento della morte, lo mostra 
veramente “Victor”, quale era il suo nome di battesimo (insieme a Luigi), insieme a Colui che ha detto: 
Ego vici mundum. [Veličajni lik priznavaoca vjere mons. Stepinca bio je za mene snažan primjer kad sam 
još bio dječak. Sada, ne bez uzbuđenja, poklonio sam se ostatcima slavnoga mučenika kardinala Stepinca, 
slaveći svetkovinu Duhova kada je i on sam primio ‘snagu odozgor’. Trpeći i pateći pokazao je, puno dalje 
od granica svoje biskupije, pobjednu snagu Križa: krjepost se u slabosti usavršuje. Neizreciv osmijeh nje¬ 
gova lica u času smrti predstavlja nam ga uistinu ‘Pobjednikom’, što znači i njegovo krsno ime Viktor (uz 
Alojzije), zajedno s Onim koji je rekao: ‘Ja sam pobijedio svijet!’]” - G. Lajolo, 4. 6. 2006. 



Zahvaljujemo Gospodinu za dar blagopokojnoga kardinala Stepinca i od srca zahvaljujemo.” - 
Zrakoplovna tehnička škola Rudolfa Perešina (24. VI. 2006.) 




Djeca i odrasli župe sv. Ane u Voloskom sudjelovali su u euharistijskom slavlju, 12. studenoga 2006., prigodom dovršetka 
obnovljene župne kuće u Driveniku, koja je za potrebe mladih Riječke nadbiskupije preuređena u "Dom bi. Alojzija Stepinca" 

a 


Prvi put prateći životni put kardinala Stepinca molim ga da bude posrednik za naš hrvatski narod na bilo 
kojem dijelu svijeta i da bude vjeran Bogu i Njegovim zapovijedima.” - S. J. Čovic i D. Jelača (26. 6.) 


a 


Hvala Bogu za ovu divnu zbirku našega zagovornika na nebu. Dragi kardinale, dušo hrvatskoga naroda, 
moli za nas u ovim presudnim i teškim danima da budemo odani dragom Bogu kao što si ti bio, moli za 
naše obitelji, djecu našu, za nas. Hvala Ti, veliki sveče na nebu!” - Tvoja Marija L. (6. VII.) 


a 


Cardinal Stepinac is a model practitioner of the Catholic faith, and I’m confident that the Croatian peo- 
ple will never forget him. (Kardinal Stepinac je model u prakticiranju katoličke vjere, te sam uvjeren da 
ga hrvatski narod ne će nikada zaboraviti.)” - Andrew Miller, USA 


a 


I have been honored to visit this place that honnor that holy brother. Počašćena sam posjetom ovom 
mjestu, koje časti našeg svetog brata.” - Mary Ellen Penich 


a 


We are very honored to be here and be part of the Cardinal’s memorial.” (Vrlo smo počašćeni što smo 
ovdje i što smo dio Kardinalova sjećanja.) - Richrad i Audrey Penich-Jereb 


a 


Sretan sam što sam razgledao ovu izložbu našega velikog kardinala Stepinca i sve ono s čime se on 
služio. Mogu reći da sam naučio još puno toga o njemu.” - Krunoslav Jurković, sjemeništarac (27. 7. ‘06.) 


a 


My family an I had a vvonderful time looking around and learning some Chruch history. Thank you and 
God bless!” (Moja obitelj i ja predivno smo se proveli razgledajući ovaj prostor i učeći nešto o povijesti 
Crkve. Hvala i Božji blagoslov.” - obitelj Patterson i Koronic Family 


Molitva u čast blaženoga Alojzija Stepinca, biskupa i mučenika 

Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 
da bismo ljubili Krista kako gaje on ljubio 
i služili Crkvi kako joj je on služio 
sve do darivanja vlastitoga života za nju. 

Njegova živa vjera u Isusa Krista i postojana ljubav prema Crkvi 
neka nas učvrste u borbama života na putu vječnoga spasenja. 

Po njegovu zagovoru udijeli milost svoga blagoslova našim biskupima, 
svećenicima, redovnicima i redovnicama, svećeničkim i redovničkim 
pripravnicima, našim obiteljima da budu čvrste u vjeri i blagoslovljene 
novim i brojnijim životima. 

Budi utjeha svim starijim osobama te pomoć bolesnicima i patnicima. 

Očeve i majke, djecu i mlade očuvaj od unutarnjih i vanjskih pogibelji duše i 
tijela. Udijeli milost svećeničkih i redovničkih zvanja našoj župi, našoj biskupiji i Crkvi u Hrvata. 

/Po njegovu zagovoru udijeli mi milost ... / 

Po Kristu Gospodinu našemu. Amen. 

Nakon toga izmoli: Oče naš, Zdravo Marijo, Slava Ocu, sa zazivom: Blaženi Alojzije Stepinče, moli 

za nas! 

cs ISTINITA PRIČA cs 


Mons. Mijo Liković rođen je 24. listopada 
1929. u selu Prijeku, župa Maja, u okolici Gline. 
Roditelji su mu bili Pavao i Katarina r. Pavušek, ali 
je u ranom djetinjstvu ostao bez njih. Kad mu je 
1934. umrla majka, njihov ujak, skrbnik, odveo je 
njega i mlađu mu sestru u Banovinsku bolnicu u 
Glinu. Za njih se više nitko nije zanimao. Dokto¬ 
rica Vojvoda, koju su kasnije bez ikakva razloga 
ubili partizani, otpremila je njegovu sestru u siro- 
tište sestara karmelićanki Božanskoga Srca u 
Zagrebu, odakle ju je posvojila jedna zagrebačka 
obitelj. 

Mijo je u bolnici ostao još godinu i pol dana i za 
to su se vrijeme za njega brinule časne sestre milo¬ 
srdnice. U bolnici je upoznao jednu gospođu iz 
Marin Broda kod Gline, suprugu mjesnoga učitelja. 
Željela je Miju usvojiti, ali joj se muž tome uspro¬ 
tivio. Časne sestre vodile su ga u crkvu na zornice, 
svibanjske i listopadske pobožnosti pa je u tom 
ozračju zaželio postati svečnikom. Nekoje vrijeme 
boravio u obitelji Gospođe i Učitelja. 

“Razgovarali smo o mojoj budućnosti”, prisjeća 
se Mijo. “Predlagali su mi razna zvanja, ali nisam 
htio ništa drugo doli biti svećenik. Kad je Gospođa 
vidjela moju upornost, povela me je na Kaptol, 
ravno nadbiskupu Stepincu. Dobro se sjećam, upu¬ 
ćivali su me kako da se vladam, poučavali me kako 
ću pozdraviti Nadbiskupa, poljubiti mu ruku, itd. 
Bio sam, uznemiren, ali i iznenađen kad nije dopu¬ 
stio da mu poljubim ruku. Gospođa mu je pripovi¬ 
jedala o meni. Bio sam premlad za sjemenište pa su 
me odlučili smjestiti u dom za mušku djecu sestara 
karmelićanki u Hrvatskom Leskovcu. U tom sam 
sirotištu završio četverogodišnju pučku školu. 

Nadbiskup Stepinac nam je češće dolazio pa 
sam u toj prilici redovito recitirao dobrodošlicu i 
pozdravljao ga u ime svih štićenika. 

Započeo je rat. Iz Austrije je u kuću došao pro¬ 
tjerani isusovac, čini mi se da se zvao Jakob Ge- 
mel. Promatrao sam ga, razgovarao s njim i pože¬ 
lio postati isusovac, baš kao i on. Dopalo mu se to 
pa me je preporučio isusovcima u Travniku. 

Tako sam od 1942. do 1945. bio isusovački sje- 
meništarac i završio tamo tri razreda gimnazije. 
Kad su partizani naredili zatvaranje travničkoga 
sjemeništa, gimnaziju sam nastavio na Salati u 
Zagrebu. Nakon gimnazije otišao sam u isusovački 
novicijat. Godine 1946. posljednji sam put vidio 



Mons. Mijo Liković na zdencu grofova Zrinskih u Kraljevici 


nadbiskupa Stepinca kad je posjetio Dječačko sje¬ 
menište na Šalati. 

Sjećam se, upitao nas je znamo li što pjevati, a 
mi započeli Puška puca.... “Znadete li koju drugu 
pjesmu?” upitao nas je. A mi Na planincah sonče- 
ce sije... Nasmiješio se. Bilo mu je drago. Možda bi 
se i razvedrio da su bila drugačija vremena. Još kao 
dječaku svidjela mi se njegova smirenost. Pročitao 
sam više svetačkih životopisa, i znam daje on sve¬ 
tac bio u stvarnosti. Sjećam se njegovih poticaja na 
molitvu. Nije nas ostavljao nezainteresiranima, ni 
bezvoljnima. E da, i toga se sjećam. Imao je veliko 
srce za maloga čovjeka. Bio je sirotinjski svetac. A 
takvi su svima dragi.” 

Mijo Liković završio je bogosloviju u Rijeci. 
Pomoćni biskup Josip Pavlišić zaredio ga je za 
svećenika 1. studenoga 1954., a prvu misu prosla¬ 
vio je 7. studenog u kućnoj kapeli sirotišta sestara 
karmelićanki u Zagrebu. Bilo je to posve očekiva¬ 
no jer su se ove sestre o njemu brinule od njegova 
djetinjstva do tridesete godine života i prve sveće¬ 
ničke samostalne službe. U istoj kapeli proslavio je 
7. studenoga 1979. dvadeset i petu obljetnicu 
misništva, a 7. studenog 2006. i pedesetu obljetnicu 
misništva. 

U proljeće 1955. osuđen je na montiranom pro¬ 
cesu u Rijeci u povodu zatvaranja Bogoslovije, a 
zbog “raspirivanja nacionalne mržnje i vršenja ne¬ 
prijateljske propagande”. Osuđen je s još šestori¬ 
com svećenika na dvije i pol godine robije. Kaznu 
je služio u zloglasnoj kaznionici u Staroj Gradiški. 
Tamo je pod logoraškim brojem 1 zatekao i uzor¬ 
noga svećenika Zagrebačke nadbiskupije Nikolu 
Soldu koji mu je ispričao daje prvu noč proveo u 
ćeliji u kojoj su zidovi bili poprskani svježom ljud¬ 
skom krvlju. “O Bože!” uskliknuo je mons. Liko- 
vić, “Što smo sve morali proživjeti! Što smo sve 
propatili samo zato što smo svećenici!” 

Ćeliju je tijekom 1955. i 1956. povremeno dije¬ 
lio i s Ivom Mašinom. “Bio je to divan čovjek. 
Krivnja mu je bila što je javno govorio daje Hrvat! 
Ne daj, Bože, da se ponovi vrijeme u kojem se na¬ 
rod stidi vlastita imena.” 


Plemenitaša u Gorskom kotaru. Lomili su ga, ali ga 
nisu do kraja slomili. Zaplakao je u svom stanu u 
Kraljevici, 26. studenoga 2006., prisjećajući se 
ispitivanja koja je provodio šef Udbe u Ogulinu - 
Dane Mrkšić. Prisjećao se kako su ga mučili, mal- 
tertirali, ucjenjivali, prijetili mu, a sve s nakanom 
da pristane na suradnju i učlani se u “Staleško 
udruženje svećenika”, kojim je, zapravo, upravljala 
Udba. 

Bilo bi korisnije da hrvatski pravosudni organi 
preispitaju tko su bili mučitelji svećenika, da se 
navedu njihova imena, opišu njihove nakane, da se 
zauvijek u Hrvatskoj, Europi i svijetu dozna prava 
istina o komunističkom teroru u Jugoslaviji. 

Nakon samo dvije godine, vlč. Mijo opet je bio 
osuđen i poslan na odsluženje kazne. Tri mjeseca je 
proveo u zatvoru zbog vlastite lakovjernosti i “pro- 
ceduralne pogrješke”. Dao se, naime, nagovoriti da 



Nadbiskup Stepinac u pratnji vlč. Vilima Cecelje i hodočasnika grada Zagreba 
uzlazi 1940. prema svetištu Majke Božje Bistričke 


Na robiju su uskoro pristigli i dr. Ante Pilepic, 
rektor splitskoga Bogoslovnog sjemeništa i dva 
bogoslova. Istovremeno je u Staroj Gradiški zato¬ 
čeno bilo 270 svećenika koji su izdržavali nepra¬ 
vedne kazne i trpjeli “popravne mjere preodgoja radi 
oslobađanja od vjerskih predrasuda”. Naređeno im je 
bilo jedne nedjelje, dana Gospodnjega, rušiti župnu 
crkvu. “Svećenici su plakali, mučili se pred svojim 
savjestima pitanjem - poslušati ili ne poslušati!?” - 
svjedočio je vlč. Liković. 

Po izlasku iz zatvora imenovan je kapelanom u 
Crikvenici, a ujesen 1959. župnikom Lukovdola i 


mladence najprije vjenča u crkvi, a potom će se, 
uvjeravali su ga, registrirati u matičnom uredu. Bio 
je to “prekršaj” za suđenje i zatvor. Uzalud se 
opravdavao i tumačio “narodnoj vlasti”, jasno je 
bilo koga treba proganjati i ponižavati. Ta svoja tri 
mjeseca robije Mijo je prikazao za bolje dane na¬ 
roda i domovine. Molio je i žrtvovao se kako bi 
koristio svojemu narodu u državi i režimu, koji je 
čvrsto odlučio konačno “raščistiti s popovima”. U 
zatvoru je taj put bio i vlč. Ćiril Kos, kasnije 
đakovački i srijemski biskup “koji je robijao u sa¬ 
mici, jer je kao duhovnik đakovačke Bogoslovije 

pročitao bogoslovima pismo kojim kardinal Ste- 
pinac iz Krašića zahvaljuje na uskršnjoj čestitki”. 

Po izlasku iz zatvora njegov ga je biskup ime¬ 
novao kapelanom u Senju i župnikom u Krivom 
Putu povrh Senja. Več nakon dvije godine ponovno 
je premješten u Liku za župnika triju župa: Jeze- 
rane, Stajnica i Lipice, jer se “komunistička narod¬ 
na vlast pobrinula da župnici s tih župa što prije 
stanu pred sud Božji”. 

Za akademske 1964765. godine imenovan je 
duhovnikom Bogoslovnoga sjemeništa u Rijeci i 
župnikom sv. Lucije u Kostreni. Već ujesen 1965. 
poslan je za župnika u Generalski Stol, odakle je 
upravljao i župama Mrežnički Brest i Lipa. Tu je 
ostao do 1973., ali nije sve vrijeme bio na slobodi. 
S narodom se “previše veselio hrvatskom proljeću” 
pa je zaradio šest mjeseci zatvora, ponovno u Staroj 
Gradiški. Po povratku iz zatvora, u Kraljevici je 
obnašao župničku i dekansku službu od 6. prosinca 
1973. do umirovljenja 23. lipnja 2006. 

Za 28 godina službe dekana Crikveničkoga 
dekanata Ivan Pavao II. imenovao gaje naslovnim 
svojim kapelanom, prvi hrvatski predsjednik dr. 
Tuđman odlikovao ga odličjem Stjepana Radića, a 
2001. nagrađen je “Nagradom Grada Kraljevice” i 
ovjenčan kolajnom Hrvatskoga društva političkih 
zatvorenika. 


Zapitan za prosudbu osobe i djela bi. Alojzija 
Stepinca, mons. Liković je rekao: 

“Najsnažnija crta duhovnosti i osobnosti 
kardinala Stepinca bila je njegova vjera i 
čvrstoća u očuvanju jedinstva Crkve po cijenu 
vlastita života. Očekivalo se od njega da bude 
vođa, čuvar jedinstva Crkve i naroda, i on je 
potpuno izvršio svoju dužnost. Hrvatski puk 
znao je da se radilo ‘o biti ili ne biti’ glede jedin¬ 
stva Crkve s Rimom! 

Kad govorim o blaženom Stepincu - u svjetlu 
vlastita iskustva i proživi javan ja teških vreme¬ 
na koja su pratila Crkvu i narod - želim istaknu¬ 
ti da je on imao jasan životni smjer. Nije tetu¬ 
rao. Znao je gdje je mjesto njemu i narodu, koji 
je predvodio. Hrvatski je narod baštinio 
katoličku vjeru i njome oblikovao svoj identitet. 
Zato je nadbiskup Stepinac tu baštinu ljubo¬ 
morno podržavao, branio, promicao i hrabro 
ukazivao na kriva učenja. 

Mogao je po cijenu odcjepljenja od Rima, 
sebe i Crkvu sačuvati od kušnji i progona, ali je 
znao da je Isusovu učeniku biti s Učiteljem. 

Nakon više susreta s njim u mojoj dječačkoj 
dobi i nakon mojih životnih iskustava, držim da 
je Stepinac bio svet čovjek. Bio je Bogu ugodna 
duša, osjećao je bilo hrvatskoga puka i u tom 
smislu djelovao.” 




Piše: vlč. Andrija Lukinović 


U prilogu o vlč. Vilimu Cecelji objavljujemo 
drugi dio njegova razmatranja “Svećenik i emi¬ 
gracija”, dok smo prvi dio objavili u prošlom broju 

Glasnika. 

Zahvaljujemo onima koji su se javili svojim sje¬ 
ćanjima na velečasnoga Cecelju. Zahvaljujemo 
napose obitelji pok. Tomislava Mesića, dugogo¬ 
dišnjega Ceceljeva prijatelja i pouzdanika, koja je 
u Chicagu pomno sačuvala pisma i fotografije 
“svoga Časnog”. 

Iz Australije nam je prijatelj vlč. Cecelje g. 
Ratko Rubelli donio njegova pisma i fotografije. 
Među njima je vjerojatno i posljednje pismo koje 
je napisao vlč. Cecelja. 


Iz Australije su se javili i gospodin i gospođa 
Gnječ, iz Rijeke gospođa Majer-Njegovan, potom 
g. Mate Akrap i još nekolicina čitatelja. Poneki su 
najavili da će poslati svoje priloge - čekamo. 

Ponovno pozivamo sve čitatelje Glasnika, koji 
su poznavali vlč. Vilima Cecelju, da svoja svje¬ 
dočanstva o njemu dostave uredništvu ili uredniku 
ove rubrike vlč. Andriji Lukinoviću na adresu: 
Nadbiskupski arhiv. Kantol 27. Zagreb ili na e- 
mail: andri ia. lukinovic@zq.t-com.hr 

Posebno se obraćamo onima koji posjeduju 
tonske i filmske zapise. 

IZ CECELJINA ZIV 


Pola sata beskućnik 

Otkad se vlč. Cecelja 1949. godine trajno na¬ 
stanio u Salzburgu, stanovao je kod sestara milo¬ 
srdnica sv. Vinka Paulskog, SalzachgaBchen 3. Na 
toj su adresi već prije njega stanovali hrvatski sve¬ 
ćenici vlč. Mijo Jurić i don Jure Vrdoljak. Mjesto 
je bilo pogodno već i stoga što se nalazilo blizu 
crkve na Mulinu, u kojoj su se sastajali hrvatski 
izbjeglice. Ondje je vlč. Cecelja sestrama, kad su 
mu to prilike dopuštale, služio rnisu, ispovijedao ih 
i vršio ostale pobožnosti. Bilo je tako sve do 1970. 
godine, dok mu poglavarica samostana jednoga 


je da on svakoga mjeseca hodočasti sa svojim 
hrvatskim izbjeglicama na Maria Plain. 

Velečasni Cecelja odmah se preselio u benedik¬ 
tinski samostan na Maria Plainu. Ondje su ga re¬ 
dovnici veoma cijenili, poštovali i voljeli, a on je 
revno ispovijedao, propovijedao i služio misu. Ma¬ 
ria Plain postalo je mjesto gdje su se Hrvati okup¬ 
ljali oko svoga oca Vilima. U tom je samostanu 
proveo ostatak života i u njemu blago u Gospodinu 
usnuo 3. srpnja 1989. godine. 

Ovu je zgodu velečasni Cecelja prepričavao 
svojim prijateljima od kojih smo i doznali za nju. 
Ni jedne riječi nije rekao protiv sestara milosrdnica 
zbog otkazivanja stana, već je tu zgodu tumačio 
kao djelo Providnosti. 



Gosp. Pomper pokazuje Ceceljin stan u SalzachgaBcheu 3 u Salzburgu 


dana nije priopćila da kod njih više ne može 
stanovati i neka potraži novi stan. Iako ga je to 
prilično potreslo, otkaz je primio mirno. Izišao je iz 
samostana prošetati uz obalu Salzacha, razmišlja¬ 
jući gdje bi se mogao preseliti. Dok je tako 
zamišljen hodao, ususret mu naiđe tadašnji nadopat 
sv. Petra u Salzburgu o. Franz Bachler i upita ga: 
“Oče Vilime, što ste tako zamišljeni?” Vilim mu 
odvrati: “Upravo sam postao beskućnik. Sestre su 
mi otkazale daljnji boravak”. Otac nadopat odvrati: 
“Oče Vilime, ja Vas trebam na Maria Plainu. Ako 
Vam odgovara, preselite u ponedjeljak. Ma što go¬ 
vorim u ponedjeljak, dođite sutra!” 

Nadopat je veoma poštovao Vilima. Poznavao 
ga je kao pobožnoga i revnoga svećenika, a već je 
ranije dopustio Hrvatima da se okupljaju u crkvi u 
Mulinu, koja je također pripadala nadopatiji. Znao 


CECELJA PIŠE 


Svećenik i emigracija 

(nastavak iz prošloga broja) 

Evo, braćo svećenici, u najkraćim crtama po 
karakteru našega svećeništva možemo stvoriti pot¬ 
puno jasnu sliku naših svećeničkih dužnosti u emi¬ 
graciji. I tu sv. Pavao ne pozna isprike. Ako si na tu 
službu pozvan, onda te od nje može odijeliti samo 
smrt i ništa drugo. Da, smrt i ako treba mučenička 
smrt. Nije, braćo svećenici, Crkva pobijedila u 
katakombama, nego na sudištima i arenama. 
(Katakombe su bile mjesta gdje su se kršćani 
bodrili i jačali u vjerskom životu, a borba se vodila 
u javnosti, pred čitavim poganskim svijetom, dok 

nije zadnji trag slave Jupiterove potamnio pred 
znakom svetoga Križa.) Mi smo svoje katakombe 
svršili u bogosloviji i ovdje nam ne preostaje drugo 
nego samo borba na život ili smrt. Ili slavno pobi¬ 
jediti, poput našega dičnog metropolita nadbiskupa 
Stepinca, koji je i u okovima strah neprijatelja, ili 
kukavički bez traga svoga djelovanja napustiti 
poprište borbe, da budeš prezren od ljudi i odbačen 
od Boga. 

Toliko, braćo svećenici, o našem djelovanju iz 
samoga karaktera sv. reda. 

Ali ne samo s čisto duhovne strane nego i s na¬ 
rodnoga gledišta dužni smo u današnjem izbjeg¬ 
ličkom životu sve žrtvovati, u prvom redu za svoj 
narod. Sam Spasitelj govori Kananejki da nije 
pravo kruh oduzimati od djece i davati ga psićima. 
Apostolima pak izričito zapovijeda da propovijeda¬ 
ju najprije izgubljenim ovcama naroda izraelskoga. 
“Svaki svećenik iz naroda se uzima i za narod po¬ 
stavlja” (Hebr 5,1). A ti si, brate svećeniče, uzet iz 
krila hrvatske majke i postavljen u službu hrvat¬ 
skom narodu. Taj pak patnički izbjeglički narod 
moli, traži i zaklinje da mu dođe njegov svećenik 
koji razumije njegov jezik, njegove običaje, nje¬ 
govu dušu i srce. A dok u svojoj izbjegličkoj sredi¬ 
ni ima svojih svećenika, ima od njih pravo i tražiti 
službu. Ne zaboravimo da smo nauke svoje svršili 
na koncu konca narodnim, crkvenim novcem. Jer 
nam je dao materijalno, ima pravo od nas tražiti 
barem duhovne kamate, ako ne i glavnicu. Ili, imaš 
li srca jednostavno napustiti ove svoje duhovno 
gladne sunarodnjake i brinuti se za osobne potrebe 
svoje, ili pak za potrebe drugih, kojima je ionako 
osiguran “kruh života”, jer su u svome domu i pod 
redovitom pastvom? 

A pitajmo se što će nam reći ona brojna braća 
koja su dobrovoljno ostala na kućnom ognjištu da 
nam se ne utmu svete vatre Evanđelja? S kakvim 
ćemo licem doći danas-sutra pred njih? Što ćemo 
odgovoriti kad nas se bude pitalo: “Gdje su plodovi 
vašega rada za Božju Hrvatsku”? S kakvom ćemo 
pak savješću na dan suda stupiti pred tisuće 
mučeničkih heroja koji su u najstrašnijim mukama 
umirali samo zato da nam namru “Božju Hrvat¬ 
sku”? Oni su podnijeli muke i izgubili život, a 
nama je teško boraviti među svojima, jer su naši, 
jer su možda gubavi, nemarni, prezreni, proganjani, 
jer je s njima teško itd. Priznajem daje teško, više 
puta i preteško, ali je pisano: “Ne trebaju zdravi 
liječnika, nego bolesni” (Mt 2,17). Zar ne tražimo 
strpljivosti i milosrđa sa svojim slabostima, a kako 


ćemo ga naći ako ne budemo milosrdni? Božanski 
Spasitelj nije čekao da ga ljudi traže, nego je On 
sam išao među njih, tražio ih po gradovima i zasel- 
cima. 

Zar ne bi porazno bilo za naš rad kad bi potreb¬ 
no bilo još i revnost neprijatelja Crkve isticati, da 
se trgnemo iz naše pospanosti? Zar ćemo se dati 
preteći u revnosti, mi djeca Svjetla od sinova tame 
i propasti? Komunist za pobjedu svoje ideje žrtvu¬ 
je čitavoga čovjeka, sa svim naravnim sposobno¬ 
stima, potpomognutima đavolskim savjetima, i to 
za svrhu svjetske revolucije, uništenja, rušenja i 
vječnoga gubitka duše. A mi žrtvovali tek mrvice i 
čudimo se kako nemamo uspjeha. 



Mulin, "hrvatska" crkva 


Braćo svećenici. Bez svake je sumnje da je 
borba na svijetu konačna borba između Boga i 
đavla. Nastup Sv. Oca, njegovi govori i opomene 
jasno na to pokazuju. Mi smo u središtu borbe. 
Prvi zahvat neprijatelja znači naše sužanjstvo, a 
možda i smrt. Hoćemo li ostati ili bježati?! Ne¬ 
malo pitanje iz ljudske perspektive, ali iz vrhu¬ 
naravne vrlo jednostavno. Ostane li stado, treba 
ostati i pastir. Spremimo li stado na sigurno, 
pođimo i mi. Budimo pastiri, a ne najamnici. 
Propovijedali smo da je život onkraj groba 
vječna sreća i blaženstvo. Tražili smo od vjerni¬ 
ka da za taj život moraju biti spremni sve pod¬ 
nijeti. Želimo li u odlučnom času demantirati 
svoje vječne ideale i sramotno pristati da je 
zemlja više nego nebo? Narod čeka. Odgovo¬ 
rimo mu. 

(Razmatranje vlč. Cecelje na rekolekciji hrvat¬ 
skim svećenicima u Austriji, 24. siječnja 1949. na 
zamolbu don Jure Vrdoljaka). 

Velečasni Cecelja i hodočasnici na Maria Plain 


Kemal Mujagić, hrvat¬ 
ski izbjeglica musli¬ 
manske vjere: “Vi koli¬ 
ko god služite Bogu, još 
više ste u službi hrvat¬ 
skom napaćenom i 
prognanom narodu. Jer danas ste Vi kao primjer i 
kao svećenik i kao Hrvat. Ne znam ima li u toj 
našoj nesretnoj emigraciji ijedan nesretnik da može 
uprti prstom u Vas i reći da ste ikom išta nažao 
učinili. Zato Vas molim ustrajte do kraja u našoj 
teškoj, ali časnoj i poštenoj borbi za slobodnu 
Državu Hrvatsku, u kojoj će slobodno živjeti sve 
vjere, ali samo jedna nacija.” (Izpisma od 15. ožuj¬ 
ka 1968. Arhiv Vilima Cecelje, Korespondencija 
pod K.) 


raju’, gdje bi od nas mnogi svršili da nije bilo Vas 
i opet Vas. Tko bi Vam mogao zaboraviti? Čovjek 
ne, nikako. Budući da se rukovodim istim načeli¬ 
ma: ‘Djela govore, a konac djelo krasi’, to ću na¬ 
stojati da Vam bar donekle uzvratim Vašu ljubav i 
dobrotu, pa ukoliko bilo što trebate (znam da će to 
opet biti za druge), izvolite mi samo zapovjediti, 
dotično stojim Vam u svako doba na raspolaga¬ 
nju.” (Iz pisma , Bruxelles, 2. siječnja 1959. Arhiv 
Vilima Cecelje, Korespondencija pod H.) 



CECELJI Pl 


Ivan Glavaš, hrvatski emigrant: “Na temelju va¬ 
šeg uzornog svećeničkog djelovanja, te napornog i 
pogibeljnog života, kao otvorena meta udbaškim 
zločinacima svake godine u pohodu s molitvom na 
grobove hrvatskih mučenika, te u službi Isusu 
Kristu i svom hrvatskom narodu, Vi doista uživate 
najveći ugled među starom hrvatskom emigracijom 
kao najuzorniji svećenik našeg vremena.” (Iz 
pisma , Lancashire 11. ožujka 1977: Arhiv Vilima 
Cecelje, Korespondencija pod G .) 


Ivan Herceg: “Budite sigurni, a ne samo uvjereni, 
da ću znati cijeniti i najdublje poštovati sve što ste 
za me učinili, a dragi Vas Bog i Blažena Djevica 
Marija, koja nam je dala Spasitelja, nagraditi na 
drugom (nebeskom) svijetu, jer to djelima doista 
zaslužujete. Vi ste se ne samo meni nego i mnogim 
drugima pokazali kao pravi otac i spasili ste nas od 
najstrašnijih muka, koje bi doživjeli u ‘Titovom 


Ferdo Širola, hrvatski emigrant iz zatvora u 
Salzburgu: “Kod Vašega posljednjega poštova¬ 
noga posjeta odteretili ste moju dušu toliko da sam 
direktno pao pod jednu vjersku sugestiju, koja mi 
daje nadu na skori svršetak mojih duševnih i 
fizičkih patnja! Zbilja moram tu da spomenem 
jednu našu staru poslovicu koja kaže:’Most između 
života i smrti jest nada!’ Vi ste Vašom častnom 
pojavom donijeli jedan veliki sunčani trak, koji 
donekle umiruje - krik sjene - u kojoj se nalazim. 
Tko nije to kušao, kušao u tolikoj mjeri kao ja, neće 
nikada toliko cijeniti svjetlo od tmine u kojoj se 
nalazim. Mi tvrdimo da sudbini ne može nitko 
izmaći, jer kod izreke te riječi ‘sudbina’, uvijek i 
svaki od nas tu riječ upotrebljava kod slučaja smrti 
ili u slučaju kada čovjek proživljava vrlo teške i 
mukotrpne časove svo¬ 
ga života. Činimo toj 
riječi nepravdu, jer je 
uvijek koristimo samo u 
najtežim slučajevima, 
ali nitko se ne pita od 
kuda imade smrt pred¬ 
nost i bude u prvom 
mjestu, a kad je riječ o 
porodu, nitko ne spomi¬ 
nje tu riječ ‘sudbina!’” 

(Iz pisma F. Širole 7. 
kolovoza 1959. Arhiv 
Vilima Cecelje, Kore¬ 
spondencija pod S.) 

REKLI SU 0 CE 


Tomislav Mesić: “Ovaj neumorni i neslomivi 
čovjek bio je kroz sve godine izbjeglištva trn u oku 
crvenom Beogradu, a posebno zadnjih desetak go¬ 
dina. U jugonovinama kao na kakvom burzovno- 
-političkom izvještaju obilno notira njegovo ime, 
vezano uz brojne izbjegličke akcije, pa čak i za one 
što su za Jugoslaviju “terorističkog” smjera. Nije 
bilo skoro procesa u Hrvatskoj koji je bio vezan uz 
emigraciju, a da “javni tužilac” nije među glavne 
organizatore umetnuo “popa Cecelju”, uz kojega se 
redovito nadovezuju uobičajeni “ukrasi” jugo- 
terminologije. Međutim, njega ni najmanje ne sme¬ 
ta 'kaj bedačeki delaju’.” 

(Tomislav Mesič, Stepinac ga prozva “Vilim osva¬ 
jač”, Danica , hrvatski tjednik, Chicago, 58/1979, 
br. 17, str. 10.). 

Pavao Tijan: “Ceceljin život, premda proveden u 
burnim vremenima, kad su se rušili temelji tisuć- 
ljetnoga društvenog poretka u civiliziranom svijetu 
i polagale osnove novoga reda prema dvjema vo- 
dečim ideologijama, ustvari je bio vrlo jednostavan 
i može se sažeti i izraziti u samo tri kratke rečenice. 
Cecelja je molio Boga, ljubio svoju braću Hrvate i 
činio je dobro svakomu, tko seje na njega obratio. 
Takav je bio i do smrti ostao naš dragi Vilim Ce¬ 
celja, ‘Varaždinec, domovine sin’, iz Svetoga Ilije, 
sela pod zaštitom velikoga starozavjetnog proroka 
i gromovnika Ilije. 

Duša mu se nauživala raja! Na rajskim vratima si¬ 
gurno su ga dočekali korovi anđela, pjevajući poz¬ 
drav iz Sv. pisma: “Evo veliki svećenik, koji u svo¬ 
je dni ugodi Bogu!”, kako naš glagoljaški puk po¬ 
zdravlja svoga biskupa kad ulazi u crkvu.” 

(Iz Nekrologa u Hrvatskoj reviji 1989. br. 3, str. 455.) 

Filip Lukas, svećenik u emigraciji, bivši pred¬ 
sjednik Matice hrvatske, tvrdio je za stolom u 
blagovaonici Zavoda sv. Jeronima u Rimu da nema 
dobrih svećenika. Sutradan rekao je don Ivanu To- 
masu: “Govorio sam kako nema pravih svećenika, 
pobožnih, vjernih i dobrih. Ipak, ima jedan. Živi u 
Salzburgu i zove se Vilim Cecelja.” Arhiv Vilima 
Cecelje, Korespondencija , pismo don Ivana Toma- 
sa od 20. lipnja 1982.) 


<DU9{OV9{J 

UZOKJ 

Blaženi Augustin Kažotić 

Zagrebačka nadbiskupija ima dvojicu svojih 
pastira okrunjenih naslovom blaženika: bi. Augu- 
stina Kažotića i bi. Alojzija Stepinca. 

BI. Augustin Kažotić rodio se u Trogiru oko 
1260. godine. U ranoj je mladosti pristupio redov¬ 
nicima dominikancima. Teološki nauk završio je u 
Parizu. Papa Benedikt XI. imenovao gaje 1303. 
zagrebačkim biskupom. Bio je vrlo djelatan. Ute¬ 
meljio je katedralnu školu i knjižnicu, održao tri 
sinode za poboljšanje kršćanskoga života i duhov¬ 
no uzdignuće klera, organizirao crkveno pjevanje u 
Hrvatskoj i sastavio tzv. Zagrebački obrednik. Os¬ 
tao je u sjećanju kao vrstan propovjednik i znan¬ 
stvenik naglašene erudicije, dobar i suosjećajan 
prema siromasima i obespravljenima, čovjek bogat 
ljudskim vrlinama. 

Mnogi su ga plemići zbog njegova značaja i 
krjeposti uzimali za suca u međusobnim sporovi¬ 
ma. Zbog svetosti života, velike kulture, snažne 
rječitosti uživao je veliki ugled među ugarsko- 
-hrvatskim biskupima. Bio je jedan od najugledni¬ 
jih Hrvata XIV. stoljeća. Po posjetu papi Ivanu 
XXII. u Avignonu 1318. godine - a zbog pritužbi 
na nepravde kojima se kralj Karlo Robert 
Anžuvinac s plemićima i dvorjanima oborio na 
Crkvu i hrvatska narodna prava -zabranjeno mu je 
bilo vratiti se u Zagreb. Imenovan je potom 
biskupom u južnotalijanskom gradu Svete Marije, 
Luceri, gdje je 1323. godine umro na glasu sve¬ 
tosti. 

Donosimo propovijed koju je dr. Stjepan 
Kožul održao tijekom euharistijskoga slavlja - u 
zagrebačkoj katedrali 31. srpnja 2006. - 
prigodom Trodnevnice pred ponovno postav¬ 
ljanje moći blaženoga Augustina Kažotića u 
oltar podignut njemu u čast. 

Draga braco i sestre! 

Crkva danas slavi spomendan sv. Ignacija Lojol- 
skog, utemeljitelja Družbe Isusove, koji se preselio u 
vječnost prije 450 godina. Spominjemo ga zbog nje¬ 
gova nemjerljiva doprinosa duhovnom rastu Crkve, 
zbog posebnoga puta obnove Katoličke crkve kroz 
duhovne vježbe, kroz solidno duhovno vodstvo, kao 
i visoko obrazovanje i školstvo. Ovo je i godina 
visokih jubileja prvaka Družbe Isusove, sv. Ignacija, 
sv. Franje Ksavera i Petra Fabera. Nakon žalosnoga 
razdora Crkve reformacijom i protestantizmom, oni 
su s drugim redovima i družbama dali snažan zamah 
katoličkoj reformi i duhovnoj obnovi, važnima za 
misije i budućnost svete Crkve. Uz sv. Ignacija, 
danas je pred nama i lik bi. Augustina Kažotića, 
duhovnoga preporoditelja Crkve zagrebačke u sred¬ 
njovjekovnom razdoblju njezina životnoga hoda. 

I nas današnja Božja riječ poziva da budemo ono 
što jesmo po svetom Krštenju. Da budemo evanđe¬ 
oski kvasac Kristove novosti. Da nosimo proročku 
svijest, da budemo Božji narod, njegova svojina, 
radost i ponos - dokle god živimo svoje savezništvo 
s Bogom, dokle god nas nadahnjuje Božja riječ i 
dokle god vršimo Božji zakon. 

Crkva je, braćo i sestre, u svakom vremenskom 
razdoblju, bez obzira na vanjske i unutarnje proble¬ 
me, imala značajne muževe i žene, koji su podizali 
proročku svijest i evanđeoski duh, koji su bili 
evanđeoski kvasac i poticatelji obnove u Kristu. Na 
to želi ukazati i ova naša trodnevna priprava za blag¬ 
dan bi. Augustina Kažotića, velikoga zagrebačkog 
biskupa s početka XIV. stoljeća, da nasljedujući nje¬ 
gov apostolski primjer, uvijek s vjerom pristupimo 
prostrtom stolu Božje hrane, Božje riječi i Kristova 
tijela. Zapisao je jedan duhovni pisac, obraćenik, još 
u IV. stoljeću, da postoji i ona “druga hrana, koja 
dariva spasen je i život. Ona je čovjekova preporuka 
i pomirenje pred Svevišnjim Bogom. Ona osvježava 
umorne, zove odlutale i uspravlja pale. Umirućima 
daje znak vječne besmrtnosti. Stoga traži Kristov 
kruh i Kristov kalež. Oni nasićuju ljudsko biće pro¬ 
tiv prolaznosti svijeta hranom vječnoga života!” 

Uvijek živimo, braćo i sestre, u svijetu podvo¬ 
jenosti. To je problem svih vremena i svih generaci¬ 
ja! To su pitanja i naših dana i problemi naših duša! 
Tu smo zapravo na tragu dva različita svijeta, koji 
utjelovljuju riječ IMATI i riječ BITI. Prvi svijet -svi¬ 
jet je posjedovanja, materijalnih dobara, vlasti, 
blagostanja, užitaka, promicanja raznih privida; a 
drugi svijet - svijet je duha u kojem se čovjek pita 


kako će postati i biti, kako će postati duhovno zreo, 
velik, čestit, častan i odgovoran? Ta dva svijeta ne 
egzistiraju nikad odvojeno jedan pokraj drugoga, 
nego se često dodiruju i isprepliću. U srcima i sa¬ 
vjestima! Uvijek je bilo teško među njima uspostavi¬ 
ti ravnotežu, pa je tako i danas. Neki su spremni, u 
želji da ostvare materijalne ciljeve i svoje interese, 
žrtvovati sve duhovne vrijednosti, pogaziti ih ili ih 
potiskivati iz javnosti, iako bez njih život postaje 
prazan i gubi svaki smisao. Neki shvaćaju prava 
čovjeka, život i slobodu tako da im je uživalaštvo 
vrhunac, sve do moralne raspuštenosti, alkoholizma, 
rušenja obitelji i smrti u drogi. Imati, posjedovati, 
vladati, uživati! To su za nas kršćane ta lažna božan¬ 
stva, ti prividi sreće, ta razorna kultura smrti, koja 
vodi k urušavanju civilizacije, društva, obitelji i 
ljudske osobe! Doista, od čega živi čovjek? To 
pitanje je zacijelo žuborilo i u dušama mnoštva, koje 
je Isusa tražilo i prije nas! To pitanje živi u našoj 
duši danas! Od čega živim, što je moj kruh svagda¬ 
nji, koji su moji ideali, koji su primjeri? 

Jednostavno, ja želim biti! A Isus nas želi ohrab¬ 
riti u tom traženju kad kaže: Nastojte sebi pribaviti 
nepropadljivu hranu, onu hranu koja ostaje za život 
vječni. Isus tu hranu poistovjećuje sa sobom: “Ja 
sam kruh života. Tko dolazi k meni neće ogladnjeti 
nikada” (Iv 6, 27 i 35). 

I danas, braćo i sestre, mnogi ljudi traže Isusa, 
iako mnogi ne znaju zašto. I danas mnogi dolaze, jer 
nisu dovoljno poučeni ni o vlastitu životu, ni o Isusu; 
ali osjećaju potrebu koja ih tjera k Njemu. Osjećaju 
potrebu za smislom života, za duhovnom hranom, za 
molitvom, za milosnim poticajima radosne vijesti 
Evanđelja. Osjećaju glad za istinskim vrjednotama, 
žeđ za istinom o Bogu i istinom o čovjeku! 

Zato danas, braćo i sestre, stavljamo pred sebe lik 
bi. Augustina Kažotića, rodom iz Trogira, pripadni¬ 
ka Reda dominikanaca i kasnije revnoga zagreba¬ 
čkog biskupa od 1303. do 1322. godine. Bio je 
urešen visokom naobrazbom. I to mnogo znači, i 
mnogi će poći tim putem. Svjedoci smo i danas koli¬ 
ki se ljudi nadmeću u znanju, a da ne govorimo o 
borbi oko položaja, novca i vlasti. Te sjene, nažalost, 
prelaze i u Crkvu, pa se zaboravlja primat Evanđelja 
i duhovnih vrijednosti. Imati znanje, doći na položaj, 
ali to nije dovoljno. Sto je s odgojem i odgovor¬ 
nošću? Sto je s duhovnim i moralnim kvalitetama? 

BI. Augustin dolazi na zagrebačku biskupsku 
stolicu, ali je urešen nadasve vjerom, odgojem, 
krjepostima i svetim životom. Bio je ugledan 
redovnik, gorljivi propovjednik i teolog svjetskoga 

glasa. Bio je duhovni pastir i otac svoje vjerničke 
obitelji! U Zagrebu je 1304. godine preuzeo svoju 
časnu biskupsku službu na koju ga je predhodne 
godine imenovao Papa i tijekom koje ga je čekao 
teški križ. S jedne strane zatekao je građanski rat za 
ugarsko-hrvatsko prijestolje između Karla Roberta i 
Ladislava V., a s druge strane - zbog nesavjesne 
uprave svojih predšasnika - našao je Zagrebačku 
biskupiju i duhovno i materijalno prilično zapu¬ 
štenu. Augustin je odlučio braniti prava zagrebačke 
Crkve i urediti je kao snažno središte vjerskoga ži¬ 
vota na ovim prostorima. Zato provodi svestranu 
obnovu bogoslužja, uvodi zajednički časoslov za sve 
članove Kaptola, a aktualne pastoralne probleme 
rješava u zajedništvu s klerom na biskupijskim si- 
nodama, kako je u ono doba u Crkvi bio običaj. 

Ivan, arhiđakon Gorički, koji je Augustina osob¬ 
no poznavao, u svojim je Statutima zabilježio 
mnoge njegove uredbe. Od njega imamo i jednu 
povelju o imovinskim stvarima. Povijest mu pri¬ 
pisuje ustroj posebnoga zagrebačkog obreda s mis¬ 
nim obrascem preuzetim iz obreda dominikanskoga 
reda, kojemu je Augustin pripadao. Ovaj se obred 
zadržao u zagrebačkoj prvostolnici kao “Zagrebački 
obred” sve do 1790. godine, kad ga je biskup 
Maksimilijan Vrhovac zamijenio rimskim obre¬ 
dom. O bi. Augustinu ima napisa od Tomka 
Mmaviča iz XVII. stolječa, koje je olako preuzeo i 
Baltazar Krčelič. Oni nisu utemeljeni već su više 
plod mašte, a ne povijesni izvori. U tu kategoriju, 
možemo slobodno reći, spadaju i suvremene tvrdnje 
već više puta ponavljane, daje bi. Augustin Kažotić 
u Zagrebu utemeljio katedralnu školu. To ne stoji. 
Kao i drugdje u sjedištima biskupija, tako je i u 
Zagrebu već ranije postojala katedralna škola. Nju 
je ovaj ugledni profesor nastojao, kao biskup u svo¬ 
joj biskupiji, reformirati i poboljšati u njoj školo¬ 
vanje klera po uzoru na visoka učilišta, koja je 
upoznao u Francuskoj i Italiji. 

Uz teologiju i filozofiju u zagrebačkim su se ško¬ 
lama počela predavati i “slobodna umijeća”. Svaka¬ 
ko stoji da je želio omogućiti školovanje i siro¬ 
mašnim đacima i studentima. Kao biskup obavljao 
je kanonske pohode po župama, poticao pobožnost i 
hodočašća, proštenja i procesije, ali i upozoravao na 
nedolično ponašanje na hodočašćima i proštenjima, 
kao i na praznovjerje. To su i danas, u ovom vre¬ 
menu turizma i hodočašća, vrlo važne teme: Što su 
hodočašća, a što turizam, zabava i slično? 
Hodočašća nisu “vozočašća” i zabave! Ne smijemo 
biti lakovjerni i povjerovati u priče o “ukazanjima”, 


izlječenjima, karizmama koje same sebe preporuču¬ 
ju i hvale po medijima! Ne bi smo se smjeli vraćati 
u pogrješke srednjega vijeka, na koje je Crkva već 
tada upozoravala! 

BI. Augustin bio je socijalno osjetljiv i darežljiv 
prema potrebnima i siromašnima. Tražio je da Ba- 
bonići vrate crkvi oteti Medvedgrad, a ostali plemi¬ 
ći crkvene posjede, koje su nezakonito zauzeli. Bio 
je Božji čovjek, revan apostol i promicatelj 
kršćanskoga života. S pravom je smatran duhov¬ 
nim obnoviteljem Zagrebačke biskupije onoga vre¬ 
mena. Kao predstavnik hrvatskih i ugarskih bisku¬ 
pa, Augustin Kažotić pošao je 1318. godine u 
Avignon papi Ivanu XXII., kojega je i osobno poz¬ 
navao. Predočio mu je poteškoće hrvatske i 
ugarske Crkve u odnosima s vladarom Karlom 
Robertom, što gaje odvelo u progonstvo i kasnije 
u biskupsku službu u Luceri, u Italiji. Nakon nje¬ 
gove smrti 3. kolovoza 1323. godine, odmah se 
započelo širiti njegovo štovanje. Službeno je 
proglašen blaženim tek 4. travnja 1702. godine. 

Njegovo i naše vrijeme ima mnogo dodirnih 
točaka pa nam je i zbog toga blizak. Augustin 
Kažotić prvi je Hrvat i prvi zagrebački biskup, 
kojega je univerzalna Crkva proglasila blaženim i 
uzdigla na oltar još davne 1702. godine. 

I danas, braćo i sestre, mnogi štovatelji bi. Augu¬ 
stina Kažotića u njemu gledaju ne samo učenoga 
čovjeka onoga vremena, vrsnoga propovjednika i 
revnoga biskupa u apostolskoj službi, nego i ost¬ 
varenu svetost, življeno evanđelje, svjedočanstvo 
koje poziva i obvezuje ovu našu mjesnu Crkvu 
zagrebačku, i pastire i vjernike, da ga štujemo ne 
samo riječima, već da nasljedujemo njegovu svetost 
i žar u službi Crkve i čovjeka. Bio je spreman poći i 
u progonstvo, ali ne pogaziti istine i pravde! Imao je 
zaštitu u Petrovim nasljednicima. Umro je u Luceri, 
u Italiji. U tamošnjoj katedrali nalazi se njegov grob, 
a naša prvostolnica čuva Njegove relikvije u 
Njegovoj kapelici podno sjevernoga zvonika! 

Braćo i sestre, prvoga dana ove naše duhovne 
priprave za blagdan bi. Augustina Kažotića u našoj 
prvostolnici, prisjetili smo na uporišne točke nje¬ 
gova djelovanja u Crkvi zagrebačkoj! Ovo proma¬ 
tranje njegova primjera vjere, svetosti i služenja 
Zagrebačkoj biskupiji, završimo riječima duhovno¬ 
ga pastira, blagopokojnoga kardinala Franje 
Kuharića: Biskup Augustin Kažotić slovio je kao 
“vrstan propovjednik, teološki pisac, prosvjetitelj. 
Isticao se dobrotom s istančanim osjećajem za 
potrebe siromašnih. Kao blaženik univerzalne 

Crkve na poseban se način upisao u život Crkve u 
Hrvata, utkavši evanđeoske vrjednote u društvene i 
kulturne odnose svoga vremena. Povijest ga pamti 
kao zaštitnika obespravljenih, progonjenih, siro¬ 
mašnih i onih koji na bilo koji način trpe, pa nam 
danas svojom pastoralnom zauzetošču i čovjeko¬ 


ljubljem može biti uzor i poticaj”. 

Da, neka nam svima bude uzor i poticaj za živ- 
ljeno evanđelje, za svjedočenje vjere, za ispisivanje 
evanđelja u našem svakodnevnom životu, radu i 
služenju. Amen. 



VRANEKOVIĆEV DNEVNIK 


Nastavljamo objavljivati izabrana poglavlja dnevnika vlč. Josipa Vranekoviča, u kojima je 
opisao život i stradanje blaženoga Alojzija Stepinca na izdržavanju kazne u Krašiću. 

Blaženik je u Krašić premješten 5. prosinca 1951. godine. Bilo je to premještanje iz jednoga zatvora u 
drugi. 1 tu je bio onemogućen u vršenju biskupske službe , ponižavan i progonjen. O tom progonu napisao 
je mnoga svjedočanstva. Tako je u pismu mons. Josipu Pavlišiću, pomoćnom biskupu Riječko-senjske nad¬ 
biskupije, 23. srpnja 1954. napisao: 


' “Preuzvišeni gospodine! 

Primio sam Vaše cijenjeno pismo. Hvala na čestitci k imendanu. Hvala na sličicama, koje mi dobro 
dolaze. Posebno zahvalite i mami Margareti na kuvertama, koje mije poslala. 

Ja sam, kao što znate, napose pak od 21. prošloga mjeseca temeljito opkoljen stražama, pa nam sve 
dobro dođe kad nikuda ne mogu, da si nabavim. Donio mi je doduše i tajnik, ali nisu praktične za mene u 
ovim prilikama. 

Poznato mi je, kako Vas svaki čas pritišću, sad s ovim sad s onim. Ostati čvrsti i ne dati se poplašiti! 
Živci dakako trpe, ali sve ima svoj kraj. Čvrsto vjerujem, da će doći dani olakšanja i slobode Crkvi Božjoj. 

U pitanju ĆMD napose biti nepopustljiv! To je čista izraslina pakla, da se razbije Crkva Božja. Zato 
sam već rekao nekim biskupima, ako bi došao pokušaj osnutka tobožnje ‘nacionalne Crkve’, onda bez 
milosrđa gladio excommunicationis 5 odsjeći trulež sa zdravoga stabla Crkve i proglasiti to svemu puku 
po svim crkvama, navodeći razlog. 

Tako je učinio moj predšasnik 1919. sa starokatolicima. I što je ostalo od njih? Ništa ili jedva išta. Ni 
onda nije vlast bila puno sklonija Crkvi. A danas će puk slijediti glas zakonite Crkve Kristove, a ne izdaj¬ 
nike. U to sam duboko uvjeren promatrajući naš priprosti puk. 

Usque ad tempus sustinebit patiens, postea redditio jucunditatis. 5 6 Ponovo, dakle, dovikujem: ostati čvrsti i 
nepokolebivi, udarili s porezima ili zatvorima ili ubojstvima ili tučnjavama! Sve će proći, a Bog naš ostaje! 

Bratski pozdravlja u Kristu 

+ Alojzije kard. Stepinac 
nadbiskup zagrebački 7 . 


Blaženi Alojzije imao je proročkoga duha jer je događaje u svijetu promatrao s gledišta Svetoga pisma, 
koje je svakodnevno čitao, razmatrao i njime nadahnut jačao sebe i povjereno mu stado. 

Proročki njegov duh upoznat ćemo iz Vranekovićevih dnevnika, čije smo objavljivanje već više puta 
najavljivali. Ispričavamo se čitateljima zbog zakašnjenja, ali željeli smo ga opremiti popratnim tekstovi¬ 
ma i podatcima o osobama koje su u njemu spomenute. 

U upravo objavljenoj prvoj knjizi Vranekovićeva Dnevnika vrlo je uočljiva velika vjera zatočenoga 
nadbiskupa Stepinca i njegova domaćina, župnika Vranekoviča. Neka čitateljima ovo štivo olakša rast u 
kršćanskoj vjeri. 


5 Mačem isključenja iz Crkve. 

6 Strpljiv čovjek podnosi do u pravi čas, a na kraju uživa radost! (usp. Sir 1,23) 

7 CP, sv. XII., str. 258. 

10. IX. 1953. - Dr. Bogičević, dr. Popović, 
Pišonić, Stella. Eminenciji pustili opet 1/2 1 krvi. 
Stanje eritrocita: 7,500.000! “Nije čudno, što se 
stvar pogoršala”, kaže sam Eminencija. “Ta dr. 
Lawrence je izjavio daje ta bolest psihosomatične 
naravi, a onda još tolika uznemirivanja svakog 
dana!” 

* * * 

Ovih su dana terorizirali biskupa Banica. Ode u 
Split. Uđe u crkvu, a ovi za njim. Odlučno se odu¬ 
pro i izjavio: “Treba doista u ovim časovima koja 
biskupska žrtva!” - i u taj čas udari ga kap! (ne 
konačno!) 

* * * 

1 biskupa Budanoviča 8 ispremlatili upravo. Uzeli 
mu tom zgodom biskupski križ i prsten! To je 

“narod” učinio! No, starac-biskup ne popušta! 

* * * 

Doznali smo da je onaj čukljavac od 6. IX. o. g. 
pravi provokator. Povlači ljude za jezik i preda ih 
vlastima. Do sada je nekoliko pisama poslao Nadb. 
duh. stolu, u kojima grdi sve vlastodršce! 

11 . IX. 1953. - Dr. Popovič, Pišonič, s. Stella. Za 
analizu uzeli krvi u 10 epruveta! Eminencija se 
inače dobro osječa. 

* * * 

Šikanaciju ovih Eminencija ovako ocjenjuje: “Svi 
ovi njihovi potezi govore, daje blizu velika pobje¬ 
da Božje stvari!” 

13. IX. 1953. - Sa vlč. gg. Petrovičem i Jezerin- 
cem bio sam na proštenju u Kamanju. Mnoštvo svi¬ 
jeta bilo. Eminencija: “Ide Marijin vijek!” 

* * * 

Mirabilia Dei! 9 - reče kod večere gledajući 
jabuku... što je sve trebalo dok je donesena na 
stol... Dixit insipiens in corde suo 10 ... Tako on 
svagdje - posebno na šetnji promatrajući Božju 

prirodu - posvuda nalazi Boga! 

* * * 

Danas iza poldanje sv. Mise dođe milicioner po g. 
Starčeviča u Draganiču i odvede ga na Udbu u Kar¬ 
lovac. Neka žena (kuma iz Kamanja) donijela 
ovamo dijete na krst iz Draganiča. Plavi je grubo 
zaustavi: “Kamo čete? Ne smijete k Stepincu”. “Pa 
mi ne idemo k njemu... Nosimo dijete na krst u 
crkvu. Zašto ste odveli našeg svećenika?” 


8 Budanović, LajČo, biskup subotički (27. III. 1873 - 17. 
III. 1958). Za svećenika zaređen 24. VI. 1897. 

9 Čudesa Božja! [Čudesna djela Božja] 

10 Reče bezumnik u svom srcu... [nema Boga] (Ps 53, 2) 


* * * 

Eminencija mnogo moli i prikazuje sv. Mise za 
svećenike. “Htio bih Đuranu poslati pismo u Za¬ 
greb... Vratit će se on opet na svoje mjesto!” 11 

14. IX. 1953. - Pođem u Brezarić do Šimatića da 
vidim, jesu li mi donijeli iz Zagreba poštu. Čim me 
milicioner opazi kod kapele sv. Obitelji, odmah 
pođe na milicijsku stanicu da javi. Prate svaki moj 
kret! 

* * * 

Kod večere: “Neka se maršal samo grozi, ali će jed¬ 
nom i njemu Gospodin: Da rationem vilicationis 
suae.” 12 ... Tko je tebe, druže Tito, ovlastio da ubijaš 
tri stotine svećenika?... Tko te je ovlastio da za¬ 
tvaraš stotine svećenika? Tko te je ovlastio da mi¬ 
lijune ubijaš?... “Narod”? - “A tako?!” 

* * * 

Pošao sam s Eminencijom i dr. Cvetanom na dulju 
šetnju. Krenuli prema Kučeru, pa na Hrženik. Tu 
sam ih ostavio radi sprovoda. Oni pošli na Gračac, 13 
Drčevac, pa kroz Jurinićku dragu 14 kući. - Posebno 
je vedar i raspoložen. 


11 To pismo vlč. Đuran nije dobio, ali mu je pristiglo ono 
koje je Kardinal napisao nakon “cirkuskoga suda”, koje 
mu je Udba upriličila u Jastrebarskom. Suđenje je tako 
nazvao sudac Okružnoga suda u Zagrebu, u sudskom 
procesu drugostupanjskoga suda. 

Dne 27. i 28. listopada 1953. upriličeno je protiv vlč. 
Đurana suđenje na kotarskom sudu u Jastrebarskom. Bio 
je optužen daje vrijeđao državno uređenje, federalni par¬ 
lament, druga Mošu Pijadu i narodnoga zastupnika dr. 
Moskovljeviča, za kojega nikada ni čuo nije, i da je 
pokušao ilegalno u emigraciju poslati dvojicu svojih 
župljana. Predsjednik suda bio je dr. Pavic, sin Đuranova 
profesora, grkokatoličkoga svećenika na Bogoslovskom 
fakultetu u Zagrebu. Bio je prisiljen suditi ga i osuditi. 
Svjedoci, koji su ga trebali teretiti, iznosili su istinu, i kad 
se suđenje zaplelo u javni skandal, šef Udbe i njegov 
pomoćnik, organizirali su istu onu skupinu s kojom su 
izazvali nered u Sv. Jani. Provalili su 27. X. 1953. u sud¬ 
nicu, demolirali sudsku prostoriju, razjurili suce, tužite¬ 
lja, branitelje i publiku, a vlč. Đurana pograbili, izvukli i 
linčovali. Kad su več mislili da je mrtav, policajci su ga 
izvukli i odnijeli u zatvorski ured. Kad je došao k svijesti, 
ugledao je liječnika, koji je zapisnički ustanovio njegove 
ozljede i proglasio ga tjelesno nesposobnim za nastavak 
suđenja. Policajci su ga odnijeli u župni stan u Jastre¬ 
barskom, a sutradan su ga - uz jako osiguranje - doslovno 
odnijeli u obližnju sudnicu. Presuda: godinu dana i 8 
mjeseci strogoga zatvora. Drugostupanjski sud u Za¬ 
grebu taj je “cirkus” u Jaski preinačio u 5 mjeseci zatvo¬ 
ra. Vlč. Đuran kaznu je u cijelosti izdržao u Zagrebu: u 
zatvoru u Petrinjskoj ulici, na kažnjeničkom odjelu bol¬ 
nice na Sv. Duhu, i u kaznionici na Savskoj cesti. 

12 Položi račun o svom upravljanju. 

13 Tu se nalazi župni vinograd. 

14 Jurinička Draga - prodolina u kojoj je i župna livada. 

Kažem mu da sutra počinjemo bušiti bunar. “E, 
onda memento sutra i časnama recite da mole 
krunicu.” - Uvijek on računa s Bogom, kao s prvim 
faktorom. 

15. IX. 1953. - Danas smo počeli kopati bunar. 
Nakana je da se električnim motorom voda dovede 
u kupaonicu, koja bude smještena u hodniku pred 
podrumom. Eminencija kod svega toga više misli 
na časne sestre, koje moraju toliku vodu svaki dan 
nositi u kuču iz susjednih bunara. Preporuča neka 

mole krunicu da uspijemo doci do vode. 

* * * 

Danas je američki radio počeo isticati strahovite 
progone u Jugoslaviji. Utješno! Neka se znade isti¬ 
na. Ponavlja se ona: Perditio tua ex te! 15 

16. IX. 1953. - I jučer adorira od 11 do 12. Ne 
znam, koja je posebna nakana. Vjerojatno za 
svećenike, jer je kvatreni tjedan - ili za uspjeh kod 
bunara, jer mu je toliko do toga stalo - i toliko pre¬ 
poruča molitvu. 

* * * 

Danas sudi kotarski sud u Zagrebu preuzv. gg. 
Salisa i Lacha, te tajnika Pišoniča, što su povrijedili 
zakon, pretresavši stan CMD-aša Đurekoviča... 
Tako, eto, kad biskup vrši svoju službu, to je 
kršenje zakona, a svakodnevno maltretiranje 
klera...! 

17. IX. 1953. - Gotovo svaki dan šeće s dr. 

Cvetanom. Ja sam kod kuće na svom poslu. 

* * * 

Posjeta nema. Mjesto blokirano. Milicija pojačana. 

18. IX. 1953. - Američki radio javlja da Pucar- 
Stari naziva klevetom američke radijske emisije o 
progonima u Jugoslaviji. A eto, američki građani 
očima su to gledali ovdje! - “Znači da ih je upeklo 

kad tako reagiraju.” (Em.) 

* * * 

Iskopali smo 7 m bunara. Nema ni vode, ni pijeska. 
Eminencija predlaže da ga odmah zatrpamo da se 
ne dogodi nesreća, da tkogod ili štogod ne padne 
unutra... 

“Kupaonicu ćemo već urediti” - kaže on - “a vodu 
si nanositi ili dovoziti!” 

Sutra ćemo još bušenjem tražiti vodu. Predstojnica 

će ići po prof. Filipovića da iznađe vodeni centar. 

* * * 


15 Tvoja propast i z tebe samoga. 


Profesor Filipović iznašao da smo 1 metar daleko 
od žile kopali. 

19. IX. 1953. - Dr. Šercer, dr. Bogičević, dr. 
Popović, Pišonić, s. Stella. Eminenciji se 
poboljšala krvna slika. Veseli ga što su se 16. o. mj. 
Salis i Lach na sudu dobro ponijeli. Branio ih je dr. 
Zdravko Zaninović. Đureković ni maknuti jezikom 
nije znao, a državni tužilac upravo bjesnio. Kad se 
ispostavilo da su biskupi nevini i da su vršili samo 
svoju dužnost, pa i onda, kad je Lach po naređenju 
biskupa Salisa kod Đurekoviča pretražio korespon¬ 
denciju s CMD-om. Salisa sudili sa 70.000 globe, 
Lacha 4 mj., a Pišoniča uvjetno! Salis je kratko 
odgovarao, a više puta uskratio odgovor, rekavši: 
“To ne spada na stvar!” Bilo je tu dosta i naše pu¬ 
blike, koja je bila zadovoljna držanjem biskupa... 
“U svakom slučaju moralni je uspjeh ovoga 

suđenja za nas velik.” (Em). 

* * * 

Provokator V. Varga iz Popovače šalje kartu- 
dopisnicu na župni ured. To je dokaz njegove prave 
provokacije. Riječ “ubeđenje” jasno govori, kojoj 
frakciji pripada. (Prilog: dopisnica) 16 

20. IX. 1953. - Nedjelja je. Zbog kiše nije 
Eminencija imao sv. Misu u kapeli Majke Božje 
Žalosne na groblju. Propovijedao je o Mariji. 
Dolazi kiparica Mila Wood. Bila je u Lurdu. 
Razgovarala je tamo i s biskupom. Ispričala mu u 
kakvim okolnostima živi naš Kardinal. Posebno 
opisala njegov stan, kuću bez vode i slično. 

Biskupu došle suze na oči slušajući sve ovo... 

* * * 



Vlč. Josip Vraneković na dan Mlade mise u Samoboru, 20. 
srpnja 1945. s majkom Apolonijom r. Kovaćić i ocem Vidom, 
bratom Alojzom i nevjestom Terezijom r. Penić, potom 
bratovim sinovima Josipom i Alojzom, te sestrom Anastazijom 
udanom Geušić, njezinom kćerkom Marijom i sinom Marjanom 


16 Dopisnica nije sačuvana. 

Neki umirovljeni činovnik uspio doći do 
Eminencije, samo da ga vidi. Koliki bi željeli doći, 

vidjeti ga, čuti koju riječ, ali ne mogu! 

* * * 

Danas je Eminencija imao duhovni nagovor 
časnim sestrama u kući. Došle su i redovnice dru¬ 
gih Družba, koje borave kod svojih kuća. Bilo ih je 
13. 

21. IX. 1953. - Eminencija primio iz Njemačke 
mali paketić. Tu je sličica Majke Božje i medaljica 
s monogramom Imena Marijina, a s druge strane 
Srce Isusovo. To je medaljica, što se spominje u 
knjižici “Poruke s neba”. Neobično je veseo s toga. 
Tu je i miješane trave za čaj, što bi vjerojatno koris¬ 
tilo i Eminencijinu zdravlju. 

* * * 

Dr. [...] donio je prekjučer Eminenciji brošuru na 
njemačkom, u kojoj su opisani progoni Crkve od 
Pekinga do Trsta. Tu su obrađene i naše prilike. 
Ima i brošurica od 8 strana koja govori samo o pro¬ 
gonima u Jugoslaviji. S posebnim je užitkom 
pročitao to Eminencija i rekao: “To si morate Vi i 
Cvetan svakako pročitati. Tako mi je drago da sam 
i opet dobio neki uvid u položaj Crkve u ovim 
zemljama. Kolika je sreća da se naš episkopat nije 
dao prevariti s Udruženjem! Kakova li bi sramota 
bila i ostala na nama! Kako su jadni svećenici u 
Mađarskoj i Češkoj, koji su jednako nasjeli, kao i 
naši članovi Udruženja. U Poljskoj je u zatvoru 
1.000 svećenika. Hitler ih je 2.000 poubijao, a opet 
sada niču tolika svećenička zvanja i u Poljskoj, 
Mađarskoj i kod nas. Crkva je u tim krajevima 
duhovno jača, nego možda ikada do sada! Gledam 
tu pravi preporod Crkve Božje... Zanimljivo je, što 
su u svim tim zemljama pod komunističkim 
jarmom potpuno iste metode. Jednakim 
načinom hoće ovi zlotvori pridobiti i kler i 
narod... Ali drago mi je da Zapad to ipak 
uviđa. Tu, naime, sva ta svećenička udruženja 
nazivaju komunističkim društvima. Pa to i 
jesu!... U brošuri kaže, kako je Tito pozvao 
biskupe samo radi reklame... U Albaniji su 
poubijani gotovo svi svećenici i biskupi. Ima 
još jedan starac biskup, preko 80 g. - i taj je 
interniran u svom stanu i straža ga čuva. Ali 
zato ono malo katolika po brdima čuva svoju 
vjeru, i ne da se!... U Češkoj je - čitao sam to 
još u Lepoglavi - vlada zatvorila jednog nad¬ 
biskupa, a za administratora postavila svog 
simpatizera svećenika. Isti je jednom izjavio 
da bi bio najsretniji, kad bi mogao povješati 
sve češke biskupe. Izađe na to na ulicu i sruši 


se mrtav. Tko će reći da je to obični slučaj, a ne 
očita kazna Božja!” 

22. IX. 1953. - Primio sam pismo od kolege 
Dumića. Čvrst je. Preporuča u Eminencijine 
molitve sebe i okolne svećenike, koji su kao 
damnati ad bestias. 17 Hrabri ih junačko držanje 
“velikog mučenika i sveca” - našega Kardinala. “I 
smrt - ako je volja Božja” - svršava Dumić. 

23. IX. 1953. - Kod večere Cvetanu i meni goto¬ 
vo ushićeno govori o užasnim progonima Crkve od 
Pekinga do Trsta, ali i mnogom heroizmu, koji 
otkriva sjajnu budućnost. “Hvala Bogu što nismo 
tokom rata i poslije nasjeli ovima. Poručivali mi 
toliko iz šume, tražili moju zaštitu i podršku. Rittig 
mi poručio da se u svibnju 1945. lijepo dočeka 
oslobodilačka vojska. Neka zvone sva zvona i si. A 
ja od svega toga ama baš ništa! Mislim si ja: Pazi, 
tu ne će biti sve u redu! I dobro sam načinio... Išao 
sam i uzeo redom sve zapovijedi Božje i crkvene. 
Oni ne priznaju ni jedne. Štoviše, grčevito ustaju 
protiv svih redom... Evo prva: ‘Ja sam Gospo¬ 
din...’, a oni: Nema Boga, nema Krista, tako javno 
i u školi govore i pišu. - Druga: ‘Ne izusti Imena...’, 
a oni su inkarnirana blasfemija! Treća: ‘Spomeni 
se...’, a ovi tolike akcije poduzimaju upravo tih 
dana. Još su zbog međunarodnog svijeta zadržali 
nedjelju kao dan odmora, ali i to bi dokinuli, samo 
da mogu! Četvrta: ‘Poštuj oca i mater...’, a ovi 
huškaju djecu protiv roditelja. U školi im daju 
zadatak da uhode vlastite roditelje. Sjećam se kako 
je u SSSR-u neki otac obitelji dobro sakrio samo 
100 kg pšenice, jer mu je to doista bilo potrebno, a 
vlast mu je sve uzimala. I sada to dijete od 10 go- 



Vlč. Josip Vraneković, krašićki župnik, dovezen je nekoliko dana prije 
smrti u Nedelišće na Mladu misu svoga kumćeta vlč. Dragutina 
Bacingera (u sredini) i vlč. Ivan Gršćić, župnik u Podturnu 


17 Osuđeni na bacanje pred zvijeri. 

dina prijavljuje oca vlastima, i ovaj bude strijeljan. 
Dijete je pohvaljeno kao uzor socijalističkog 
građanina! 

Peta: ‘Ne ubij!’ - Koliko nevinih žrtava imaju na 
duši! - Šesta: ‘Ne sagriješi bludno!’ - A šef države 
živi u javnom konkubinatu! Pa i taj civilni brak što 
je drugo nego konkubinat. Sedma: ‘Ne ukradi!’ Do 
čega god dođu, sve uzimaju. Osma: ‘Ne reci lažno 
svjedočanstvo...’ - Lažu i varaju na sve strane. 
Komunizam je inkamirana laž! - Deveta: ‘Ne poželi 
žene bližnjega svoga!’ - a eto Stamboliča javno 
napali u skupštini daje uzeo ženu višeg jednog par¬ 
tijskog funkcionera! Deseta: ‘Ne poželi nikakove 
stvari bližnjega svoga!’ - A ovi, kad bi samo mogli, 
sve bi oduzeli čovjeku i narodu - i poništili.” 

“I s ovakvim ljudima onda da surađuje svečenik!? 
Oni če sada omogučiti neko Svećeničko udruže¬ 
nje?! - Nikada! S njima ne ću pregovarati!” 

Dok je to govorio, bio je upravo zanesen. Kako su 
mu riječi tekle, vidi se da samo s time živi. Položaj 
Crkve, duhovno dobro vjernika - naroda - to mu je 
sveto! 

* * * 

“Kako lijepo pisac ove brošure prikazuje naše pri¬ 
like. Tito je pozvao k sebi biskupe samo zato da se 
s njima fotografira. Sve u rukavicama: salonska 
kola, ima kave, servirano što ti srce poželi; sva 
pažnja putem i u Beogradu - ali samo zato da se na 
slici vidi i pokaže Englezima (to je pred njegov 
odlazak tamo) kako Tito razgovara s predstavnici¬ 
ma Crkve: - To će se pitanje urediti - režim to želi 
i si. A u stvari komedija. Progoni se i dalje nastav¬ 
ljaju. Porezima udaraju po svećenicima, a sada i po 
biskupima. I s time ti sada pregovaraj! - Nikada!” 

24. IX. 1953. - Uređujemo župni dvor. Do sada su 
prozori u Eminencijinim sobama bili jednostruki sa 
šalupama od običnih daski. Sada se montiraju 
dvostruki prozori i dvostruka vrata. Sam on veli, 
neka se u cijeloj kući ofarbaju sva vrata i prozori. 
Kopamo na dvorištu i bunar. Nismo naišli na pravu 
žilu. Padala je kiša. Kišnica je ispunila bunar, a da 
još nije kamenjem obzidan. Vatrogasnom špricom 
izbacujemo vodu. Sam sam bio na dnu bunara i 
vrtao prema mjestu, što ga je označio profesor 
Filipović, ali vode nema. Pokušat ćemo kopati jamu 

uz zdenac i ako nađemo žilu, sprovesti je u bunar. 

* * * 

Umro je župnik Hulenić 18 u Sisku. Pastorizacija je 
tu dosta zapuštena. Govorili smo kako bi tu trebalo 


18 Hulenić, Ivan, svećenik (7. XI. 1894 - 20. IX. 1953). 
Župnik u Sisku (1935 - 1953). 


jednog jačeg svećenika koji bi provodio modernu 
pastorizaciju grada. Kažem mu da bi Radanović za 
to odgovarao. Eminencija se s time složio: “Ali tko 
će onda u Hrastovicu? Tamo sam ga poslao, jer na 
Kordun moramo misliti. Zrin i Gvozdansko tu su 
kao mali otoci. Zrin su izbrisali, ali oko 600 ih još 
raseljeno živi. Poručio sam im, neka samo čekaju 
vrijeme, kad će se natrag vratiti. Jer ako nam ne¬ 
stane tih dviju župa, onda nam je sve ovo 
presječeno” - i pokaže na karti Kordun i Liku. “To 
bi bilo bolno. Rekao sam Lachu neka misle na to, 
ali čini mi se da oni nemaju za to smisla.” 

26. IX. 1953. - Bio sam u Zagrebu. Eminenciju 
zanima kako živi Zagreb: privatnici, ugledni katoli¬ 
ci, župnici, samostani, sirotinja, radništvo? - Bio 
sam u Primorskoj ulici kod ss. Notre Dame. 
Njihova se č. majka upravo vratila iz Nizozemske. 
Eminenciju zanima kako je tamo? Savjetovao sam 
im da preko Pribića dođu ovamo. Svratit će se na 
Hutin do Nerala, čija je kćerka u njihovoj Družbi, i 
otuda do nas. Časna je majka već bila nakanila 
upravo ovim putem ovamo, ali preuzv. g. Lach ju 

je odvratio od tog puta. 

* * * 

Dr. Šercer, dr. Bogičević, dr. Popović, s. Stella. 
Sve sam pozvao i autom se odvezli u moj vinograd. 
Zdravlje Eminencije je dobro. Kod večere se upra¬ 
vo zanio kad je govorio o položaju Crkve od Pekin¬ 
ga do Trsta. Iznio nam je tu “kršćansko podzem¬ 
lje”. Govorio nam o ruskom narodu, koji je “u srži 
ostao sačuvan - duboko religiozan. Sve na ovom 
nepreglednom području čeka kad će svanuti slo¬ 
bodni dani. Pritisak je strašan, ali je čvrsta vjerska 
ideja.” Posebno su s velikim zanimanjem [...] 
slušali slučaj s Poglajenom. 19 “Slušao bih ga dan i 
noć” - rekao je dr. [...]. 

27. IX. 1953. - Pohodila me mama. Patnica je 
velika i mnogo moli za mene i djecu drugu i 
unučad. “Ne zna svijet” - kaže Eminencija - “što 
znače molitva i suze majke!” 


19 Poglajen, Stjepan Tomislav, svećenik (8. IX. 1906. - 
1990.), član Hrvatske provincije Družbe Isusove. 
Stručnjak s područja kršćanske sociologije, filozofije i 
etike. Zastupao personalizam, dostojanstvo ljudske osobe 
stvorene na sliku Božju. Održao brojna stručna predava¬ 
nja i uvelike pridonio ukorjenjivanju kršćanske misli u 
Hrvata. Aktivnošću prelazio oblik redovničkoga života za 
koji se u mladosti opredijelio, stoga istupio u kolovozu 
1943. iz Družbe Isusove. U Europi i svijetu nastavio 
razvijati snažnu pastoralnu i svećeničku djelatnost. 

28. IX. 1953. - Kod večere [...] pročita pasus iz 
Titova govora u Rumi, u kojem se osvrče i na 
Crkvu. Spominje da ne odobrava fizička obračuna¬ 
vanja sa svećenicima, jer je to nekulturno i protiv 
zakona. “Samo neka oni nastave” - kaže 
Eminencija. I ta im je ofenziva nečasno završila, 
kao i sve druge prije nje, a Crkva je i kler ostao. 
Dok sam bio u Lepoglavi, kad god sam izišao iz 
svoje ćelije na šetnju, najprije sam zagledao toranj 
crkve s križem. On mi je govorio: Gore gledaj 
prema nebu i ne boj se! Taj je križ tu stajao, kad je 
Josip II. tjerao pavline iz samostana. A gdje je sada 
taj nesretnik? A križ još i danas tu stoji. I taj mi je 
križ svaki put govorio: Pazi, da ne popustiš!” - I 
dok je to govorio, gledao je samo naprijed, zanio se 
upravo. Tako je uvijek kad govori o načelnom 
stavu ili interesima Crkve! 

29. IX. 1953. - Berba je u toku. Svega priroda je 
prilično u ovoj godini, samo je vina manje. - 
“Nemaju se na što tužiti Krašićanci” - reče 
Eminencija. “Na koljenima neka samo zahvale 
Gospodinu, jer su još uvijek bolje prošli od drugih 
krajeva.” - Na srcu mu je i vremenito dobro naro¬ 
da. Cijelu godinu, kad šećemo poljem ili između 
vinograda, upravo sa strepnjom misli hoće li se 
ovaj ili onaj plod održati. Preporuča molitvu za 
zemaljske plodove. “Pa uostalom” - veli on - 
“Crkva ima tolike službene molitve i pobožnosti na 
tu nakanu. Gledajte samo u Obredniku, koliko tu 
ima pojedinačnih blagoslova za vremenita dobra.” 
Upozorio me više puta da se služim tim blagoslovi¬ 
ma. 

2. X. 1953. - Kod večere pripovijeda: “U Lepo¬ 
glavi na šetnji donosio sam golubovima mrvice 
hrane. Poznali su me. Čim sam se pojavio, pedese¬ 
tak njih bilo je oko mene. Najprije bi nada mnom 
dva puta zaokružili, a onda se samo bacili na 
zemlju na mrvice. 

‘Baš Vas lijepo pozdravljaju kruženjem’ - rekao mi 
je Borić. Dolazili bi mi i na prozore. Znao sam ih 
za rep povući u sobu i držati kod sebe. I vrapci su 

mi nalijetali na prozor i u sobu...” 

* * * 

“Ali bilo je tamo i strašnih dana. Siromah, starac 
Pavunić, često je morao ići na stranu. 20 Jednog je 
dana 8 sati čekao da ga stražar pusti. Lumpao je 
negdje i došao tek iza pola noći. Ja se nisam nika¬ 
da htio ni na što potužiti!” 

* * * 

“Kako su mi bili teški prvi dani prvog zatvora! 
Neki Ranogajec, major, istraživao me. ‘Vi ste 


surađivali s okupatorima!’, reče mi on onako s vi¬ 
soka. Zapisničar je bila neka partizanka s titovkom 
na glavi, a pištoljem o pojasu. Sam mi je Bog dao 
snage da se nisam dao smesti. Pitam ja njega: ‘A 
što je to okupator?’ - ‘Pa, Nijemci i ustaše.’ - ‘Što 
se tiče Nijemaca - miran sam, a što se tiče ustaša - 
kažem samo to da nitko ne može okupirati svoju 
zemlju! Dalje sam uskraćivao odgovore. Bijesni su 
bili... I kod drugog hapšenja uskraćivao sam 
odgovore.’ - ‘Govorit ćete Vi pred narodom!’ (= 
sudom, po njihovu) - rekao mi je istražitelj. - 
‘Vidjet ćemo’ - rekao sam mu. A onda napišem u 
Zapisniku: ‘Na sudu, koji ima zadaću da izvrši 
nalog jedne partije, ja se neću braniti.’ To ih je 
upeklo, ali ostajemo kod svoga, rekao sam im i to 
potpisao. I uz Božju sam pomoć ostao kod svoga... 
Kako je čovjek slab. Tko bi mogao sve ono podni¬ 
jeti, ali - osjetio sam upravo, kako me molitve drže 

i nose, a samo Bog znade čije i od kuda.” 

* * * 

Gledajući danas kod objeda na kartu nadbiskupije 
reče: “Želio bih još jedanput proći cijelu nad¬ 
biskupiju - doći u svaku župu, da vidim kako živi 
taj jadni narod poslije svih grozota i strahota.” 

3. X. 1953. - Dr. Bogičević, dr. Popović, Pišonić, 
s. Stella. Dr. Lawrence je primio izvještaje o stanju 
bolesti Eminencije, ali rentgenske snimke nije 

primio. Vjerojatno ih ovi nisu propustili! 21 

* * * 

Danas je korona u Draganiću. Prisutni: Ljubetić, 
Kadlec, ja, Starčević, Sajović, Pertović, Slaviček, 
Majerović, Mehovec. Nema ĆMD-aša Samboleka i 
Livajušića. 21 Još bolje! Eminencija poručuje koro¬ 
ni: “Budite čvrsti!” 

Jedno smo srce i duša tu! Trpimo svi tolike 
nepravde od strane civilne vlasti, ali se nećemo ža¬ 
liti, jer nemamo kome! - Đuran se dobro ponio. 
Moralna pobjeda je na njegovoj strani. Predsjednik 
kotara Tarač grozi nam se. U Malunju i Sv. Jani je 
rekao da su sada iza Đurana još 4 svećenika na 
redu. Mislio je Ljubetića, Kadleca, Majerovića i 
mene. Neka! Ostajemo sa svojim vjernicima! 


20 Ići na stranu - obavljati tjelesne potrebe. 

21 Iz dokumentacije i korespondencije između dr. Bogiče- 
vića i dr. Lawrencea razvidno je da policija više puta nije 
propustila svu Kardinalovu zdravstvenu dokumentaciju, 
a poneki su dokumenti dospijevali falsificirani. 

22 Livajušić, Mati ja, svećenik (22. XI. 1909.- 24. IV. 1978). 
Upravitelj župe Žumberak, Kalje (1952.-1967.) i Oštre 
(III. 1953. - XI. 1954.). Član i tajnik “Staleškoga udruže¬ 
nja katoličkih svećenika”. 

OBAVIJESTI 


Uplatu i pretplatu za Glasnik i svoj _ dar za pokriće troškova u postupku za proglašenje svetim kardinala 
Alojzija Stepinca možete poslati preko Zagrebačke banke na ime: 


Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljededi konto: 
PARTNER BANKA 
SWIFT - PAZGHR2X 
br, računa: 7350038425 - Juraj Batelja 


Molimo Vas, pošaljite nam kopiju uplata izvršenih preko bankovnoga računa, jer nam banka ne 

isporučuje imena uplatitelja. 


Hvala Vam što čitate i drugima omogućujete primati Glasnik “Blaženi Alojzije Stepinac”. Ako na vri¬ 
jeme podmirite svoje obveze prema Glasniku, on će moći redovito izlaziti i biti vjesnik Blaženikovih vrli¬ 
na, kojima ga je Bog proslavio za dobro svoje Crkve i hrvatskoga naroda. Glasnik može svaki čitatelj i 
svjedok obogatiti svojim dopisom i uspomenama na kardinala Stepinca ili fotografijom iz njegova života. 
Ako ste bili dionikom koje svečanosti priređene u njegov spomen, izvijestite o tome putem Glasnika sve 
prijatelje i štovatelje kard. Stepinca. 


Hvala svim čitateljima, štovateljima blaženoga Alojzija Stepinca u domovini i širom svijeta, za molitve 
i darove, koji nesebično i velikodušno promiču glas svetosti i mučeništva kardinala Alojzija Stepinca. 


Zahvaljujemo na svjedočanstvima i ohrabrenjima koja su pismenim putem proslijedili brojni čitatelji i 
Blaženikovi štovatelji. 


Svoja pismena svjedočanstva, ozdravljenja i uslišanja na zagovor bi. Alojzija Stepinca, proslijedili su na 
Ured postulature: Lucija Štokalo - Rab, obitelj Tomislava Kovačevića - Slavonski Brod, Višnja Mikić - 
- Staro Petrovo Selo, obitelj Ravnjak (Slavonski Brod), Ivo iz Dubrovnika. 


Budući da nam Zagrebačka banka ne dostavlja redovito imena i prezimena čitatelja i štovatelja bi. 
Alojzija Stepinca, koji uplaćuju svoj dar za postupak njegove kanonizacije ili uplatu za Glasnik, molimo 
čitatelje i štovatelje da nas razumiju i ispričaju ako njihova imena ne donesemo pravodobno u Glasnikovu 


popisu. 

BLAŽENI ALOJZIJE STEPINAC 1. (god. XIV.] 2DD7. 


KAZALO ■ IMPRESSUM 


PAPINA RIJEČ 
1 UREDNIKOVA RIJEČ 

4 TEOLOŠKI PODLISTAK 

5 KRONIKA 

12 EUHARISTIJSKI KONGRES U 
ZLATARU 

15 SVJEDOČANSTVA 

19 MOLITVENA ZAJEDNICA 

22 ZAPISI I PREPORUKE U 
“SPOMEN-ZBIRCI 
BL. ALOJZIJA STEPINCA” 

24 ISTINITA PRIČA - 

MONS. MlJO LIKOVIĆ 

26 SVJEDOK VREMENA: 

SVEĆENIK VILIM CECELJA 

30 HRVATSKI DUHOVNI UZORI: 
BLAŽENI AUGUSTIN KAŽOTIĆ 

33 VRANEKOVIĆEV DNEVNIK 

I - IV OBLJETNICE KARDINALA 
F. KUHARIĆA I F. ŠEPERA 


Časopis Blaženi Alojzije Stepinac (skraćeno: BI. 
Alojzije Stepinac) glasnik je Postulature za 
proglašenje svetim blaženoga Alojzija Stepinca i 
časopis njegovih štovatelja, Kristovih vjernika i 
ljudi dobre volje. 

God. XIV. (2007.), broj 1. 

Cijena: 5 kn; za inozemstvo 4 eura ili 6 USD 
Glasnik izlazi četiri puta godišnje s dopuštenjem 
crkvenih poglavara. 

Izdavač: Postulatura blaženoga Alojzija Stepinca 

Kaptol 31 - p.p. 949 
10001 Zagreb 
Uređuje i odgovara: 

dr. Juraj Batelja 
Kaptol 4, p. p. 949 
10001 Zagreb 
Adresa uredništva: 

Postulatura blaženog Alojzija Stepinca 

Kaptol 31, p. p. 949 

10001 Zagreb 

telefon (01) 48 14 920 

faks: 48 14 921; “Spomen-zbirka iz 

ostavštine blaženoga Alojzija Stepinca”, 

Kaptol 31, p. p. 949 10001 Zagreb 

telefon: (01) 48 94 879 ili 

e-mail adresa: juraj.batelja@zg.htnet.hr 

Kad se u našem Glasniku spominju riječi “čudo”, 
“svetost”, “svetac” i si., u duhu je to crkvenih propisa 
i treba ih razumjeti u smislu običnoga ljudskog 
izražavanja. Konačan sud o tome izreći če Crkva. 

Lektura: Jasna IVANČIĆ, prof. 

Korektura: Marina ČUBRIĆ, prof. 

Tisak: Tiskara Offset Markulin 



Otkako je u zagrebačkoj katedrali pokopan vjerni svjedok Kristov Alojzije Stepinac postala je ona privlačnijom i dražom svakom 
hrvatskom srcu. Na njegovu grobu vjernici zadobivaju uslišanja, poticaj vjeri i ljubavi prema istinskim kršćanskim vrjednotama. 

Mons. Marin Srakit, biskup đakovački i srijemski 
blagoslivlja, u nedjelju 15. listopada 2006., nova 
katedralna zvona, posvećena papi Ivanu Pavlu II. 
i blaženom Alojziju Stepincu 


Mons. Ivan Devčić, nadbiskup riječki i metropolit, uz asi¬ 
stenciju župnika mons. Josipa Šimca predvodi euharis- 
tijsko slavlje u crkvi sv. Ane u Voloskom, 12. studenoga 
2006., prigodom dovršetka obnovljene župne kuće u 
Driveniku, koja je za potrebe mladih Riječke nadbiskupije 
preuređena u "Dom bi. Alojzija Stepinca" 



VlftT T^JA 


Blaženi Alojzije Stepinac na odru. Fotografija je iz albuma koji su u 
Rlaženikovu čast izradile sestre Služavke maloga Isusa 



Mladi skauti iz Voloskog i Opatije pripremaju se za 
euharistijsko slavlje u crkvi sv. Ane u Voloskom, 12. stu¬ 
denoga 2006., prigodom dovršetka obnovljene župne kuće 
u Driveniku, koja je za potrebe mladih Riječke nadbiskupi¬ 
je preuređena u "Dom bi Alojzija Stepinca" 


Molitvenu zajednicu blaženoga Alojzija Stepinca u župi sv. 
Luke evanđelista u travnom, Zagreb, predvodi župnik Josip 
Horvat na drugom hodočašću u Krašiću, 10. lipnja 2006. 




HjuB | 

Kardinal Franjo Šeper uz asistenciju nadbiskupa zagrebačkoga Franje Kuharića i mons. drila Kosa, 
biskupa đakovačkoga i srijemskoga predvodi euharistijsko slavlje u zagrebačkoj katedrali 


Pismo Kardinala Alojzija Stepinca v/č Franji Kuharicu, župniku u Samoboru, u kojem izriče 
svoju vjeru u pobjedu Katoličke crkve i spremnost na darivanje života za njezinu slobodu. Čini se 
da je toga dana Kardinal napisao svoje posljednje pismo iz sulanjstva u Krašiću. 


Krašić, 26.1. 1960. 


CarissimeJ. 


Primio sam Vaše cijenjeno pismo, te sam radi stvari, o kojoj pišete, pisao preuzv. koadju- 
toru. U koliko Vas već nije zvao radi te stvari i njezina uređenja, pođite osobno do njega, pa 
ćete dobiti potrebna objašnjenja radi uređenja toga pitanja. Velite, da se moje izgnanstvo 
primiče kraju. Međutim, nemojte se varati! To može biti istina, ali maze se i protivno desiti. 
Treba znati, što je komunizam, pa se ne podavati nikakvim iluzijama u vezi s njime. 

Ali jedno znajte, da Crkva Božja ne će propasti ni sada, makar jedna trećina zemaljske 
kugle stoji pod znakom crvene zvijezde. Garant je Isus Krist svojim obećanjem: “Et portae 
inferi non praevalehunt /” ^ Ako moj život mora pasti u toj borbi. Bog bio stoput blagoslo¬ 
vljen. A Vi .i ostali svećenici držite se opomene Isusove: “Tene quod habes, ut nema accipiat 
coronam tuam!’’ ~ 

Uz blagoslov i pozdrav u Gospodinu 

+ Alojzije kard. Stepinac 
nadbiskup zagrebački 


? “/ vrata paklena neće je nadvladati. ”, Mt 16, 18. 

Ti . v 

^ "Čvrsto drti što imaš da ti nitko ne ugrabi vijenca. Otk 3 f 11. 



